****

**REPUBLIKA E SHQIPËRISË**

**MINISTRIA E FINANCAVE**

**RAPORT**

**MBI**

**ZBATIMIN E BUXHETIT VJETOR,**

**SITUATËN MAKROEKONOMIKE DHE FISKALE**

**GJATË VITIT 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiranë, Maj 2024**

P Ë R M B A J T J A

[1. REZULTATI I BUXHETIT TË KONSOLIDUAR... 6](#_Toc104980309)

[2. PASQYRË E ZHVILLIMEVE MAKROEKONOMIKE 7](#_Toc104980310)

[2.1 Zhvillimet e fundit ekonomike 7](#_Toc104980311)

[2.1.1 Sektori real 7](#_Toc104980312)

[2.1.2 Sektori monetar 8](#_Toc104980313)

[2.1.3 Sektori i jashtëm 8](#_Toc104980314)

[2.2 Krahasimi me vendet e rajonit 9](#_Toc104980315)

[3. POLITIKAT FISKALE DHE REZULTATI I MBLEDHJES SË TË ARDHURAVE 11](#_Toc104980316)

[3.1 Politika fiskale në vitin 2023 dhe efektet në buxhet e në ekonomi 11](#_Toc104980317)

[3.1.1 Tatimi mbi Vlerën e Shtuar 12](#_Toc104980318)

[3.1.2 Tatimi mbi të Ardhurat 12](#_Toc104980319)

[3.1.3 Akciza 13](#_Toc104980320)

[3.2 Të ardhurat e përgjithshme 14](#_Toc104980322)

[3.2.1 Të ardhurat nga ndihmat 15](#_Toc104980323)

[3.2.2 Të ardhurat tatimore 15](#_Toc104980324)

[3.2.3 Të ardhurat nga pushteti vendor 16](#_Toc104980325)

[3.2.4 Të ardhurat nga fondet speciale 17](#_Toc104980326)

[3.2.5 Të ardhurat jotatimore 17](#_Toc104980327)

[3.2.6 Të ardhurat nga tatimet dhe doganat 18](#_Toc104980328)

[3.3 Të ardhurat sipas taksave, tatimeve dhe burimeve të tjera 20](#_Toc104980329)

[3.3.1 Taksimi Indirekt 20](#_Toc104980330)

[3.3.2 Taksimi direkt 23](#_Toc104980331)

[4. SHPENZIMET E PËRGJITHSHME 26](#_Toc104980332)

[4.1 Shpenzimet sipas natyrës ekonomike 27](#_Toc104980333)

[4.2 Shpenzimet sipas natyrës funksionale 33](#_Toc104980334)

[4.3 Ndryshimet në ligjin e buxhetit 2023 33](#_Toc104980335)

[4.4 Rezervat dhe Kontigjencat 35](#_Toc104980336)

[4.5 Programi i Rindërtimit 36](#_Toc104980337)

[5. BUXHETI VENDOR 37](#_Toc104980338)

[5.1 Të ardhurat e njësive të vetëqeverisjes vendore 38](#_Toc104980339)

[5.2 Shpenzimet e njësive të vetëqeverisjes vendore 42](#_Toc104980340)

[6. MENAXHIMI I BORXHIT PUBLIK 44](#_Toc104980341)

[7. RISQET FISKALE DHE DETYRIMET KONTIGJENTE 45](#_Toc104980342)

[7.1 Ndërmarrjet shtetërore 46](#_Toc104980343)

[7.1.1 Ndërmarrjet e Sektorit Energjetik. 47](#_Toc104980344)

[7.1.2 Ndërmarrjet e Sektorit të Ujësjellës-Kanalizimeve 50](#_Toc104980348)

[7.2 Detyrimet e prapambetura të Qeverisjes së Përgjithshme 51](#_Toc104980349)

[7.2.1 Detyrimet e prapambetura për njësitë e Qeverisjes Qendrore 53](#_Toc104980350)

[7.2.2 Detyrimet e prapambetura për njësitë e Vetëqeverisjes Vendore (NJVQV) 54](#_Toc104980351)

[7.3 Koncesionet/PPP-të 55](#_Toc104980352)

[7.4 Detyrime të tjera Kontigjente: 57](#_Toc104980353)

[7.4.1 Vendimet e Gjykatës së të Drejtave të Njeriut në Strasburg (GJEDNJ) 57](#_Toc104980354)

[7.4.2 Vendimet e Gjykatës Ndërkombëtare të Arbitrazhit 58](#_Toc104980355)

[8. SHTOJCAT 58](#_Toc104980356)

[8.1 Shtojca 1 - Zbatimi dhe monitorimi i parimeve dhe rregullave fiskale 60](#_Toc104980357)

[8.2 Shtojca 2 – Efektet e paketës fiskale 2023 63](#_Toc104980358)

[8.3 Shtojca 3 – Treguesit kryesorë të performancës sipas ministrive të linjës 65](#_Toc104980359)

[8.3.1 Shëndetësia dhe Mbrojtja Sociale 66](#_Toc104980360)

[8.3.2 Arsimi 68](#_Toc104980361)

[8.3.3 Bujqësia dhe Zhvillimi Rural 69](#_Toc104980362)

[8.3.4 Infrastruktura dhe Energjia 72](#_Toc104980363)

[8.3.5 Turizmi dhe Mjedisi 74](#_Toc104980364)

[8.3.6 Drejtësia 75](#_Toc104980365)

[8.3.7 Institucionet e Sistemit të Drejtësisë 76](#_Toc104980366)

[8.3.8 Financat, Ekonomia, Punësimi dhe Arsimi Profesional 77](#_Toc104980367)

[8.3.9 Mbrojtja 79](#_Toc104980368)

[8.3.10 Kultura 81](#_Toc104980369)

[8.3.11 Rendi dhe Siguria Publike 82](#_Toc104980370)

[8.3.12 Politika e Jashtme 83](#_Toc104980371)

**TABELA DHE GRAFIKË**

[Tabela 1 Produkti i Brendshëm Bruto 9](#_Toc167982352)

[Tabela 2 Norma e papunësisë 10](#_Toc167982353)

[Tabela 3 Bilanci tregtar 10](#_Toc167982354)

[Tabela 4 Norma e inflacionit 10](#_Toc167982355)

[Tabela 5 Bilanci fiskal 11](#_Toc167982356)

[Tabela 6 Borxhi publik 11](#_Toc167982357)

[Tabela 7 Treguesit e të ardhurave kryesore (në miliardë LEK) 15](#_Toc167982358)

[Tabela 8 Të ardhurat nga tatimet dhe doganat (në milionë LEK) 19](#_Toc167982359)

[Tabela 9 Performanca e të ardhurave nga akciza: mallrat kryesorë 2021 - 2020 22](#_Toc167982360)

[Tabela 10 Shpenzimet sipas funksionit (në milionë LEK) 33](#_Toc167982361)

[Tabela 11 Të ardhurat dhe shpenzimet e pushtetit vendor, sipas natyrës 43](#_Toc167982362)

[Tabela 12 Matrica e riskut 46](#_Toc167982363)

[Tabela 13 Të dhënat mbi impaktin e sektorit të energjisë në financat publike sipas periudhave përkatëse (në milion LEK) 48](#_Toc167982364)

[Tabela 14 Detyrimet e ndërsjella midis ndërmarjeve të sektorit energjitik, ML/IB,MF dhe DPT 49](#_Toc167982365)

[Tabela 15 Të dhënat financiare për Sektorin Energjitik (në mijë LEK) 49](#_Toc167982366)

[Tabela 16 Të dhënat financiare 12 mujore për OSHEE Group Sh.a (në mijë LEK) 50](#_Toc167982367)

[Tabela 17 Të dhënat financiare 12 mujore për KESH sh.a (në mijë LEK) 50](#_Toc167982368)

[Tabela 18 Të dhënat financiare 12 mujore për OST Sh.a (në mijë LEK) 50](#_Toc167982369)

[Tabela 19 Stoku i detyrimeve të prapambetura e Sektorit Ujësjellës-Kanalizime ndaj OSHEE Group Sh.a (në mld LEK) 51](#_Toc167982370)

[Tabela 20 Detyrimet e prapambetura në nivel vendor sipas kategorive 55](#_Toc167982371)

[Tabela 21 Koncesionet/PPP-të aktive me mbështetje nga buxheti i shtetit (në mijë LEK) 56](#_Toc167982372)

[Tabela 22 Detyrimet faktike dhe kontigjente nga vendimet e GJEDNJ (në EUR) 57](#_Toc167982373)

[Tabela 23 Detyrime për vendimet e Arbitrazhit Ndërkombëtar (në EUR) 59](#_Toc167982374)

[Tabela 24 Treguesit kryesorë të performancës 2023, sipas ministrive të linjës 65](#_Toc167982375)

[Tabela 25 Realizimi i buxhetit 2023 në disa institucione kryesore qendrore (në 000/LEK) 65](#_Toc167982376)

[Tabela 26 Realizimi i buxhetit 2023 për Ministrinë e Shëndetësisë dhe Mbrojtjes Sociale (në mijë LEK) 66](#_Toc167982377)

[Tabela 27 Realizimi i buxhetit 2023 për Ministrinë e Arsimit, Sportit dhe Rinisë (në mijë LEK) 68](#_Toc167982378)

[Tabela 28 Realizimi i buxhetit 2023 për Ministrinë e Bujqësisë dhe Zhvillimit Rural (në mijë LEK) 69](#_Toc167982379)

[Tabela 29 Realizimi i buxhetit 2023 për Ministrinë e Infrastrukturës dhe Energjisë (në mijë LEK) 72](#_Toc167982380)

[Tabela 30 Realizimi i buxhetit 2023 për Ministrinë e Turizmit dhe Mjedisit 74](#_Toc167982381)

[Tabela 31 Realizimi i buxhetit 2023 për Ministrinë e Drejtësisë 75](#_Toc167982382)

[Tabela 32 Realizimi i buxhetit 2023 për Institucionet e Drejtësisë 76](#_Toc167982383)

[Tabela 33 Realizimi i buxhetit 2023 për Ministrinë e Financave dhe Ekonomisë 77](#_Toc167982384)

[Tabela 34 Realizimi i buxhetit 2023 për Ministrinë e Mbrojtjes 79](#_Toc167982385)

[Tabela 35 Realizimi i buxhetit 2023 për Ministrinë e Kulturës 81](#_Toc167982386)

[Tabela 36 Realizimi i buxhetit 2023 për Ministrinë e Brendshme 82](#_Toc167982387)

[Tabela 37 Realizimi i buxhetit 2023 për Ministrinë për Evropën dhe Punët e Jashtme 83](#_Toc167982388)

[Grafiku 1 Shpenzimet e përgjithshme publike ndaj PBB-së (në miliardë LEK) 7](#_Toc167982418)

[Grafiku 2 Të Ardhurat e përgjithshme (në miliardë LEK) ndaj PBB 14](#_Toc167982419)

[Grafiku 3 Ecuria e zërave kryesorë të të ardhurave 14](#_Toc167982420)

[Grafiku 4 Të ardhurat e përgjithshme (në miliardë LEK), sipas kategorive kryesore 15](#_Toc167982421)

[Grafiku 5 Të ardhura nga pushteti vendor në vite (në miliardë LEK) 16](#_Toc167982422)

[Grafiku 6 Përbërja e të ardhurave nga pushteti vendor sipas zërave kryesorë (në %) 16](#_Toc167982423)

[Grafiku 7 Të ardhurat nga fondet speciale në vite (në miliardë LEK) 17](#_Toc167982424)

[Grafiku 8 Përbërja e të ardhurave nga fondet speciale (në %) 17](#_Toc167982425)

[Grafiku 9 Përbërja e të ardhurave jotatimore (miliardë LEK) 17](#_Toc167982426)

[Grafiku 10 Të ardhura nga tatimet dhe doganat në vite (në miliardë LEK) dhe në % të PBB 18](#_Toc167982427)

[Grafiku 11 Të ardhurat nga tatimet dhe doganat sipas llojit 18](#_Toc167982428)

[Grafiku 12 Të ardhurat doganore, rritja vjetore sipas llojit të taksave 2022 - 2021 (në milionë LEK) 19](#_Toc167982429)

[Grafiku 13 Të ardhurat tatimore, rritja vjetore sipas llojit të taksave (në milionë LEK) 20](#_Toc167982430)

[Grafiku 14 Të ardhurat tatimore, sipas sektorëve (në %) 20](#_Toc167982431)

[Grafiku 15 TVSH brenda vendit, sipas sektorëve (në %) 21](#_Toc167982432)

[Grafiku 16 Rimbursimi i TVSH-së në vite (në milionë LEK) 22](#_Toc167982433)

[Grafiku 17 Akciza në vite (miliard LEK) 22](#_Toc167982434)

[Grafiku 18 TAP sipas zërave (në % ndaj totalit të arkëtuar të vitit 2023) 24](#_Toc167982435)

[Grafiku 19 TAP në vite në % ndaj të ardhurave totale 24](#_Toc167982436)

[Grafiku 20 Tatimi mbi fitimin në vite (në miliard LEK) 24](#_Toc167982437)

[Grafiku 21 Tatimi mbi fitimin sipas sektorëvë (në %) 25](#_Toc167982438)

[Grafiku 22 Kontribuesit aktivë për sigurimet shoqërore dhe shëndetësore, sipas llojit të biznesit 25](#_Toc167982439)

[Grafiku 23 Kontribuesit aktivë për sigurimet shoqërore dhe shëndetësore, sipas sektorit (në %) 26](#_Toc167982440)

[Grafiku 24 Shpenzimet e përgjithshme korrente dhe kapitale (mld LEK) dhe ritmi i rritjes vjetore (në %) 26](#_Toc167982441)

[Grafiku 25 Shpenzimet korrente dhe kapitale plan dhe fakt ndaj totalit të shpenzimeve (mln LEK) 27](#_Toc167982442)

[Grafiku 26 Struktura e shpenzimeve korente, kapitale dhe raporti me PBB-në ndër vite 27](#_Toc167982443)

[Grafiku 27 Shpenzimet korente dhe ritmi i rritjes së tyre (milion LEK) 28](#_Toc167982444)

[Grafiku 28 Struktura e shpenzimeve korrente (milion LEK) 28](#_Toc167982445)

[Grafiku 29 Shpenzimet e personelit në vite dhe ritmi i rritjes (miliardë LEK) 29](#_Toc167982446)

[Grafiku 30 Shpenzimet për interesa në vite dhe ritmi i rritjes (miliardë LEK) 29](#_Toc167982447)

[Grafiku 31 Shpenzimet operative e të mirëmbajtjes dhe ritmi i rritjes vjetore (miliardë LEK) 29](#_Toc167982448)

[Grafiku 32 Shpenzimet per subvencione dhe ritmi i rritjes (miliardë LEK) 30](#_Toc167982449)

[Grafiku 33 Shpenzimet per sigurimet shoqërore dhe shëndetësore (miliardë LEK) 30](#_Toc167982450)

[Grafiku 34 Shpenzimet per ndihmën ekonomike, PAK dhe papunësinë (miliardë LEK) 31](#_Toc167982451)

[Grafiku 35 Shpenzimet Kapitale dhe burimi i financimit të tyre (në miliardë LEK) 31](#_Toc167982452)

[Grafiku 36 Transferta e pakushtëzuar dhe ritmi i ndryshimit në vite 39](#_Toc167982453)

[Grafiku 37 Realizimi i të ardhurave tatimore dhe jotatimore (në milion LEK) 39](#_Toc167982454)

[Grafiku 38 Të ardhurat e pushtetit vendor në vite dhe ritmi i ndryshimit 40](#_Toc167982455)

[Grafiku 39 Të ardhurat vendore në raport me totalin e të ardhurave publike dhe PBB 40](#_Toc167982456)

[Grafiku 40 Të ardhurat e veta të pushtetit vendor sipas burimit në vite 41](#_Toc167982457)

[Grafiku 41 Shpenzimet e buxhetit vendor ndaj PBB, në vite 42](#_Toc167982458)

[Grafiku 42 Shpenzimet e pushtetit vendor në vite dhe ritmi i rritjes së tyre (në miliardë LEK) 42](#_Toc167982459)

[Grafiku 43 Shpenzimet e pushtetit vendor sipas klasifikimit ekonomik (në milionë LEK) 43](#_Toc167982460)

[Grafiku 44 Sektori quasi publik sipas numrit të ndërmarrjeve 46](#_Toc167982461)

[Grafiku 45 Ecuria e nivelit të arkëtimeve të OSHEE Group sh.a (në miliardë LEK) 47](#_Toc167982462)

[Grafiku 46 Ecuria e nivelit të humbjeve në rrjet për OSHEE Group sh.a (në %) 47](#_Toc167982463)

[Grafiku 47 Stoku i detyrimeve të prapambetura të qeverisjes së përgjithshme, në mln LEK 52](#_Toc167982464)

[Grafiku 48 Stoku i detyrimeve të Ministrisë së Energjisë dhe Infrastrukturës dhe ministrive të tjera 53](#_Toc167982465)

[Grafiku 49 Stoku i detyrimeve të prapambetura qendrore sipas zërave kryesorë 54](#_Toc167982466)

[Grafiku 50 Stoku i detyrimeve të prapambetura vendore sipas zërave kryesorë 54](#_Toc167982467)

1. REZULTATI I BUXHETIT TË KONSOLIDUAR

Ekonomia e vendit, deri më tani, ka treguar një rezistencë mjaft të mirë ndaj goditjeve të njëpasnjëshme që kanë impaktuar vendin tonë përgjatë viteve të fundit. Aktiviteti ekonomik ka vijuar me një rritje pozitive dhe relativisht të lartë të veprimtarisë ekonomike, të punësimit dhe pagave, pavarësisht përballë një ambienti sfidues ekonomik, të karakterizuar nga pasiguri dhe kushte më të shtrënguara financimi. Deri më tani fondamentet kryesore ekonomike dhe financiare, si dhe stabiliteti i përgjithshëm makroekonomik i vendit ka rezistuar relativisht mjaft mirë dhe pritet që ekonomia të vazhdojë ecurinë pozitive në periudhën afatmesme.

Gjatë vitit 2023, PBB u zgjerua me rreth 3.4%, përtej pritjeve fillestare. Sipas vlerësimeve të fundit, PBB reale u rrit me 2.8% në terma vjetorë në tremujorin e parë 2023, e ndjekur me 3.2% në tremujorin e dytë dhe një rritje më e fortë prej 3.5% dhe 3.8% në tremujorin e tretë dhe të katërt, krahasuar me tremujorët përkatës të vitit 2022. Rritja e deritanishme është gjeneruar kryesisht nga kërkesa e brendshme, si konsumi ashtu edhe investimet, me rritje respektivisht prej 3.8% dhe 6.4% krahasuar me vitin 2022. Eksportet totale u rritën në terma real me rreth 10.1% në vitin 2023 dhe kjo rritje pozitive erdhi tërësisht nga eksportet e shërbimeve të cilat u zgjeruan me 20.9% në terma vjetor. Ndërkohë, eksportet e mallrave ranë me rreth 16.6% (në terma real dhe referuar statistikave të Instat), duke reflektuar kryesisht efektin bazë të rritjes së disa kategorive të eksporteve (nafta, mineralet dhe energjia eLEKtrike) në vitin e kaluar, për shkak të goditjes globale të ofertës. Importet totale, gjithashtu, u rritën me rreth 1.33% në 2023 dhe për rrjedhojë, kërkesa e huaj neto pati një kontribut pozitiv në rritjen ekonomike në vitin 2023, në pasqyrim të një sezoni turistik mjaft pozitiv.

Tregu i punës ka vazhduar të përmirësohet gjatë vitit 2023. Punësimi është rritur mesatarisht me 1.6% në vit, mbështetur kryesisht nga punësimi më i lartë në sektorin e shërbimeve. Nga pikëpamja e ofertës, rritja e punësimit mund t'i atribuohet kryesisht rritjes së qëndrueshme të normave të pjesëmarrjes së fuqisë punëtore dhe normës së punësimit, duke arritur përkatësisht 75.1% në tremujorin e katërt (krahasuar me 74.8% në T4-2022) dhe 66.7% (krahasuar në 66.5 për qind në T4-2022). Evidencat tregojnë se ka një interes të përgjithshëm në rritje për të hyrë në fuqinë punëtore, ndoshta nxitur nga trendi rritës i pagave, duke nënvizuar kështu tendencat pozitive në ofertën e punës. Në të njëjtën kohë, shkalla e papunësisë vazhdoi trendin rënës të viteve të fundit dhe është ulur deri në 10.7% në tremujorin e katërt të 2023, nga 11.0% në fund të vitit të kaluar (për moshën 15 vjeç e lart). Kjo paraqet shifrën më të ulët të papunësisë të regjistruar ndonjëherë.

Përgjatë vitit 2023, bilanci i përgjithshëm i pagesave ka vazhduar të përmirësohet ndjeshëm duke rezultuar në rritje të mjeteve të rezervës valutore me rreth 937 milionë EUR. Defiçiti i llogarisë korrente po ashtu u përmirësua në mënyrë thelbësore, duke arritur nivelin më të ulët të shënuar ndonjëherë në më pak se 1% e PBB, duke reflektuar zhvillimet e këtij viti që përfshijnë të hyra më të larta nga turizmi dhe nga remitancat. Më konkretisht, defiçiti u ngushtua në vlerën prej 190.5 milionë EUR, duke shënuar një përmirësim prej rreth 82.1% krahasuar me vitin 2022. Ky përmirësim u ndikua kryesisht nga rritja e eksporteve të shërbimeve (38.4%), e nxitur nga rritja e flukseve hyrëse të turizmit (rritur rreth 47% në terma vjetor). Përsa i përket të dhënave të tregtisë së jashtme, për vitin 2023 eksportet e mallrave arritën vlerën 440 miliardë LEK duke rënë ndjeshëm me 9.5%, ndërsa importet e mallrave arritën vlerën 872.6 miliardë LEK duke u ulur me 8.2%, krahasuar me 2022. Defiçiti tregtar arriti vlerën 432.3 miliardë LEK, duke rënë me 6.7%, krahasuar me të njëjtën periudhë të 2022. Shkëmbimet tregtare me vendet e BE zënë 59% të gjithë tregtisë. Në periudhën janar-dhjetor 2023, eksportet drejt vendeve të BE zunë 71.8% të eksporteve gjithsej dhe importet nga vendet e BE zunë 50.9% të importeve gjithsej. Partnerët kryesorë tregtarë janë: Italia (29.2%), Turqia (6.8%), dhe Greqia (6.5%).

Të ardhurat totale të buxhetit të konsoliduar për vitin 2023 ishin 643.7 miliardë LEK (27.8% e PBB) ose rreth 12.4% më shumë se 2022. Në terma nominal, shpenzimet e përgjithshme publike gjatë 2023 ishin 674.8 miliardë LEK (29.2% e PBB) ose rreth 3.7% më shumë se 2022. Defiçiti fiskal arriti në 1.3% të PBB, nga një mesatare prej afro 5.0% në tre vitet e mëparshme, ndërsa borxhi publik arriti nivelin prej 58.9% të PBB, në rënie me pothuaj 5.6pp nga 2022.

Grafiku 1 Shpenzimet e përgjithshme publike ndaj PBB-së (në miliardë LEK)

*Burimi: Ministria e Financave (2024)*

Gjatë vitit 2023, huamarrja në terma bruto u realizua në vlerën 466.0 miliardë LEK, nga të cilat 80.3% (ose 374.1 miliardë LEK) u financuan nëpërmjet burimeve të brendshme dhe 19.7% (ose 91.9 miliardë LEK) nëpërmjet burimeve të huaja. Financimi i defiçitit u realizua kryesisht nëpërmjet burimeve të jashtme, në nivelin prej 1.7% ndaj PBB. Borxhi publik neto për vitin 2023 ishte 1,304.1 miliardë LEK ose 56.7% e PBB, në rënie nga 63.8% e PBB për vitin 2022. Stoku bruto i borxhit, që përfshin edhe likuiditetin për financimin e borxhit ndaj PBB, arriti nivelin 58.9% e PBB me një rënie me pothuaj 5.6pp nga viti 2022, duke rezultuar kësisoj më i ulët se sa pritshmëritë fillestare.

# **PASQYRË E ZHVILLIMEVE MAKROEKONOMIKE**

* 1. Zhvillimet e fundit ekonomike
     1. *Sektori real*

Ekonomia për vitin 2023 shënoi rritje vjetore në nivelin 3.44%. Kjo rritje ishte e shpërndarë në të gjithë sektorët e ekonomisë, ku ndikimin kryesor e ka pasur sektori i ndërtimit me rritje prej 9.7% dhe kontribut prej 1.04pp, ndjekur nga një rritje e fortë e “*Aktiviteteve të pasurive të paluajtshme*” prej 11.3% dhe kontribut të lartë pozitiv në rritje me 0.74pp, si dhe “*Administrimi publik*, a*rsimi* dhe s*hëndetësia*” me rritje prej 6.73% dhe kontribut prej 0.73pp. Ndërkohë që, sipas metodës së shpenzimeve, kontributet në rritje kanë ardhur si nga kërkesa e brendshme ashtu edhe ajo e huaj. Kontributet kryesore në rritje nga kërkesa e brendshme kanë ardhur nga konsumi publik, pasuar nga konsumi privat dhe investimet, përkatësisht me +2.96%, +9.25% dhe +6.4% krahasuar me 2022. Kontributet pozitive nga kërkesa e huaj janë përcaktuar nga ecuria e mirë e eksportit të shërbimeve, në pasqyrim të zgjerimit të aktivitetit të turizmit.

Shifrat faktike 2023 për rritjen nominale të rritjes ekonomike kanë sjellë një rishikim të treguesve kryesorë të borxhit dhe të defiçitit, kur për vitin 2023 treguesi i borxhit shënoi nivelin 58.9% të PBB dhe treguesi i defiçitit shënoi nivelin 1.3%. Ecuria pozitive e aktivitetit ekonomik është mbështetur edhe nga punësimi, ku papunësia për grupmoshën mbi 15 vjeç është ulur në 10.7% në tremujorin e fundit, ndërsa shkalla e punësimit është rritur në 67.2% për popullsinë 15-64 vjeç. Gjithashtu, edhe paga mesatare ka shënuar rritje me 13.7% në krahasim me një vit më parë, duke rezultuar në 75,025 LEK në fund të vitit 2023.

* + 1. *Sektori monetar*

Inflacioni ka reflektuar goditjen e fundit të ofertës së jashtme, veçanërisht përgjatë vitit të shkuar për shkak të luftës në Ukrainë, duke u kthyer në një nga çështjet kryesore makroekonomike për ekonominë tonë, ashtu si në shumë vende të tjera të botës. Megjithatë, është me rëndësi dhe në favor të zhvillimeve dhe perspektivës së ekonomisë fakti që inflacioni në vendin tonë ka qenë ndjeshëm më i ulët sesa në vendet e rajonit, si dhe me mesataren e vendeve të Bashkimit Evropian. Norma mesatare e inflacionit për vitin 2023 ishte 4.8%, nga 6.7% që rezultoi një vit më parë. Trendi rënës i inflacionit gjatë vitit 2023 u diktua nga dobësimi i presioneve të huaja inflacioniste, nga forcimi i monedhës vendase në tregun valutor, si dhe nga impaktit i politikës monetare. Nga tërësia e mallrave dhe shërbimeve që përbëjnë shportën e konsumit, ato që ndikuan më tepër në inflacionin e përgjithshëm ishin:

1. *“Ushqime dhe pije joalkolike” me rritje vjetore të çmimit prej +6.7%, duke kontribuar me +2.38pp në inflacionin e përgjithshëm prej +4.0%.*
2. *“Qera, ujë, lëndë djegëse dhe energji” me rritje vjetore të çmimit prej +2.6%, duke kontribuar me +0.51pp në inflacionin e përgjithshëm prej +4.0%.*
3. *“Mobilim, pajisje shtëpie dhe mirëmbajtje”, me rritje vjetore +4.6%, duke kontribuar me +0.34pp në inflacionin e përgjithshëm prej +4.0%.*
4. *“Pije alkoolike dhe duhan” me rritje vjetore të çmimit prej +4.3%, duke kontribuar me +0.21pp në inflacionin e përgjithshëm prej +4.0%.*
5. *“Hotele, kafene dhe restorante” me rritje vjetore të çmimit prej +4.4%, duke kontribuar me +0.20pp në inflacionin e përgjithshëm prej +4.0%.*
6. *“Mallra dhe shërbime të ndryshme” me rritje vjetore të çmimit prej +3.4%, duke kontribuar me +0.19pp në inflacionin e përgjithshëm prej +4.0%.*

Monedha shqiptare ka vijuar të ketë një kurs këmbimi përgjithësisht të stabilizuar kundrejt valutave kryesore në tregun e këmbimit valutor. Pёrgjatё vitit 2023, kursi i këmbimit LEK/EUR shënoi mesatarisht nivelin 108.80, ndërsa kursi ndaj dollarit LEK/Dollar arriti në 100.65.

Në vitin 2023, stoku total i kredive bankare pati një rritje me 4.2% krahasuar me vitin 2022. Stoku i kredive në LEK shënoi një rritje prej 14.5%, ndërsa ai në valutë rritje prej 6.8%, krahasuar me muajin dhjetor të vitit të kaluar. Pjesa më e madhe e kontributit në rritjen e stokut total të kredisë gjatë kësaj periudhe ka ardhur prej kredive akorduar bizneseve. Stoku i kredive akorduar bizneseve jo-financiare (private dhe publike) për muajin dhjetor 2023 shënoi një rritje me 0.7%. Kredia vetëm për bizneset *private* jo-financiare u rrit me 2.5%, duke kontribuar negativisht me 1.4pp në ndryshimin e stokut total të kredisë. Ndërsa stoku i kredive akorduar bizneseve *publike* jo-financiare për muajin dhjetor 2023 ka shënuar rënie me 29.3% krahasuar me dhjetor 2022, me kontribut negativ prej -1.0pp. Stoku i kredive akorduar individëve deri në muajin dhjetor 2023, ka shënuar rritje prej 8.8% krahasuar me dhjetor të 2022, duke kontribuar pozitivisht në ndryshimin e stokut total të kredisë me 3.2pp. Në dhjetor 2023 rezulton se rreth 56.8% e totalit të stokut të kredive përbëhet nga kreditë në LEK, ndërsa pjesa tjetër prej 43.2% përbëhet nga kreditë në valutë. Niveli i kredive me probleme ndaj totalit të kredive në fund të muajit dhjetor 2023, arriti në 4.74%.

* + 1. *Sektori i jashtëm*

Eksportet e mallrave për 12M 2023 shënuan rënie vjetore prej -9.5% krahasuar me një vit më parë, ndёrsa vetёm pёr dhjetor 2023 shёnuan rënie prej -6.6% nё krahasim me dhjetor 2022. Në dhjetor 2023, eksportet e mallrave arritën vlerën 37.59 miliardë LEK, duke rënë me 6.6% në krahasim me të njëjtën periudhë të një viti më parë dhe duke u rritur me 14.2% në krahasim me nëntor 2023. Rënia vjetore e eksporteve prej 6.6%, këtë muaj është ndikuar nga grupi: “*Minerale, lëndë djegëse, energji elektrike*” dhe “*Tekstile dhe këpucë*” me kontribut perkatësisht -10.0pp dhe -4.1pp.

Importet e mallrave për periudhёn janar-dhjetor 2023 shënuan rënie prej -8.2% krahasuar me një vit më parё, ndërsa vetëm për muajin dhjetor 2023 importet shënuan rënie vjetore prej -23.1% në krahasim me muajin dhjetor 2022. Në dhjetor 2023 importet e mallrave arritën vlerën 72.75 miliardë LEK, duke rënë me 23.1% në krahasim me një vit më parë dhe duke u rritur me 1.57%, në krahasim me nëntor 2023. Rënia vjetore e importeve prej 23.1% këtë muaj, është ndikuar kryesisht nga grupet: “*Makineri dhe pjesë këmbimi*” me kontribut negativ -2.1pp dhe rënie vjetore prej 9.8%, gjithashtu edhe grupi “*Minerale, lëndë djegëse, en.elektrike*” me kontribut negativ 19.7pp dhe rënie vjetore 70.2%.

Për vitin 2023, defiçiti tregtar arriti vlerën 432,37 miliardë LEK, duke u përmirësuar me 6.7% krahasuar me të njëjtën periudhë të 2022. Defiçiti tregtar i dhjetorit 2023 është 35.16 miliardë LEK, duke u përmirësuar me 35.3%, krahasuar me dhjetor 2022 dhe duke u përmirësuar me 9.2%, në krahasim me nëntor 2023. Shkëmbimet tregtare për vitin 2023 me vendet e BE, zënë 57.9% të gjithë tregtisë. Në periudhën janar-dhjetor 2023, eksportet drejt vendeve të BE zënë 71.8% të eksporteve gjithsej, ndërsa importet nga vendet e BE zënë 50.9 % të importeve. Partnerët kryesorë tregtarë janë: Italia (29.2%), Kina (7.9%), Turqia (6.8%) dhe Greqia (6.5%).

* 1. Krahasimi me vendet e rajonit

Rritja ekonomike në Ballkanin Perëndimor u moderua në vitin 2023. Rritja reale e PBB së rajonit u ngadalësua në 2.5%, nga 3.3% që ishte në vitin 2022, pasi pothuajse të gjitha ekonomitë shënuan një ritëm më të ngadaltë zgjerimi. Megjithatë, në terma vjetor, rritja mesatare e prodhimit u rrit në gjysmën e dytë të vitit e ndikuar nga Serbia, si ekonomia më e madhe në rajon, ku për pjesën e parë të 2023 u rrit në 3.5%, nga 1.5% që rezultonte në 6M e parë.

Rritja ekonomike në rajon u nxit në përgjithësi nga kërkesa e brendshme. Shpenzimet e konsumatorit mbetën një kontribuues kryesor në rritjen e prodhimit për vitin 2023, megjithëse rritja e tyre nga viti në vit u ngadalësua në shumicën e ekonomive të rajonit. Konsumi i familjeve u mbështet nga rritja e vazhdueshme e pagave nominale në të gjithë rajonin, e cila u përkthye në rritje reale të konsiderueshme të pagave në mes të një inflacioni më të ulët.

Investimet treguan një tablo të përzier teksa u rikuperuan në Kosovë dhe vazhduan të rriten në Shqipëri, Serbi dhe Mal të Zi, ndërsa në Maqedoninë e Veriut u zvogëluan kryesisht për shkak të reduktimit të stokut të inventareve të mbajtura. Dinamika e tregtisë në përgjithësi u ndikua nga ecuria e dobët e eksporteve të mallrave, të cilat megjithatë u kompensuan nga një rritje e vazhdueshme e eksporteve të shërbimeve, veçanërisht në vendet e varura nga turizmi. Importet gjithashtu u tkurrën në shumicën e ekonomive të rajonit.

Në Shqipëri, PBB për tremujorin e katërt të vitit 2023 vlerësohet me rritje prej 3.8%, kundrejt tremujorit të katërt 2022. Ndërkohë, për vitin 2023 Shqipëria është vlerësuar me një rritje prej 3.44% krahasuar me vitin 2022, ndikuar kryesisht nga kërkesa e brendshme, si nga konsumi privat ashtu edhe nga investimet, si dhe nga ecuria mjaft e mirë e eksporteve të shërbimeve.

Tabela 1 Produkti i Brendshëm Bruto

|  |  |  |
| --- | --- | --- |
| Produkti i Brendshëm Bruto *(rritja vjetore ne %, në terma reale)* | 2022 | 2023 |
| Maqedonia e Veriut | 2.2 | 1.0 |
| Mali i ZI | 6.4 | 6.0 |
| Serbia | 2.5 | 2.5 |
| Shqipëria | **4.9** | **3.4** |
| Bosnja dhe Hercegovina | 3.8 | 1.6 |
| Kosova | 4.3 | 3.3 |

*Burimi: Directorate-General for Economic and Financial Affairs (DG-ECFIN)*

Shkalla e papunësisë ra në shumicën e ekonomive të rajonit për vitin 2023. Në përputhje me ngadalësimin e aktivitetit ekonomik, rritja mesatare e punësimit u ngadalësua në 1.4% në vitin 2023, ndërsa pjesëmarrja në fuqinë punëtore u rrit në disa vende. Në përgjithësi, normat e papunësisë në rajon ishin në nivele të ulëta historike, por mbetën të larta krahasuar me vendet e BE, duke filluar nga 9.5% në Serbi deri në 13.4% në Mal të Zi.

Tabela 2 Norma e papunësisë

|  |  |  |
| --- | --- | --- |
| Norma e Papunësisë *(mesatare vjetore, nё %)* | 2022 | 2023 |
| Maqedonia e Veriut | 14.5 | 13.2 |
| Mali i ZI | 15.1 | 13.4 |
| Serbia | 9.4 | 9.5 |
| Shqipëria | **11.3** | **11.2** |
| Bosnja dhe Hercegovina | 15.4 | 13.2 |
| Kosova | 12.6 | n.a |

*Burimi: Directorate-General for Economic and Financial Affairs (DG-ECFIN)*

Defiçiti i llogarisë korente të rajonit u ngushtua ndjeshëm në 2.8% të PBB në 2023 nga 6.7% që ishte në 2022, niveli më i ulët në 16 vitet e fundit. Ky përmirësim, i cili ishte me bazë të gjerë në të gjitha vendet, ishte kryesisht për shkak të rritjes së vazhdueshme të eksporteve të shërbimeve (veçanërisht turizmit) si dhe rënies së defiçitit tregtar të mallrave të ndihmuar nga çmimet më të ulëta të importeve, krahasuar me nivelet shumë të larta të vitit 2022. Edhe pse flukset hyrëse të investimeve të huaja direkte si pjesë e PBB ranë në shumicën e vendeve në vitin 2023, ato vazhduan të mbulonin pjesën më të madhe ose të gjithë defiçitin e llogarisë korente. Rezervat valutore janë rritur në shumicën e vendeve të rajonit.

Tabela 3 Bilanci tregtar

|  |  |  |
| --- | --- | --- |
| Defiçiti i llogarisë korrente *(në % të PBB)[[1]](#footnote-1)* | 2022 | 2023 |
| Maqedonia e Veriut | -6.1 | 0.7 |
| Mali i ZI | -12.9 | -11.4 |
| Serbia | -6.9 | -2.6 |
| Shqipëria | **-6.0** | **-0.9** |
| Bosnja dhe Hercegovina | -4.3 | -2.8 |
| Kosova | -10.2 | -7.6 |

*Burimi: Directorate-General for Economic and Financial Affairs (DG-ECFIN)*

Inflacioni mesatar vjetor u ngadalësua në 9.3% në vitin 2023 nga 12% një vit më parë, i nxitur kryesisht nga çmimet më të ulëta të energjisë dhe ushqimeve. Ndërkohë, ritmi i shtrëngimit të politikës monetare për vitin 2023 u ngadalësua pothuajse në të gjitha ekonomitë e rajonit, ku normat bazë kanë mbetur të pa ndryshuara, përkatësisht për Shqipërinë që nga muaji nëntor, në Maqedoninë e Veriut që nga muaji shtator dhe në Serbi që nga muaji korrik.

Tabela 4 Norma e inflacionit

|  |  |  |
| --- | --- | --- |
| Indeksi i Çmimeve të Konsumit/Inflacioni *(ndryshimi vjetor në %)* | 2022 | 2023 |
| Maqedonia e Veriut | 14.1 | 9.6 |
| Mali i ZI | 11.9 | 8.9 |
| Serbia | 12.0 | 12.4 |
| Shqipëria | **6.7** | **4.8** |
| Bosnja dhe Hercegovina | 14.0 | 6.1 |
| Kosova | 11.6 | 4.9 |

*Burimi: Directorate-General for Economic and Financial Affairs (DG-ECFIN)*

Zgjerimi i vazhdueshëm ekonomik mbështeti rritjen e të ardhurave buxhetore dhe balancat fiskale u përmirësuan në shumicën e ekonomive të Ballkanit Perëndimor. Megjithatë, në disa prej tyre (Mal të Zi, Kosovë) përmirësimi ishte i pjesshëm për shkak të shpenzimeve kapitale që mbetën me një diferencë të konsiderueshme më ulët se plani.

Tabela 5 Bilanci fiskal

|  |  |  |
| --- | --- | --- |
| Balanca e përgjithshme e qeverisë/Defiçiti fiskal *(në % të PBB)* | 2022 | 2023 |
| Maqedonia e Veriut\*\*\* | -4.4 | -4.9 |
| Mali i ZI\*\* | -4.2 | 0.6 |
| Serbia\*\*\* | -3.2 | -2.2 |
| Shqipëria\*\* | **-3.7** | **-1.3** |
| Bosnja dhe Hercegovina\*\*\* | -0.4 | N/A |
| Kosova | -0.5 | -0.2 |

*Burimi: Directorate-General for Economic and Financial Affairs (DG-ECFIN)*

Raporti i borxhit publik ndaj PBB u ul në shumicën e ekonomive të rajonit në krahasim me fundin e vitit 2022, pjesërisht për shkak të rritjes së fortë të PBB nominale. Rënia e barrës së borxhit ishte më e theksuar në Mal të Zi dhe Shqipëri.

Tabela 6 Borxhi publik

|  |  |  |
| --- | --- | --- |
| Borxhi publik total *(në % të PBB)* | 2022 | 2023 |
| Maqedonia e Veriut | 51.0 | 50.0 |
| Mali i ZI | 68.0 | 60.3 |
| Serbia | 55.2 | 52.0 |
| Shqipëria | **64.5** | **58.9** |
| Bosnja dhe Hercegovina | 29.3 | 26.9 |
| Kosova | 20.7 | 17.2 |

*Burimi: Directorate-General for Economic and Financial Affairs (DG-ECFIN)*

1. POLITIKAT FISKALE DHE REZULTATI I MBLEDHJES SË TË ARDHURAVE
   1. Politika fiskale në vitin 2023 dhe efektet në buxhet e në ekonomi

Synimi i paketës fiskale 2023 ishte përmirësimi i legjislacionit dhe mbështetja me të ardhura e shpenzimeve buxhetore. Kjo paketw përfshinte angazhimet e Qeverisë dhe Ministrisë së Financave për modernizimin e legjislacionit tatimor, si dhe propozimet e ndryshme të marra nga grupet e interesit dhe faktorët e tjerë në vend.

Politika fiskale në vitin 2023 ka vijuar të synojë rimëkëmbjen e ekonomisë, por dhe rishikimin e incentivave tatimore të ndërmarra nga Qeveria me synim sigurimin e një sistemi taksimi të drejtë, të balancuar dhe që nxit produktivitetin dhe qëndrueshmërinë afatgjatë të ekonomisë. Ndryshimet në paketën fiskale 2023 synuan përgjithësisht korrektime në elementë të veçantë tatimesh dhe taksash, si tatimi mbi vlerën e shtuar, tatimi mbi të ardhurat, akcizat dhe taksat kombëtare. Paketa fiskale 2023 ka pasur si qëllim përmirësimin e politikave në fushën e tatimit mbi vlerën e shtuar dhe akcizave, si dhe angazhimeve në kuadrin e përafrimit gradual të legjislacionit përkatës me direktivat e Bashkimit Evropian që lidhen me këto tatime. Ndryshimet kryesore paraqiten si më poshtë:

* + 1. *Tatimi mbi Vlerën e Shtuar*

Në kuadër të paketës fiskale 2023 është miratuar Ligji nr.82/2022 “*Për disa shtesa dhe ndryshime në Ligjin nr.92/2014* “*Për tatimin mbi vlerën e shtuar në Republikën e Shqipërisë”, të ndryshuar*”, sipas të cilit, me efekt nga 1 Janari 2023:

* Furnizimi dhe importimi i artikujve të përfshirë në kreun 4401 (dru zjarri) të Nomenklaturës së Kombinuar të Mallrave përjashtohen nga tatimi mbi vlerën e shtuar, për një periudhë një vjeçare (deri më 31 dhjetor 2023).
* Përjashtohen nga tatimi mbi vlerën e shtuar në import, mallrat e destinuara për realizimin e projekteve të financuara me fonde të marra në bazë të një marrëveshjeje donacioni/granti, të lidhur ndërmjet Këshillit të Ministrave të Republikës së Shqipërisë/Republikës së Shqipërisë dhe donatorëve të huaj, nëse në marrëveshje është parashikuar se fondet e marra nuk do të përdoren për të paguar tatime.
* Furnizimi i mallrave/shërbimeve, të destinuara për realizimin e projekteve të financuara me fonde të marra në bazë të një marrëveshjeje donacioni/granti, të lidhur ndërmjet Këshillit të Ministrave të Republikës së Shqipërisë/Republikës së Shqipërisë dhe donatorëve të huaj, nëse në marrëveshje është parashikuar se fondet e marra nuk do të përdoren për të paguar tatime, trajtohet si furnizim i ngjashëm me eksportet, me TVSH 0%.
* Aplikohet regjimi i veçantë për Bursën Shqiptare të Energjisë Elektrike, sipas së cilit përjashtohen nga tatimi mbi vlerën e shtuar, importimi dhe furnizimi brenda vendit i energjisë elektrike të destinuar për t’u shitur nëpërmjet Bursës Shqiptare të Energjisë, ndërkohë që deri më 31 dhjetor 2026, përgjegjësia për pagesën e TVSH-së i kalon personit të tatueshëm, blerës i energjisë elektrike nga Bursa Shqiptare e Energjisë Elektrike, e cila kryhet nëpërmjet mekanizmit të *reverse-charge*.

Përjashtimi nga tatimi mbi vlerën e shtuar, si në import ashtu edhe brenda vendit për drutë e zjarrit, ka pasur si qëllim mbrojtjen dhe suportimin e individëve në kushtet e një krize energjetike që u shoqërua më një rritje të çmimit të energjisë elektrike. Ndërsa, aplikimi i një skeme të veçantë për tregtimin e energjisë elektrike përmes Bursës Shqiptare të Energjisë Elektrike ka pasur si qëllim garantimin e tregtimit të energjisë elektrike në një treg të organizuar, sipas dispozitave të Direktivës përkatese.

Përjashtimi nga tatimi mbi vlerën e shtuar në import dhe trajtimi si furnizim i përngjashëm me eksportet për mallrat/shërbimet e destinuara për realizimin e projekteve të financuara me fonde të marra në bazë të një marrëveshjeje donacioni/granti të lidhur ndërmjet Këshillit të Ministrave të Republikës së Shqipërisë/Republikës së Shqipërisë dhe donatorëve të huaj, nëse në marrëveshje është parashikuar se fondet e marra nuk do të përdoren për të paguar tatime, kanë synuar përmirësimin e legjislacionit të fushës lidhur me fondet IPA dhe donacionet e tjera, si dhe shmangien e problematikave të krijuara në *cash-flow* si rezultat i procedurës së rimbursimit.

* + 1. *Tatimi mbi të Ardhurat*

Ligji i ri “*Për tatimin mbi të ardhurat*”, i miratuar në 3 mujorin e parë të vitit 2023, ka synuar përmirësimin e sistemit të taksimit të  individëve dhe entiteteve ligjore në Shqipëri, forcimin e  parimit të neutralitetit në sistemin tatimor shqiptar, përafrimin gradual të sistemit të tatimit të të ardhurave në Shqipëri me parimet e Direktivave të BE  në lidhje me tatimin e të ardhurave dhe kapitalit, adresimin e mangësive dhe boshllëqeve legjislative të konstatuara gjatë periudhës 22 vjeçare të aplikimit të ligjit ekzistues duke synuar dizenjimin e një sistemi tatimi më të drejtë dhe stimulues, më të ndershëm dhe të gjithëpranuar.

Në kuadrin e këtij ligji kemi ndryshimet më të rëndësishme dhe efektet e mëposhtme:

* Rritja e kufirit të pa tatueshën të pagës nga 40 mijë LEK në 50 mijë LEK, redukton të ardhurat në buxhet për rreth 1 deri 1,2 miliard në vit, por ndërkohë rrit të ardhurat e punëmarrësve me paga deri në 50 mijë LEK në muaj, me mbi 1 miliard LEK, çka do të thotë më shumë konsum. Nga kjo masë përfituan mbi 70 mijë punëmarrës  të cilët janë në grupin e pagave nga 40 në 50 mijë LEK në muaj.
* Përfshirja e furnizuesve të shërbimeve si profesione të lira në skemën e taksimit të të ardhurave personale nga 1 Janari 2024,  si një masë që synon të kufizojë shmangien e tatimit nëpërmjet kalimit të individëve nga statusi i të punësuarit ku paguan tatim, në statusin e të vetpunësuarit pa tatim.
* Ruajtja e tatimit 0% deri në vitin 2029 për biznesin e vogël familjar, që është burim punësimi në tregti, artizanat, prodhim, shërbime, transport, etj.
* Për kompanitë ky ligj ka parashiuar një sërë ndryshimesh të tilla si:
  + *Zgjatjen e periudhës së mbartjes së humbjeve, nga 3 vjet në 5 vjet;*
  + *Thjeshtimin dhe lehtësimin e shpenzimeve afatgjata nëpërmjet amortizimit linear individual të grupeve makineri/pajisje dhe soft/hardware;*
  + *Njehsimin e rregullave të taksimit për kontratat afatgjata, për riorganizimet e biznesit dhe transferimin e aktiveve të tij;*
  + *Vendosjen e rregullave transparente në lidhje me borxhin e keq, si dhe të rregullave të gjithëpranuara në lidhje me alokimin dhe kufijtë e interesave të kredidhënies.*
    1. *Akciza*

Me Ligjin nr.81/2022 “*Për disa ndryshime në Ligjin nr.61/2012 “Për akcizat në Republikën e Shqipërisë”, të ndryshuar*”, i cili ka hyrë në fuqi në janar 2023, është parashikuar:

* Unifikimi i akcizës për birrën e prodhuar nga malto (B000) nga prodhues vendas dhe të huaj, ligjërisht dhe ekonomikisht të pavarur, me sasi më të vogla dhe më të mëdha se 200 000 HL në vit me akcizë 710 LEK/HL/shkallë alkolometrike (ishte 360 leke/HL nën 200 000 HL dhe 710 LEK/HL mbi 200 000 HL). Kjo politikë ka pasur si qëllim eleminimin e hapësirave për shmangie nga detyrimet e akcizës.
* Unifikimin e nivelit të akcizës për Pijet Alkolike (Spirituos Bavarage S200. Vodka, whiskey, Uzo, Rum dhe pije te tjera të përfituara nga destilimi i produkteve te fermentuara nga kallami i sheqerit Gin dhe Geneva), për të dy nivelet e prodhimit deri dhe mbi 20 000 HL me një nivel akcize 84 500 LEK për HL alkool anhidrik (ishte 65 000 LEK/HL anhidër nën 20 000 HL në vit dhe 84500 LEK/HL mbi 20 000 HL në vit). Kjo politikë ka të njëjtin qëllim si në rastin e birrës, duke synuar eleminimin e hapësirave për shmangie nga deyrimet, si dhe stimulimin e prodhuesve të vegjël për rritjen e prodhimit sa kohë që niveli i akcizës nuk do të kushtëzohet nga nivelet e prodhimit.
* Heqja e akcizës për artikullin “Bateri dhe akumulatorë”, në kuadër të zbatimit të strategjisë për  
  kursimin e energjisë si dhe subvencionimit të çmimit të paneleve diellore. Kjo masë fiskale është marrë me qëllim nxitjen e përdorimit të mjeteve motorike elektrike (që burimin e tyre të energjisë kanë akumulatorët).
  1. Të ardhurat e përgjithshme

**Të ardhurat totale** të buxhetit të konsoliduar për periudhën 12 mujore 2023, arritën në 643.4 miliardë LEK, me një realizim në masën 99% të planit vjetor të rishikuar. Të ardhurat totale rezultuan 0.1% më të larta se plani fillestar 2023 (642.6 miliardë LEK) dhe 12.3% ose 70.6 miliardë LEK më shumë se realizimi vjetor 2022. Rritja e kontributit të të ardhurave të buxhetit të shtetit për vitin 2023, krahasuar me vitin paraardhës është rezultat i ecurisë pozitive ekonomike. Rritja e të ardhurave nga turizmi dhe gjithë sektorëve të tjerë të ekonomisë që lidhen drejtpërdrejt ose indirekt me turizmin (*sektori i shërbimeve dhe i prodhimit*), reforma e rritjes së pagave në administratën publike si dhe efektet e politikave fiskale janë ndër faktorët kryesor që ndikuan në ecurinë e mirë të të ardhurave.

Grafiku 2 Të Ardhurat e përgjithshme (në miliardë LEK) ndaj PBB

*Burimi: Ministria e Financave (2024)*

Grafiku 3 Ecuria e zërave kryesorë të të ardhurave

*Burimi: Ministria e Financave (2024)*

Zërat në të ardhurat totale të buxhetit të shtetit janë: Të ardhura nga ndihmat, të ardhurat nga tatimet dhe doganat, të ardhurat e pushtetit vendor, të ardhurat nga fondet speciale dhe të ardhurat jotatimore të cilat zënë përkatësisht 3.4%, 65.7%, 4.9%, 22.5% dhe 3.5% të të ardhurave të përgjithshme publike në vitin 2023. Kontributin më të madh në realizimin e të ardhurave totale e kanë dhënë të ardhurat nga administratat e tatimeve dhe doganave, ku zërat me performacë shumë të mirë në raport me planin fillestar janë: Tatimi mbi Fitimin (*15.1 miliardë LEK me shumë se plani fillestar*) dhe Tatimi mbi të Ardhurat Personale (*8.9 miliardë LEK me shumë se plani fillestar*).

Tabela 7 Treguesit e të ardhurave kryesore (në miliardë LEK)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2019** | **2020** | **2021** | **2022** | **2022 (në %**  **ndaj vitit**  **paraardhës)** | **2023 (plan fillestar)** | **2023 (plan i rishikuar)** | **2023 (fakt)** | **2023 (në % ndaj planit fillestar)** | **2023 (në % ndaj planit të rishikuar)** | **2023 (në % ndaj vitit paraardhës)** |
| **Të ardhura nga ndihmat** | 10.6 | 8.3 | 13.1 | 9.5 | **72.9%** | 30.6 | 30.6 | 22.2 | **72.5%** | **72.5%** | **233.1%** |
| **Të ardhura tatimore** | 426.3 | 398.7 | 475.6 | 541.3 | **113.8%** | 588.5 | 595.9 | 598.7 | **101.7%** | **100.5%** | **110.6%** |
| Tatimi mbi Vleren e Shtuar | 132.4 | 130.4 | 161.5 | 191.4 | **118.5%** | 210.9 | 200.0 | 192.3 | **91.2%** | **96.2%** | **100.5%** |
| Tatimi mbi Fitimin | 36.6 | 28.4 | 35.6 | 47.7 | **133.9%** | 49.5 | 59.0 | 64.6 | **130.5%** | **109.5%** | **135.4%** |
| Akcizat | 46.7 | 44.5 | 51.6 | 53.6 | **103.7%** | 59.0 | 59.0 | 58.4 | **99.0%** | **99.0%** | **109.0%** |
| Tatimi mbi te Ardhurat Personale | 46.1 | 33.7 | 39.3 | 45.0 | **114.4%** | 49.0 | 56.0 | 57.9 | **118.1%** | **103.4%** | **128.7%** |
| Taksa Nacionale dhe te tjera | 36.4 | 35.8 | 42.5 | 44.8 | **105.4%** | 54.3 | 41.0 | 40.2 | **74.0%** | **98.0%** | **89.7%** |
| Taksa Doganore | 6.5 | 6.2 | 7.5 | 8.5 | **113.3%** | 8.5 | 8.8 | 9.1 | **107.4%** | **103.8%** | **108.1%** |
| Të ardhura nga Pushteti Vendor | 23.1 | 22.0 | 26.7 | 27.6 | **103.6%** | 29.2 | 27.7 | 31.7 | **108.7%** | **114.2%** | **114.6%** |
| Të ardhura nga fondet speciale | 98.4 | 97.7 | 110.9 | 122.8 | **110.8%** | 128.1 | 144.4 | 144.5 | **112.8%** | **100.1%** | **117.6%** |
| **Të ardhura jotatimore** | 23.5 | 19.0 | 22.3 | 21.9 | **98.4%** | 23.6 | 23.6 | 22.6 | **95.6%** | **95.6%** | **103.0%** |
| **TOTALI I TË ARDHURAVE** | **460.3** | **425.9** | **511.0** | **572.8** | **112.1%** | **642.6** | **650.1** | **643.4** | **100.1%** | **99.0%** | **112.3%** |

*Burimi: Ministria e Financave (2024)*

Grafiku 4 Të ardhurat e përgjithshme (në miliardë LEK), sipas kategorive kryesore

*Burimi: Ministria e Financave (2024)*

* + 1. *Të ardhurat nga ndihmat*

Të ardhurat nga ndihmat për periudhën Janar-Dhjetor 2023 janë 22.2 miliardë LEK, nga 9.5 miliardë LEK të një viti më parë, me një rritje në masën 133.1% ose 12.7 miliardë LEK dhe me realizim ndaj planit të rishikuar në masën 72.5%.

* + 1. *Të ardhurat tatimore*

Të ardhurat tatimore, ku përfshihen të ardhurat nga tatimet dhe doganat, të ardhurat nga pushteti vendor si dhe të ardhurat nga fondet speciale, për periudhën 12 mujore arritën në vlerën 598.7 miliardë LEK, me një realizim ndaj planit vjetor të rishikuar në masën 100.5% ose 2.7 miliardë LEK më shumë dhe me realizim kundrejt vitit të kaluar në masën 110.6 % ose 57.3 miliardë LEK më shumë.

* + 1. *Të ardhurat nga pushteti vendor*

Për vitin 2023, njësitë e vetëqeverisjes vendore në shkallë kombëtare kanë mbledhur të ardhura tatimore në masën 31,686 milionë LEK, shifër kjo që është rreth 4,048 milionë LEK më shumë ose rreth 15% më e lartë se vlera e të ardhurave të mbledhura gjatë vitit 2022 e cila ka qenë 27,638 milionë LEK. Efektet pozitive në të ardhurat vendore për vitin 2023 dëshmojnë ecurinë pozitive të buxhetit vendor në tërësi. Në grafikun e mëposhtëm paraqiten të dhënat e realizmit të këtyre burimeve dhe ritmi i ndryshimt të tyre, gjatë viteve 2013-2023.

Grafiku 5 Të ardhura nga pushteti vendor në vite (në miliardë LEK)

*Burimi: Ministria e Financave (2024)*

Referuar përbërjes së tyre sipas zërave kryesorë, që janë Taksat Lokale dhe Taksa mbi pasurinë, grafikisht të ardhurat e pushtetit vendor për vitin 2023 në %je paraqiten si më poshtë:

Grafiku 6 Përbërja e të ardhurave nga pushteti vendor sipas zërave kryesorë (në %)[[2]](#footnote-2)

*Burimi: Ministria e Financave (2024)*

* + 1. *Të ardhurat nga fondet speciale*

Të ardhurat nga “Fondet Speciale” rezultuan 144.5 miliardë LEK, me një realizim ndaj planit të rishikuar në nivelin 100.1% ose 85 milionë LEK më shumë. Të ardhurat nga fondet speciale shënuan rritje në krahasim me parashikimin e të ardhurave në buxhetin fillestar të vitit 2023 prej 12.8 % ose 16.4 miliardë LEK më shumë dhe 21.7 miliardë LEK apo 17.6% më shumë se një vit më parë. Zërat që përbëjnë të ardhurat nga “Fondet Speciale” janë: Sigurimi Shoqëror, Sigurimi Shëndetësor dhe të ardhurat për Kompensimin në vlerë të Pronarëve, përkatësisht në vlerën 124.6 miliardë LEK, 19 miliardë LEK dhe 839 milionë LEK.

Grafiku 7 Të ardhurat nga fondet speciale në vite (në miliardë LEK)

*Burimi: Ministria e Financave (2024)*

Grafiku 8 Përbërja e të ardhurave nga fondet speciale (në %)

*Burimi: Ministria e Financave (2024)*

* + 1. *Të ardhurat jotatimore*

Të ardhurat jotatimore rezultojnë në vlerën 22.6 miliardë LEK krahasuar me 21.9 miliardë të një viti më parë, me një rritje vjetore prej 2.9% ose 640 milionë LEK më shumë dhe me një realizim ndaj planit të rishikuar në masën 95.6% ose 1 miliardë LEK më pak. Ndër zërat kryesor që përbëjnë të ardhurat jotatimore janë: të ardhurat nga institucionet buxhetore dhe tarifat e shërbimeve, të cilat kanë mbledhur përkatësisht 13.2 miliardë LEK dhe 3.2 miliardë LEK.

Grafiku 9 Përbërja e të ardhurave jotatimore (miliardë LEK)

*Burimi: Ministria e Financave (2024)*

* + 1. *Të ardhurat nga tatimet dhe doganat*

Të ardhurat nga “Tatimet dhe Dogana”[[3]](#footnote-3) janë burimi kryesor i të ardhurave të përgjithshme dhe kontribuojnë në buxhetin e shtetit me rreth 18.3% të PBB. Krahasuar me 2022, ky zë shënon një performancë pozitive prej 31.6 miliardë LEK ose 8.1% më shumë. Në krahasim me planin e rishikuar vjetor, realizimi është 99% ose 1.3 miliardë LEK më pak.

Grafiku 10 Të ardhura nga tatimet dhe doganat në vite (në miliardë LEK) dhe në % të PBB

*Burimi: Ministria e Financave (2024)*

Grafiku 11 Të ardhurat nga tatimet dhe doganat sipas llojit

*Burimi: Ministria e Financave (2024)*

Këto të ardhura, të cilat administrohen nga Drejtoria e Përgjithshme e Tatimeve (DPT) dhe Drejtoria e Përgjithshme e Doganave(DPD), përfshijnë Tatimin mbi vlerën e shtuar; Tatimin mbi fitimin; Tatimin mbi të ardhurat personale; Akcizat; Taksat Doganore dhe Taksa të tjera kombëtare. DPT administron edhe mbledhjen e kontributeve të sigurimeve shoqërore dhe shëndetësore. Burimet nga të ardhurat e administruara nga DPT e DPD për vitin 2023, janë realizuar në vlerën 561.7 miliardë LEK, 10.3% ose 52.4 miliardë LEK më shumë se e njëjta periudhë e vitit të kaluar dhe në masën 99.7% të planit vjetor të rishikuar. Rezultati pozitiv krahasuar me 2022, është një tregues i qartë i rimëkëmbjes së ekonomisë shqiptare pas tejkalimit të pasojave mbi ekonominë të tërmetit të vitit 2019, pandemisë Covid-19 në vitin 2020 dhe me pas pasojave ekonomike të luftës në Ukrainë.

Tabela 8 Të ardhurat nga tatimet dhe doganat (në milionë LEK)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Lloji i taksave** | **Fakt 12 mujor 2022** | **Fakt 12 mujor 2023** | **Plan Fillestar 2023** | **Diferenca 2023/** | **Ndryshimi në % 2023/2022** | **Diferenca Fakt/ Plan Fillestar 2023** | **Ndryshimi në % Fakt/Plan 2023** | **2023 (plani i rishikuar AN5)** | **Diferenca fakt 2023/ Plan i rishikuar 2023** | **Ndryshimi Fakt/ Plan i rishikuar 2023 në %** |
| **2022** |
| **TVSH TOTAL** | **191,412** | **192,322** | **210,900** | **910** | **0.5%** | **-18,578** | **-8.81%** | **200,000** | **-7,678** | **-3.8%** |
| **Tvsh në import** | 156,898 | 146,386 | 167,720 | -10,512 | -6.7% | -21,334 | -12.72% | 152,677 | -6,291 | -4.1% |
| **Tvsh brenda vendit** | 34,514 | 45,936 | 43,180 | 11,422 | 33.1% | 2,756 | 6.38% | 47,323 | -1,387 | -2.9% |
| **Rimbursim TVSH** | 22,482 | 22,615 | 18,000 | 133 | 0.6% | 4,615 | 25.64% | 18,000 | 4,615 | 25.6% |
| **Tatimi mbi fitimin** | **47,683** | **64,576** | **49,500** | **16,893** | **35.4%** | **15,076** | **30.46%** | **59,000** | **5,576** | **9.5%** |
| **Akciza** | **53,547** | **58,394** | **59,000** | **4,847** | **9.1%** | **-606** | **-1.03%** | **59,000** | **-606** | **-1.0%** |
| **Tatimi mbi të ardhurat personale** | **44,983** | **57,878** | **49,000** | **12,895** | **28.7%** | **8,878** | **18.12%** | **56,000** | **1,878** | **3.4%** |
| **Taksa Nacional dhe te tjera** | 44,821 | 40,188 | 54,300 | -4,633 | -10.3% | -14,112 | -25.99% | 41,000 | -812 | -2.0% |
| **Taksat nacionale** | **40,623** | **37,297** | **49,800** | **-3,326** | **-8.2%** | **-12,503** | **-25.11%** | **37,800** | **-503** | **-1.3%** |
| **Renta Minerare** | 4,197 | 2,891 | 4,500 | -1,307 | -31.1% | -1,609 | -35.76% | 3,200 | -309 | -9.7% |
| **Taksë Doganore** | **8,447** | **9,133** | **8,500** | **686** | **8.1%** | **633** | **7.45%** | **8,800** | **333** | **3.8%** |
| **TOTALI TATIME + DOGANA** | 390,893 | 422,491 | 431,200 | 31,598 | 8.1% | -8,709 | -2.02% | 423,800 | -1,309 | -0.3% |
| **Kontributet e mbledhura (DPT)** | **118,467** | **139,255** | **123,800** | **20,788** | **17.5%** | **15,455** | **12.48%** | **139,900** | **-645** | **-0.5%** |
| **TOTALI TATIME + DOGANA (përfshirë kontributet)** | **509,360** | **561,746** | **555,000** | **52,386** | **10.3%** | **6,746** | **1.22%** | **563,700** | **-1,954** | **-0.3%** |

*Burimi: Ministria e Financave (2024)*

Të ardhurat nga **Administrata Doganore** për vitin 2023 arritën në 216.8 miliardë LEK, me një realizim në masën 96.9% të planit të rishikuar ose 6.9 miliardë LEK më pak. Në krahasim me vitin 2022, performanca ka qenë negative me rreth 6.3 miliardë LEK ose 2.8% më pak. Paraqiten me ulje, Tatimi mbi vlerën e shtuar në import (-6.7%) dhe Renta minerare (-31.1 %), ndërsa me rritje nga viti paraardhës është Akciza (+9.1 %) dhe Taksa doganore (+8.1 %).

Grafiku 12 Të ardhurat doganore, rritja vjetore sipas llojit të taksave 2022 - 2021 (në milionë LEK)

*Burimi: Ministria e Financave (2024)*

Të ardhurat nga **Administrata tatimore** (përfshirë kontributet DPT) rezultojnë 344.9 miliardë LEK nga 286.3 miliardë LEK të një viti më parë, me një rritje vjetore prej 20.5% ose 58.7 miliardë LEK më shumë. Të ardhurat nga kontributet e sigurimeve shoqërore dhe shëndetësore të mbledhura nga DPT kanë pësuar rritje në bazë vjetore me 20.8 miliardë LEK. Krahasuar me të dhënat e një viti më parë, pothuajse të gjitha llojet e të ardhurave tatimore kanë pasur një tendencë në rritje, në krahasim me buxhetin fillestar 2023 si dhe me realizimin e një viti më parë.

Grafiku 13 Të ardhurat tatimore, rritja vjetore sipas llojit të taksave (në milionë LEK)

*Burimi: Ministria e Financave (2024)*

Nga të dhënat për 12 mujorin 2023, lidhur me kontributin e sektorëve të ekonomisë në totalin e të ardhurave nga administrata tatimore, rezulton se peshën kryesore e zë sektori i “Shërbimit” me 28%, sektori i “Tregtisë” 26% dhe sektori i “Prodhimit” me 22%.

Grafiku 14 Të ardhurat tatimore, sipas sektorëve (në %)

*Burimi: Ministria e Financave (2024)*

* 1. Të ardhurat sipas taksave, tatimeve dhe burimeve të tjera
     1. Taksimi Indirekt
* *Tatimi mbi vlerën e shtuar (TVSH)*

Të ardhurat nga T.V.SH janë 192.3 miliardë LEK në vitin 2023, duke zënë sërish peshë të rëndësishme në të ardhurat buxhetore: 8.3% të PBB ose 45.5% e totalit të të ardhurave nga tatime dhe dogana. Pesha e të ardhurave nga TVSH ndaj të ardhurave tatimore gjithsej në 2023, është 32.1% e totalit. Krahasuar me vitin 2022 të ardhurat nga TVSH janë 0.5% ose 911 milionë LEK më shumë. Të ardhurat e mbledhura nga TVSH në import u realizuan në nivelin 146.4 miliardë LEK, me një realizim në masën 95.9% kundrejt planit të rishikuar dhe 6.7% më pak ose 10.5 miliardë LEK më pak se viti i kaluar. Për këtë periudhë, të ardhurat nga TVSH në doganë përbëjnë rreth 76.1% të të ardhurave totale nga TVSH.

Programimi i të ardhurave tatimore për vitin 2023 u ndërtua mbi bazën e supozimeve të kursit të këmbimit EUR/ALL për rreth 120 LEK dhe USD/ALL rreth 110 LEK. Mbi këtë bazë u programuan edhe të ardhurat nga tatimi mbi vlerën e shtuar në importin e mallrave. Por gjatë vitit 2023 ka patur një deviacion të theksuar në ulje nga ky kurs këmbimi i projektuar, çka ka impaktuar ndjeshëm të ardhurat nga TVSH në import. Pra, baza mbi të cilën llogaritet tatimi mbi vlerën e shtuar në import, është impaktuar jo vetëm nga tendenca në rënie e çmimeve të mallrave të importuara në 2023 krahasuar me rritjen e tyre në vitin 2022, por më së shumti sikurse theksuam më lart, nga ulja e vlerës mbi të cilën llogaritet TVSH në import për shkak të kursit të këmbimit.

Në import, mosrealizimi i TVSH u ndikua nga disa faktorë të tillë si:

* *Minus 8,7 miliardë LEK nga mungesa e importit të energjisë elektrike*
* *Minus 2,1 miliardë LEK nga rënia e çmimit të karburanteve*
* *Minus 1,7 miliardë LEK nga rënia e çmimit të gazit të lëngët*
* *Minus 0,7 miliardë LEK nga mungesa e importit të metaleve bazë*
* *Minus 0,6 miliardë LEK nga rënia e çmimeve të vajrave vegjetale dhe yndyrnave.*

Të ardhurat nga TVSH Neto brenda vendit janë 45.9 miliardë LEK, me rritje kundrejt vitit të kaluar në masën 33.1% ose +11.4 miliardë LEK. Kjo rritje reflekton rimëkëmbjen ekonomike dhe implementimin e proçesit të fiskalizimit e të mirëadministrimit nga administrata tatimore. Ndër faktorët kryesorë që kanë ndikuar në rritjen e të ardhurave të TVSH brenda vendit janë: Rritja e konsumit të brendshëm, ç’ka reflektohet dhe me rritjen e TVSH brenda vendit, TVSH e gjeneruar si rezultat i rritjes ekonomike; TVSH e gjeneruar si rezultat reformës së rritjes të pagës mesatare në administratë.

Të ardhurat e mbledhura nga TVSH Bruto brenda vendit sipas sektorëve, krahasuar me të njëjtën periudhë të një viti më parë, janë:

* *Në sektorin e shërbimeve, të ardhurat për periudhën Janar-Dhjetor 2023 janë 22.5 miliardë LEK, me rritje në të ardhura 15% ose 2.9 miliardë LEK më shumë e njëjta periudhë e vitit 2022.*
* *Në sektorin e prodhimit, të ardhurat për periudhën Janar-Dhjetor 2023 janë 14 miliardë LEK, me një rritje në të ardhura 29% ose 3.2 miliardë LEK më shumë se e njëjta periudhë e vitit 2022.*
* *Në sektorin e ndërtimit, të ardhurat për periudhën Janar-Dhjetor 2023 janë 10.4 miliardë LEK me një rritje në të ardhura 27% ose 2.2 miliardë LEK më shumë se e njëjta periudhë e vitit 2022.*
* *Në sektorin e transportit, të ardhurat për periudhën Janar-Dhjetor 2023 janë 1.6 miliardë LEK me një rritje në të ardhura 35% ose 409 milionë LEK më shumë se e njëjta periudhë e vitit 2022.*
* *Në sektorin e tregtisë të ardhurat për periudhën Janar-Dhjetor 2023 janë 20.2 miliardë LEK me një rritje në të ardhura 17% ose 2.9 miliardë LEK më shumë se e njëjta periudhë e vitit 2022.*

Grafiku 15 TVSH brenda vendit, sipas sektorëve (në %)

*Burimi: Ministria e Financave (2024)*

Grafiku 16 Rimbursimi i TVSH-së në vite (në milionë LEK)

*Burimi: Ministria e Financave (2024)*

* *Akciza*

Të ardhurat nga Akciza për periudhën Janar–Dhjetor 2023 arritën 58.4 miliardë LEK ose 606 milionë LEK më pak se plani i rishikuar. Në krahasim me vitin 2022, realizimi ishte 4.8 miliardë LEK ose 9.1% më shumë. Rritja në realizimin e të ardhurave nga akciza ka ardhur kryesisht si rezultat i kërkesës më të lartë për disa mallra kyç, përfshirë:

* *Rritje e sasisë së cigareve, me 1.3 % krahasuar me 12 mujorin e vitit 2022, me efekt pozitiv 536 milionë LEK.*
* *Karburant Importi, me një rritje në sasi prej 57.917 tonë ose 10.4% krahasuar me 12 mujorin e vitit 2022, me efekt pozitiv 2.4 miliardë LEK.*

Tabela 9 Performanca e të ardhurave nga akciza: mallrat kryesorë 2021 - 2020

|  |  |  |  |  |  |
| --- | --- | --- | --- | --- | --- |
| **Mallrat e forta** | **Njësia e matjes** | **Janar - Dhjetor** | | **Diferenca** | |
| **2023** | **2022** | **ne njesi fizike** | **në %** |
| **Cigare** | Ton | 2,934 | 3,147 | 213 | 11.8% |
| **Karburante** | Ton | 614,537 | 556,653 | 57,884 | 10.4% |
| **Kafe** | Ton | 8,612 | 7,649 | 963 | 12.6% |
| **Birrë Importi** | Mij/lit | 55,558 | 51,992 | 3,566 | 6.9% |

*Burimi: Ministria e Financave (2024)*

Grafiku 17 Akciza në vite (miliard LEK)

*Burimi: Ministria e Financave (2024)*

* *Taksat doganore*

Të ardhurat nga taksa doganore për periudhën Janar–Dhjetor 2023 janë rreth 9.1 miliardë LEK; krahasuar me të njëjtën periudhë të vitit 2022, të ardhurat nga kjo taksë janë rritur me 687 milionë LEK ose 8.1% më shumë, me realizim në masën 103.8% e planit të rishikuar. Peshën më të madhe në taksën doganore e zënë cigaret, mish importi, veshjet e këmbës, dhe elektroshtepiaket.

* *Taksat nacionale*

Taksat nacionale në total, mblidhen nga Administrata Doganore dhe Administrata Tatimore. Administrata doganore mbledh rreth 7% të totalit të taksës nacionale dhe administrata tatimore mbledh rreth 93% të totalit të taksës nacionale. Për periudhën 12 mujore 2023 taksat nacionale në total u realizuan në masën 40.2 miliardë LEK, 4.6 miliardë LEK më pak ose 10.3% më pak se 12 mujori 2022, si dhe 812 milionë LEK ose 2% më pak se plani i përcaktuar për 12 mujorin 2023. Peshën kryesore në të ardhura e zë taksa e qarkullimit me 52.6%, taksa vjetore e mjeteve të përdorura të transportit me 15.8% dhe, taksa e ambalazhit + taksa e karbonit + tatimi për lojrat e fatit me rreth 12.6%. Zërat me performancë të mirë krahasuar me vitin 2022 janë:

* *Taksa e qarkullimit me të ardhura në masën 19.5 miliardë LEK me një rritje nga viti i kaluar me 1.3 miliardë LEK ose 7% më shumë.*
* *Të ardhurat nga taksa vjetore e mjeteve të përdorura të transportit qw u realizua në masën 5.9 miliardë LEK, me një rritje nga viti i kaluar me 450 milionë LEK ose 8% më shumë.*
* *Taksa e karbonit u realizua në masë 2.5 miliardë LEK, me një rritje nga viti i kaluar me 201 milion LEK ose 9% më shumë.*

Mosrealizimi, kryesisht, ka të bejë me planifikimin fillestar ku ishte përfshirë taksa speciale e energjisë elektrike në vlerën e parashikimit prej 8.3 miliardë LEK (ishte përfshirë si taks por u arkëtua në zërin Tatim mbi Fitimin), si dhe performanca e ulët e ndikuar nga disa faktorë si:

* *Rënie e çmimit të naftës bruto në tregjet ndërkombëtare, nga 5 LEK për njësi për vitin 2022 në 4 LEK për njësi për vitin 2023 shoqëruar me rënie e sasisë së naftës bruto të eksportuar me 65,5 mijë ton ose 11% më pak se vitin e kaluar me efekt -1,1 miliardë LEK;*
* *Rënie e çmimit të mineraleve të tjera në tregjet ndërkombëtare, nga 0,6 LEK për njësi për vitin 2022 në 0,4 LEK për njësi për vitin 2023 shoqëruar me rritje të sasisë së eksportuar me 251,9 mijë ton ose 15,1% më shumë se vitin e kaluar, ka sjellë efekt negative -226 milionë LEK*
  + 1. Taksimi direkt
* *Tatimi mbi të ardhurat personale*

Të ardhurat nga Tatimi mbi të ardhurat Personale arritën në 57.9 miliardë LEK për periudhën janar-dhjetor 2023, me rritje kundrejt vitit të kaluar në masën 28.7% ose 12.9 miliardë LEK dhe me realizim ndaj planit fillestar në masën 118.1% dhe ndaj planit të rishikuar 103.4% ose 1.9 miliardë LEK më shumë. Ndikim të rëndësishëm në performancën e mirë të këtij zëri, shënuan:

* *Të punësuarit e sektorit privat me arkëtim për periudhën në vlerën 21.2 miliardë LEK, me një rritje prej 16.4% më shumë se 2022.*
* *Tatim mbi të ardhurat në burim me arkëtim për periudhën në vlerën 3.7 miliardë LEK, me një rritje prej 32.6% më shumë se 2022.*
* *Tatim mbi të ardhurat nga qeratë me arkëtim për periudhën në vlerën 4.8 miliardë LEK, me një rritje prej 4.8% më shumë se 2022.*
* *Tatimi mbi të ardhurat nga dividentët dhe aksionet me arkëtim për periudhën në vlerën 5.9 miliardë LEK, me një rritje prej 38.5% më shumë se 2022.*

Grafiku 18 TAP sipas zërave (në % ndaj totalit të arkëtuar të vitit 2023)

*Burimi: Ministria e Financave (2024)*

Grafiku 19 TAP në vite në % ndaj të ardhurave totale

*Burimi: Ministria e Financave (2024)*

* *Tatim Fitimi*

Të ardhurat nga Tatimi mbi fitimin për 12 mujorin 2023 arritën në 64.6 miliardë LEK nga 47.7 miliardë LEK të mbledhura një vit më parë. Krahasuar me planin e rishikuar 9.5% ose 5.6 miliardë LEK më shumë. Krahasuar me vitin paraardhës, performanca e të ardhurave nga tatim fitimi ishte 35.4% ose 16.7 miliardë LEK më shumë. Arketimet në buxhetin e shtetit për tatim fitimin bazohen në rikuperimin e ekonomisë dhe rritjen e saj, performaca e mirë e të gjithë sektorve ekonomik si dhe në forcimin e kontrollit të deklaratave, bazuar në kriteret e riskut.

Grafiku 20 Tatimi mbi fitimin në vite (në miliard LEK)

*Burimi: Ministria e Financave (2024)*

Krahasimi i tatimit mbi fitimin sipas sektorëve me një vit më parë:

* *Në sektorin e prodhimit të ardhurat për periudhën Janar – Dhjetor 2023 janë 15 miliardë LEK me një rritje në të ardhura 32% ose 3.7 miliardë LEK më shumë se 12-mujori i vitit 2022.*
* *Në sektorin e shërbimeve të ardhurat për periudhën Janar – Dhjetor 2023 janë 16.8 miliardë LEK me rritje në të ardhura 15% ose 2.2 miliardë LEK më shumë se 12-mujori i vitit 2022.*
* *Në sektorin e tregtisë të ardhurat për periudhën Janar – Dhjetor 2023 janë 14.3 miliardë LEK me një rritje në të ardhura 5% ose 686 milionë LEK më shumë se 12-mujori i vitit 2022.*
* *Në sektorin e ndërtimit të ardhurat për periudhën Janar – Dhjetor 2023 janë 6.9miliardë LEK me një rritje në të ardhura 7% ose 472 milionë LEK më shumë se 12-mujori i vitit 2022.*
* *Në sektorin e transportit të ardhurat për periudhën Janar – Dhjetor 2023 janë 1.9 miliardë LEK me një rritje në të ardhura 13% ose 216 milionë LEK më shumë se 12-mujori i vitit 2022.*

Grafiku 21 Tatimi mbi fitimin sipas sektorëvë (në %)



*Burimi: Ministria e Financave (2024)*

* *Të ardhurat e fondeve speciale*

Të ardhurat nga “Fondet Speciale” rezultuan 144.5 miliardë LEK, me një realizim ndaj planit të rishikuar në nivelin 100.1% ose 85 milionë LEK më shumë. Të ardhurat nga fondet speciale shënuan rritje në krahasim me parashikimin në buxhetin fillestar të vitit 2023 me 12.8% ose 16.4 miliardë LEK më shumë dhe 21.7 miliardë LEK apo 17.6% më shumë se një vit më parë. Zërat që përbëjnë të ardhurat nga “Fondet Speciale” janë: Sigurimi Shoqëror, Sigurimi Shëndetësor dhe të ardhurat për kompensimin në vlerë të pronarëve, përkatësisht në vlerën 124.6 miliardë LEK, 19 miliardë LEK dhe 0.8 miliardë LEK. Performanca e mirë vjen kryesisht si rezultat i efektit të rritjes së pagave në sektorin shtetëror, e cila ka ndikuar edhe në rritjen e tyre nga sektori privat.

Grafiku 22 Kontribuesit aktivë për sigurimet shoqërore dhe shëndetësore, sipas llojit të biznesit

*Burimi: Ministria e Financave (2024)*

Grafiku 23 Kontribuesit aktivë për sigurimet shoqërore dhe shëndetësore, sipas sektorit (në %)


*Burimi: Ministria e Financave (2024)*

Peshën më të madhe, për numër mesatar kontribuesish e zë biznesi i madh dhe ndërmarrjet shtetërore buxhetore, përkatësisht 37% dhe 20%. Duke e analizuar nga këndvështrimi i sektorëve të ekonomisë, peshën kryesore në kontribuesit aktivë e zënë punonjësit në sektorin e “Shërbimit” me 60% të totalit, “Prodhimi” me 16% dhe “Tregtia” me 15%. Krahasuar me vitin e kaluar, sektori i “Prodhimit” është rritur me 17% ose 3.2 miliardë LEK, sektori i “Shërbimit” është rritur me 18% ose 12.5 miliardë LEK, sektori i “Tregtisë” është rritur me 16% ose 2.9 miliard LEK, sektori “Ndërtimit” është rritur me 19 % ose 1.4 miliard LEK dhe sektori i “Transportit” është rritur me 21% ose 696 milionë LEK.

1. SHPENZIMET E PËRGJITHSHME

Shpenzimet e përgjithshme publike për vitin 2023, arritën në rreth 674.9 miliardë LEK me një realizim në masën 96.7% të planit vjetor sipas buxhetit fillestar dhe 95.6% të planit vjetor të ndryshuar përmes Aktit Normativ nr.6/2023. Krahasuar me vitin 2022, shpenzimet e përgjithshme publike rezultojnë 3.7% më të larta ose rreth 23.8 miliardë LEK më shumë.

Grafiku 24 Shpenzimet e përgjithshme korrente dhe kapitale (mld LEK) dhe ritmi i rritjes vjetore (në %)


**

*Burimi: Ministria e Financave (2024)*

* 1. Shpenzimet sipas natyrës ekonomike


Struktura e shpenzimeve gjatë vitit 2023 paraqet disa ndryshime në krahasim me planin fillestar, kryesisht si rrjedhojë e dy rishikimeve të ligjit të buxhetit, të cilat rezultuan në rishpërndarjen volumeve të qenësishme prej përkatësisht, rreth 46 miliardë LEK (AN 5/2023) dhe rreth 20 miliardë LEK (AN 6/2023) mes zërave të shpenzimeve buxhetore korente e kapitale, me synimin e realizimit sa më të plotë të shpenzimeve publike për vitin 2023.

Grafiku 25 Shpenzimet korrente dhe kapitale plan dhe fakt ndaj totalit të shpenzimeve (mln LEK)

**

*Burimi: Ministria e Financave (2024)*

Grafiku 26 Struktura e shpenzimeve korente, kapitale dhe raporti me PBB-në ndër vite



*Burimi: Ministria e Financave (2024)*


**Shpenzimet korrente** për vitin 2023 rezultuan në rreth 547 miliardë LEK ose 100.1% të planit vjetor sipas buxhetit fillestar, 99.7% të planit të ndryshuar me AN nr.6/2023 dhe 96.5% të planit përfundimtar me ndryshime dhe shpërndarje rezervash. Krahasuar me të njëjtën periudhë të një viti më parë, shpenzimet korente për vitin 2023 rezultuan 9.4% më të larta ose rreth 47 miliardë LEK më shumë. Kategoritë kryesore që kanë ndikuar në realizimin e shpenzimeve korente ishin kryesisht:

* *Shpenzimet për subvencione me 119.1% të planit vjetor sipas buxhetit fillestar (118.6% të planit të ndryshuar me AN nr.6/2023 dhe 85.9% të planit përfundimtar me ndryshime dhe shpërndarje rezervash).*
* *Shpenzimet operative mirëmbajtje me 108.1% të planit vjetor sipas buxhetit fillestar (96.6 % të planit vjetor të ndryshuar me AN nr.6/2023 dhe 91.6% të planit përfundimtar me ndryshime dhe shpërndarje rezervash).*
* *Shpenzimet e personelit me 103.6% të planit vjetor sipas buxhetit fillestar (104.5% të planit vjetor të ndryshuar me AN nr.6/2023 dhe 98.7% të planit përfundimtar me ndryshime dhe shpërndarje rezervash).*

Shpenzimet korente për vitin 2023 rezultuan në nivelin rreth 23.7% të PBB nominale vjetore, kundrejt një mesatare prej rreth 24.4% të këtij raporti në vitet pararendëse. Krahasuar me 2022, ato rezultuan 9.4% më të larta ose rreth 47 miliardë LEK më shumë. Zërat kryesorë që ndikuan në rritjen e shpenzimeve korrente për vitin 2023 janë:


* *Shpenzimet e personelit të cilat, krahasuar me 2022, rezultuan 18.6% më të larta ose rreth 15.8 miliardë LEK më shumë, kushtëzuar kjo nga efekti financiar i rritjes së nivelit të pagave sipas VKM-ve përkatëse dhe për rrjedhojë edhe e rritjes së kontributeve të sigurimeve shoqërore.*
* *Shpenzimet për fondet speciale të cilat, krahasuar me vitin 2022, rezultuan 4.7% më të larta ose rreth 10.3 miliardë LEK më shumë, kushtëzuar kjo nga fondet e akorduara shtesë për shpërblimin e pensionistëve dhe mbështetjen financiare të disa kategorive të personave që përfitojnë pension invaliditeti dhe pension familjar, si dhe akordimi i fondeve shtesë për sigurimet shëndetësore për shkak të rritjes së nivelit të pagave.*
* *Shpenzimet për buxhetin vendor të cilat, krahasuar me vitin 2022, rezultuan 17.3% më të larta ose rreth 10.1 miliardë LEK më shumë. Kjo vjen kryesisht nga shpenzimet e personelit të cilat rezultojnë me një rritje prej afërsisht 18% ose rreth 4.4 miliardë LEK më shumë se viti 2022, kushtëzuar kjo nga efekti financiar i rritjes së nivelit të pagave. Gjithashtu, vihet re rritje e konsiderueshme edhe e shpenzimeve për investime me rreth 4.6 miliardë LEK ose rreth 39% kundrejt 2022, ndikuar nga rritja e transfertës qendrore duke i  dhënë mundësinë NJVQV  të financojnë më shumë shërbime publike dhe investime që përmirësojnë drejtpërdrejt jetën e qytetarëve.*
* *Shpenzimet për interesa të cilat, krahasuar me 2022, janë 20.1% më të larta ose rreth 8 miliardë LEK më shumë.*

Grafiku 27 Shpenzimet korente dhe ritmi i rritjes së tyre (milion LEK)

**

*Burimi: Ministria e Financave (2024)*

Grafiku 28 Struktura e shpenzimeve korrente (milion LEK)




*Burimi: Ministria e Financave (2024)*

*Shpenzimet e Personelit* për vitin 2023, përfaqësuan 18.4 % të totalit të shpenzimeve korente. Niveli i shpenzimeve faktike të personelit prej rreth 100.5 miliardë LEK, rezulton 103.6 % e planit vjetor sipas buxhetit fillestar, 104.5 % e planit të ndryshuar me AN nr.6/2023 dhe 98.7 % e planit përfundimtar me ndryshime dhe shpërndarje rezervash. Krahasuar me vitin 2022, ky zë është 18.6 % më i lartë ose rreth 15.8 miliardë LEK më shumë.

Fondi “*Për Politika të reja Pagash*”, i planifikuar në masën 2.3 miliardë LEK në Ligjin nr.84/2022 “*Për buxhetin e vitit 2023” të ndryshuar”,* është përdorur për përballimin e efekteve financiare të ndryshimit të nivelit të pagave, si vijon:

* *Akorduar MSHMS në masën 1 249 milionë LEK*
* *Akorduar MAS në masën 1 051 milionë LEK*


Grafiku 29 Shpenzimet e personelit në vite dhe ritmi i rritjes (miliardë LEK)

**

*Burimi: Ministria e Financave (2024)*

*Shpenzimet për Interesa* për vitin 2023 kanë arritur nivelin 47.6 miliardë LEK duke përfaqësuar 8.7% të shpenzimeve korente. Niveli faktik i tyre ka rezultuar në masën 78.1% e planit vjetor sipas buxhetit fillestar, 85% e planit vjetor sipas AN nr.6/2023 dhe po aq e planit përfundimtar me ndryshime dhe shpërndarje rezervash. Krahasuar me vitin 2022, ky zë ka rezultuar 20.1% më i lartë ose rreth 8 miliardë LEK më shumë.


Grafiku 30 Shpenzimet për interesa në vite dhe ritmi i rritjes (miliardë LEK)



*Burimi: Ministria e Financave (2024)*

*Shpenzimet Operative & Mirëmbajtje* për vitin 2023, kanë shënuar një realizim në masën rreth 70.5 miliardë LEK ose 108.1% e planit vjetor sipas buxhetit fillestar, 96.6% të planit vjetor sipas AN nr.6/2023 dhe 91.6% e planit përfundimtar me ndryshime dhe shpërndarje rezervash. Krahasuar me vitin 2022, ky zë ka rezultuar 2.9% më i lartë ose rreth 2 miliardë LEK më shumë.


Grafiku 31 Shpenzimet operative e të mirëmbajtjes dhe ritmi i rritjes vjetore (miliardë LEK)



*Burimi: Ministria e Financave (2024)*

*Shpenzimet për Subvencione,* për vitin 2023, arritën nivelin rreth 1.9 miliardë LEK, me një realizim në masën 119.1% e planit vjetor sipas buxhetit fillestar, 118.6% e planit vjetor sipas AN nr.6/2023 dhe 85.9% e planit përfundimtar me ndryshime dhe shpërndarje rezervash. Ndërkohë që, krahasuar me vitin 2022 shpenzimet për subvencione rezultojnë 15.5% më të larta ose 256 milionë LEK më shumë.

Grafiku 32 Shpenzimet per subvencione dhe ritmi i rritjes (miliardë LEK)



*Burimi: Ministria e Financave (2024)*

*Shpenzimet për Fondet Speciale* për vitin 2023 rezultuan në nivelin rreth 226.8 miliardë LEK, me një realizim prej 100.2% të planit vjetor sipas buxhetit fillestar, 100.9% të planit vjetor të ndryshuar me AN nr.6/2023 dhe 98.4% e planit përfundimtar me ndryshime dhe shpërndarje rezervash. Përkatësisht*:*


* *Shpenzimet për Sigurime Shoqërore u realizuan në masën rreth 170.2 miliardë LEK, duke rezultuar 105.4% e planit vjetor sipas buxhetit fillestar, 106% e planit vjetor sipas AN nr.6/2023 dhe 99.4% e* planit përfundimtar me ndryshime dhe shpërndarje rezervash*.*
* *Shpenzimet për Sigurime Shëndetësore u realizuan në masën rreth 55.2 miliardë LEK, duke rezultuar 101.2% e planit vjetor sipas buxhetit fillestar dhe atij të ndryshuar sipas AN nr.6/2023, si edhe rreth 98.2 % e* planit përfundimtar me ndryshime dhe shpërndarje rezervash*.*
* *Shpenzimet për kompensimin e pronarëve u realizuan në masën rreth 1.34 miliardë LEK duke rezultuar 29.7% e planit vjetor sipas buxhetit fillestar, 46.1% e planit vjetor të ndryshuar sipas AN nr.6/2023 dhe po aq sipas* planit përfundimtar me ndryshime dhe shpërndarje rezervash*.*

Fondi *“Për politika të reja pensionesh”,* i planifikuar në masën 3.2 miliardë LEK është përdorur në rreth 3 184 milionë LEK, në zbatim të VKM nr.553 datë 28.09.2023 “*Për indeksimin e pensioneve*”, si më poshtë:

* *Akorduar MFE në masën 3 103,7 milionë LEK*
* *Akorduar MM në masën 80,3 milionë LEK*

Fondi *“Bonusi i pensionistëve”,* i parashikuar në buxhetin fillestar në masën 3 530 milionë LEK, është akorduar për MF në zbatim të VKM nr.654 datë 30.11.2023 "*Për shpërblimin e pensionistëve për festat e fundvitit*”.

Grafiku 33 Shpenzimet per sigurimet shoqërore dhe shëndetësore (miliardë LEK)



*Burimi: Ministria e Financave (2024)*


*Shpenzimet për Papunësinë* për vitin 2023 janë realizuar në masën 858 milionë LEK ose 95.3% e planit vjetor sipas buxhetit fillestar, 96% e planit vjetor të ndryshuar me AN nr.6/2023 dhe 98.7% e planit përfundimtar me ndryshime dhe shpërndarje rezervash. Krahasuar me vitin 2022, shpenzimet për këtë zë rezultojnë me një rritje në masën 15.1%, ose 112 milionë LEK më shumë.

*Shpenzimet për Ndihmën Ekonomike dhe Pagesën e Paaftësisë (PAK)* për vitin 2023 u realizuan në masën rreth 25.7 miliardë LEK duke rezultuar 99% e planit vjetor sipas buxhetit fillestar, 97.6% të planit vjetor të ndryshuar me AN nr.6/2023 dhe 98.2% e planit përfundimtar me ndryshime dhe shpërndarje rezervash. Krahasuar me vitin 2022, shpenzimet për këtë zë rezultojnë me një rritje në masën rreth 1% ose 222 milionë LEK më shumë.

*Shpenzimet për kompensimin e ish-të përndjekurve politik*, për vitin 2023 u realizuan në masën rreth 1.1 miliardë LEK duke rezultuar 109.8 % e planit vjetor sipas buxhetit fillestar dhe 99.8 % e planit vjetor të ndryshuar me AN nr.6 dhe e planit vjetor me ndryshime, shpërndarje rezervash. Krahasuar me vitin 2022 shpenzimet për këtë zë rezultojnë me një rritje prej 10.2 % ose 101 milionë LEK më shumë.

*Shpenzimet për bonusin e lindjeve* për vitin 2023 u realizuan në masën rreth 3.3 miliardë LEK duke rezultuar 150.3% e planit vjetor sipas buxhetit fillestar dhe atij të ndryshyar me AN nr.6/2023, si edhe 100% e planit përfundimtar me ndryshime dhe shpërndarje rezervash. Krahasuar me vitin 2022, shpenzimet për këtë zë rezultojnë me një rritje në masën 6.6% ose 206 milionë LEK më shumë.


Grafiku 34 Shpenzimet per ndihmën ekonomike, PAK dhe papunësinë (miliardë LEK)



*Burimi: Ministria e Financave (2024)*

**Shpenzimet kapitale** për vitin 2023 (përfshirë Fondin e Rindërtimit) rezultuan rreth 119.1 miliardë LEK ose 96.1% të planit fillestar dhe 88.1% e planit të ndryshuar me AN nr.6/2023. Krahasuar me vitin 2022, ky zë është 6.2% më i lartë ose rreth 6.9 miliardë LEK më shumë. Investimet me financim të brendshëm u realizuan në masën 88.5 miliardë LEK ose rreth 96.4% e planit fillestar. Shpenzimet kapitale për procesin e rindërtimit u realizuan në masën 16.2 miliardë LEK ose 95.3%  kundrejt planit të ndryshuar me  AN nr.6/2023, prej 17 miliardë LEK. Ndërkohë, investimet me financim të huaj shënuan ulje krahasuar me vitin 2022 me një realizim në masën 13.8 miliardë LEK ose 30% të planit fillestar dhe 54.3% të planit sipas AN nr.6/2023.

Grafiku 35 Shpenzimet Kapitale dhe burimi i financimit të tyre (në miliardë LEK)



*Burimi: Ministria e Financave (2024)*

**Fondet buxhetore të alokuara për investime** kanë prekur fusha të rëndësishme të ekonomisë. Prioritetet e buxhetit 2023 për shpenzimet kapitale ishin kryesisht në fushën e: infrastrukturës, ujësjellës-kanalizimeve, transporti rrugor, shëndetësisë, mbrojtjes, etj. Realizimi i investimeve në total ka qenë në nivele të larta, veçanërisht për financimin e brendshëm. Në përgjithësi ecuria e realizimit të shpenzimeve kapitale ka vijuar pa problematika thelbësore që ndikojnë qëndrueshmërinë financiare të buxhetit. Problematikë për vitin 2023 ishte realizimi i projekteve me financim të huaj, kryesisht projekte të financuara me grant. Për pasojë, Qeveria, nëpërmjet dy akteve normative, ndërmori rishikimin në ulje të tavaneve buxhetore të këtij zëri, për institucionet përkatëse.

Me buxhetin e vitit 2023, janë **financuar dhe mbyllur rreth 310 projekte të rëndësishme** investimesh me financim të brendshëm, me vlerë të plotë projektesh me **rreth 28.3 miliardë LEK**. Konkretisht:

* *Janë mbyllur 12* *projekte investimi të transportit rrugor me vlerë totale rreth 7.7 miliardë LEK.*
* *Janë mbyllur 20 projekte investimi për sisteme armatimi, ndërtim depo për pajisjet e kërkim shpëtimit, fatkeqësi Natyrore të Menaxhuara, etj me vlerë totale rreth 5.2 miliardë LEK.*
* *Janë mbyllur 10 projekte investimi për ujësjellësa dhe kanalizime me vlerë totale 2.8 miliardë LEK.*
* *Janë mbyllur 47 projekte të rëndësishme për rikonstruksione/ndërtime shkollash, universitetesh dhe ambientesh me vlerë totale projektesh prej 2.3 miliardë LEK.*
* *Kanë përfunduar 8 projekte në fushën kulturore me vlerë totale 2.1 miliardë LEK.*
* *Janë mbyllur 31 projekte investimi për përmirësimin e kanaleve ujitëse në disa zona, ndërtimi i argjinaturave të lumenjve dhe mbrojtja prej tyre, etj me vlerë totale rreth 1.1 miliardë LEK.*
* *Janë mbyllur 12 projekte për përshtatje mjedisesh pune drejtoritë vendore të Policisë, janë blerë paisje, etj me vlerë totale projektesh prej 1.1 miliardë LEK.*
* *Në fushën e strehimit social kanë përfunduar 16 projekte në bashkitë Berat, Delvinë, Devoll, Elbasan, Patos, Gjirokaster, Kolonje, Korce, Kucove, Librazhd, Mallakastër, Pogradec, Prrenjas, Këlcyrë, Vau i Dejës, Selenicë në vlerën 955 milionë LEK.*
* *Janë mbyllur 55 projekte për rikonstruksione të ambieneteve në disa spitale dhe poliklinika, qendra shëndetësore, furnizim dhe vendosje pajisjesh spitalore etj me vlerë totale projektesh prej 832 milionë LEK.*
* *Në fushën e menaxhimit të mbetjeve ka përfunduar “Hartimi i planeve te Pergjithshme Vendore” me vlerë rreth 400 milionë LEK.*
* *Janë mbyllur 16 projekte në fushen e Këshillimi i Informacionit Bujqësor për modernizimin e kerkimit teknologjik ne sektorin e bujqesise dhe blegtorise, pajisje e makineri me vlerë totale rreth 304 milionë LEK.*
* *Janë mbyllur 7 projekte në fushën e zhvillimit rural për sisteme aplikimi online për skemat IPARD e sisteme të tjera dhe përmirësimin e informacionit për skemat kombëtare me vlerë totale rreth 249.6 milionë LEK.*
* *Janë mbyllur disa projekte kryesisht për përmirësimin e sistemit të ndricimit me efiçencë të lartë energjie me vlerë rreth 240 milionë LEK.*
* *Janë mbyllur 4 projekte kryesore për ngritjen e infrastrukturës turistike, me vlerë totale 233 milionë LEK*
  1. Shpenzimet sipas natyrës funksionale

Sektori me peshën më të lartë në shpenzimet buxhetore është ‘Mbrojtja sociale’, me 31% të shpenzimeve të përgjithshme publike në vitin 2023, e dominuar nga shpenzimet për fondin e pensioneve si edhe programet në mbështetje të familjeve dhe individëve në nevojë (*ndihma ekonomike dhe aftësia e kufizuar*). Ndërkohë, Shëndetësia dhe Arsimi përbëjnë 10% të shpenzimeve të përgjithshme publike në vitin 2023; Çështjet Ekonomike dhe Strehimi përbëjnë përkatësishit 13% dhe 8%; dhe Shpenzimet e përgjithshme publike 16%.

Tabela 10 Shpenzimet sipas funksionit (në milionë LEK)



*\* Ne zerin "Shpenzime te tjera te paklasifikuara" (Totali) jane perfshire: (i) pagesat per sherbimin e borxhit, (ii) kontigjenca per politika pagash dhe pensionesh, (iii) fondi rezerve, (iv) shpenzimet e pushtetit vendor* *dhe (v) fondi i rindertimit*

Plani fillestar i vitit 2023 kishte parashikuar po këto nivele, pak a shumë të ngjashme, të peshave relative të shpenzimeve sipas klasifikimit funksional, kundrejt një viti më parë. Në shmangien e vërejtur kundrejt rezultatit faktik 2023, ka ndikuar shpërndarja gjatë vitit 2023 e atyre shpenzime të paklasifikuara të lidhura respektivisht me shërbimin e borxhit, shpenzimet e pushtetit vendor, fondin rezervë, fondin e kontigjencës, fondin e rindërtimit. Në çdo rast, rezultati faktik i korrigjuar tregon nivele të kënaqshme të realizimit të planit sipas funksioneve për vitin 2023.

* 1. Ndryshimet në ligjin e buxhetit 2023

Gjatë vitit 2022, buxheti i shtetit u ndryshua me 2 Akte Normative dhe më specifikisht:

1. **Akti Normativ Nr.5 datë 18.10.2023** *“Për disa ndryshime në Ligjin nr.84/2022 “Për buxhetin e vitit 2023”:*

Pas vlerësimit të ecurisë 9 mujore të treguesve fiskalë, Qeveria inicioi rishikimin e parë të buxhetit 2023, me fokus realizimin në terma optimal të vitit buxhetor 2023 sa i takon performancës së shpenzimeve, të ardhurave dhe qëndrueshmërisë së parametrave fiskalë. Deri nw atw moment, shpenzimet publike ishin karakterizuar nga kursime të larta si pasojë e situatës të përmirësuar energjitike, shpenzimeve për interesa më të ulëta se pritshmëritë dhe ngadalësisë në disa projekte investimesh publike, sidomos me financim të huaj, të cilat për shkak të vonesave kryesisht proceduriale arritwn disbursimet e planifikuara. Ndërkohë, zbatimi i projekteve të brendshme, në veçanti proçesi i Rindërtimit, tejkaluan pritshmërinë ndaj mund të përshpejtoheshin përmes rialokimit të fondeve shtesë.

Ky Akt Normativ ka patur synim kryesor:

* *Reflektimin në kahun e të ardhurave të një rritje prej rreth 7.5 miliardë LEK, si rezultat i performancës pozitive në realizimin e të ardhurave tatimore për 9 mujorin 2022.*
* *Rishpërndarjen e 45.8 miliardë LEK mes zërave të shpenzimeve buxhetore, korente e kapitale, me synimin e realizimit sa më të plotë të shpenzimeve publike për pjesën e mbetur të vitit 2023.*
* *Ruajtjen të pandryshuar të defiçitit buxhetor, kundrejt buxhetit fillestar 2023. Ndërkohë që, borxhi publik reflekton uljen e financimit nga projektet e huaja dhe rritjen e financimit të instrumenteve të tjera financiare si Eurobond dhe mbështetja buxhetore.*

Është me rëndësi të theksohet që ndryshimet e propozuara nuk prekën defiçitin buxhetor, i cili mbeti i pandryshuar.

1. **Akti Normativ Nr.6 datë 14.12.2023** “*Për disa ndryshime në Ligjin nr.84/2022 “Për buxhetin e vitit 2023, i ndryshuar*”:

Mbështetur në vlerësimin 11 mujor të treguesve fiskalë, Qeveria ndërmori procesin e rishikimit të fundit të buxhetit 2022, i cili pati për qëllim primar shpërndarjen e një pakete të re të fundvitit për shtresat më vulnerabël në formën e shpërblimeve të menjëhershme për disa sërë kategori në nevojë, por njëkohësisht duke mbajtur në fokus garantimin e finalizimit në terma optimal të vitit buxhetor sa i takon performancës së shpenzimeve, të ardhurave dhe qëndrueshmërisë së parametrave makroekonomikë në tërësi. Aspekti i nevojës për këtë AN, lidhej me:

* *Rishpërndarjen e një volumi prej rreth 20 miliardë LEK mes zërave të shpenzimeve buxhetore, korente e kapitale, me synimin e realizimit sa më të plotë të shpenzimeve publike për pjesën e mbetur të vitit 2023. Kjo rishpërndarje pati një efekt neutral në buxhet, pasi u mbulua tërësisht nga fondet e lira të rezultuara pas vlerësimit të realizimit në nivel 11 mujor të shpenzimeve të institucioneve buxhetore. Kursimet konsistonin kryesisht në zërat e shpenzimeve të personelit si rrjedhojë e mosplotësimit të vakancave në numrin e punonjësve, si edhe projekteve të investimeve publike me financim të brendshëm e të huaj si rrjedhojë e performancës më të ulët sesa planifikimi të disa prej tyre.*
* *Drejtimin kryesor të shpenzimeve në këtë AN, ndër të tjera, e zuri alokimi i një fondi prej rreth 1.43 miliardë LEK në zërin ‘Kontigjencë’ për t’u përdorur me VKM, me qëllim mbështetjen financiare të disa kategorive më vulnerabël të shtresave sociale dhe konkretisht:*
  + - *Shpërblimi i kategorive në Ndihmë Ekonomike në masën 5.000 LEK për rreth 64.000 përfitues;*
    - *Shpërblimi i kategorisë PAK në masën 5.000 LEK për rreth 73.000 përfitues;*
    - *Shpërblimi shtesë në masën 5.000 LEK për rreth 36.000 familje me fëmijë në Ndihmë Ekonomike;*
    - *Shpërblimi shtesë në masën 5.000 LEK për rreth 68.000 invalidë të punës;*
    - *Shpërblimi në masën 5.000 LEK për rreth 44.000 pensione familjare.*

Në këndvështrimin e parametrave makroekonomikë, ndryshimet e propozuara në këtë akt normativ ruajtën të pandryshuar nivelin e defiçitit buxhetor kundrejt ligjit të buxhetit fillestar 2023. Kjo, krahas targetimit të një niveli më të ulët të borxhit publik në raport me PBB, krahasuar me nivelin faktik të një viti më parë si dhe me nivelin e parashikuar në buxhetin fillestar 2023, duke siguruar kësisoj vijimësinë e konsolidimit fiskal dhe qëndrueshmërisë afatmesme dhe afatgjatë të financave publike dhe stabilitetin makroekonomik në tërësi

* 1. Rezervat dhe Kontigjencat

**Fondi Rezervë i buxhetit të shtetit** i planifikuar në ligjin fillestar 2023 për 3.5 miliardë LEK, përkatësisht 1.7 miliardë LEK për raste të paparashikuara të njësive të qeverisjes së përgjithshme dhe 1.8 miliard LEK për përballimin e kostos së zgjedhjeve, është rishikuar me aktet normative të miratuara në vitin 2023 dhe konkretisht:

* *Akti Normativ nr.5 datë 18.10.2023 ndryshoi vlerën e planifikuar për raste të paparashikuara, duke e rritur në nivelin 2 miliardë LEK, ndërkohë që mbajti të pandryshuar fondin prej 1.8 miliardë LEK të parashikuar për përballimin e kostos së zgjedhjeve.*
* *Akti Normativ nr.6 datë 14.12.2023 ndryshoi sërish vlerën e planifikuar për raste të paparashikuara, duke e rritur në nivelin 2.2 miliardë LEK, krahas ruajtjes po të pandryshuar planin prej 1.8 miliardë LEK për përballimin e kostos së zgjedhjeve.*

Gjatë vitit 2023 rezultoi se:

* Fondi Rezervë për raste të paparashikuara të njësive të qeverisjes së përgjithshme prej 2.2 miliardë LEK është përdorur në masën rreth 2.174 milionë LEK, nga të cilat:
* *Rreth 536.4 milionë LEK ose 25% e planit janë akorduar për shpenzime personeli,*
* *Rreth 858.2 milionë LEK ose 39% e planit për shpenzime operative dhe transferta të brendshme e të jashtme,*
* *Rreth 779.7 milionë LEK ose 36% e planit për shpenzime kapitale.*
* Fondi Rezervë i Zgjedhjeveprej 1.8 miliardë LEK, është akorduar plotësisht në zbatim të VKM nr.38 datë 07.01.2023 “*Për një shtesë fondi në Buxhetin e vitit 2023, miratuar për KQZ, për organizimin e zgjedhjeve për organet e vetqeverisjes vendore, të datës 14 Maj 2023*”.

**Fondi i Kontigjencës**u miratua në ligjin e buxhetit fillestar në shumën prej 12 miliardë LEK për t’u përdorur me VKM, ndërkohë që është rishikuar me aktet normative të miratuara në vitin 2023 dhe konkretisht:

* *Me AN nr.5/2023 ky fond arriti në 13.4 miliardë LEK;*
* *Me AN nr.6/2023 vlera e tij arriti nivelin 14.98 miliardë LEK, nga i cili rreth 1 000 milionë LEK u përdorën për pagesën e një pjese të diferencës së pages së magjistratit nga 1 janar 2019 e në vazhdim, ndërsa rreth 1 430 milionë LEK u përdorën për mbështetjen e shtresave në nevojë.*

Gjatë vitit 2023 ky fond është përdorur në masën rreth 14.96 miliardë LEK dhe konkretisht:

* *Për shpërblimin e pensionistëve, në masën prej 3 536 735 000 LEK.*
* *Për përballimin e efekteve financiare shtesë si rezultat i rritjes së pagave në zbatim të VKM përkatëse, në masën 9 006 000 LEK.*
* *Për pagesën e një pjese të diferencës së pages së magjistratit, në masën 1 miliardë LEK.*
* *Për mbështetjen e shtresave në nevojë, në masën 1 430 milionë LEK dhe përkatësisht:*
* *Rreth 939.5 milionë LEK u akorduan për MSHMS, sipas VKM nr.766 datë 20.12.2023 “Për shpërblimin e disa kategorive të veçanta në fund të vitit”.*
* *Rreth 490.5 milionë LEK u akorduan për MF, sipas VKM nr. 819 datë 28.12.2023 “Për shpërblimin e kategorisë së personave që përfitojnë pension invaliditeti dhe pension familjar”.*

**Fondi i Kontigjencës për risqet e borxhit** i planifikuar në masën 4.8 miliard LEK, deri më datë 31.12.2022 rezultoi i papërdorur.

*Në mënyrë të detajuar fondet e akorduara paraqiten në* ***Aneksin ç) “Tabela analitike e përdorimit të Fondit Rezervë dhe Kontigjencave 2023”****.*

* 1. Programi i Rindërtimit

Një paketë e veçantë ligjore që vijoi tërmetin shkatërrues të nëntorit 2019 përcaktoi rolet dhe përgjegjësitë e institucioneve për menaxhimin e rindërtimit, si dhe mënyrën e financimit dhe procedurat përkatëse. Ministri i Shtetit për Rindërtim në bashkëpunim të ngushtë më Komisionin Shtëtëror të Rindërtimit, u caktuan si autoriteti përgjegjës për propozimin dhe bashkërendimin e programit. Me Aktin Normativ Nr.9 datë 16.12.2019 u krijua dhe Fondi i Rindërtimit, i cili konsiston në:

* *Një program të veçantë të buxhetit të shtetit, me të ardhura nga buxheti i shtetit dhe donatorë dhe*
* *Kontribute në natyrë nga donatorë*

Fondi i Rindërtimit shton kufijtë e shpenzimeve për çdo ministri dhe institucion në nivel programi, si dhe kufijtë e transfertës së pakushtëzuar për njësitë e qeverisjes vendore në përputhje me vendimet përkatëse. Detajimi i tij u krye në përputhje me ecurinë e procedurave të ndërlikuara të identifikimit dhe vlerësimit të dëmeve; verifikimit të kërkesave për dëmshpërblime dhe projektimit e zbatimit të investimeve publike. Fondi i Rindërtimit për vitin 2023 u planifikua në masën 5 miliardë LEK, ku në nenin 7 të Ligjit nr.84/2022 “*Për buxhetin e vitit 2023”* është përcaktuar se:

*“Fondi i rindërtimit për përballimin e pasojave të tërmetit të vitit 2019 prej 5 000 milionë LEKsh përdoret për të përballuar kostot për projektet e miratuara dhe të pafinancuara të viteve të mëparshme dhe pjesa e mbetur*

*për projekte të reja.Ky fond shton kufijtë e shpenzimeve për çdo ministri dhe institucion në nivel programi*

*dhe kufijtë e transfertës së pakushtëzuar, të miratuar në tabelat 1 dhe 3, të përmendura në*

*nenet 11 e 15 të këtij ligji. Çdo e ardhur në formë granti, me destinacion përballimin*

*e pasojave të tërmetit, rrit në të njëjtën masë të ardhurat dhe shpenzimet*

*e fondit të rindërtimit, duke shtuar kufijtë e përcaktuar në nenet 1, 2, 3 e 11,*

*si dhe kufijtë e miratuar në tabelat 1, 3 dhe 4 të përmendura në nenet 11 e 15 të këtij ligji.”*

Gjatë vitit 2023 fondet e planifikuara për rindërtimin u përdorën me Vendime të Këshillit të Ministrave, si mëposhtë:

* Fondet e pashpenzuara nga viti 2022 dhe të mbartura në 2023 janë:
  + *6 194 596 mijë LEK për Njësitë e Vetëqeverisjes Vendore (NJVQV)*
* Fondet e akorduara gjatë vitit 2023 janë 16 998 003 mijë LEK, nga të cilat:
  + *3 920 235 mijë LEK, shpenzime për Njësitë e Qeverisjes Qendrore (NJQQ)*
  + *13 077 768 mijë LEK për Njësitë e Vetëqeverisjes Vendore (NJVQV)*

**Nga Fondi i Rindërtimit për njësitë e qeverisjes qendrore (NJQQ)** deri në 31 dhjetor 2023, u akorduan fonde në projekte specifike në masën 3.9 miliardë LEK, nga të cilat u realizuan 3.8 miliardë LEK ose 97.4%, dhe konkretisht:

* FSHZH shpenzoi 3.66 miliardë LEK, nga 3.72 miliardë LEK të akorduara ose në masën 98% të planit.
* Ministria e Brendshme shpenzoi 147.9 milionë LEK, nga 147.9 milionë LEK të akorduara ose në masën 100%.
* Ministria e Drejtësisë, për arsye të mos realizimit të procedurës së prokurimit për shkak të mos transferimit të ambienteve të DAP, projekti prej 50.1 milionë LEK nuk u realizua.

**Nga Fondi i Rindërtimit për njësitë e vetëqeverisjes vendore (NJVQV)** deri në 31 dhjetor 2023, u akorduan fonde në projekte specifike në masën 13 miliardë LEK dhe 6.1 miliardë LEK janë trashëguar në buxhetin e vitit 2023, si fonde të papërdorura nga viti 2022. Nga këto, u shpenzuan nga njësitë zbatuese 12.4 miliardë LEK ose 65% e fondeve të akorduara, ndërsa pjesa tjetër është mbartur në buxhetin e vitit 2024 në formën e transfertës së pakushtëzuar për NJVQV, në përputhje me parashikimet e veçanta ligjore. Shpërndarja e fondit të rindërtimit për vitin 2023, për fondet e akorduara sipas VKM-ve bashkë me pjesën e trashëgimit sipas NJVQV, rezulton si mëposhtë:

* Bashkia Tiranë ka realizuar 3.8 miliard LEK nga 6.1 miliard LEK ose 63%,
* Bashkia Durrës ka realizuar 2.7 miliard LEK nga 4.5 miliard LEK ose 60%,
* Bashkia Kamëz ka realizuar 1.3 miliard LEK nga 1.7 miliard LEK ose 80%,
* Bashkia Kavajë ka realizuar 1 miliard LEK nga 1.3 miliard LEK ose 81%,
* Bashkia Krujë ka realizuar 1 miliard LEK nga 1.4 miliard LEK ose 72%,
* Bashkia Kurbin ka realizuar 902.2 milion LEK nga 1.9 miliard LEK ose 47%,
* Bashkia Lezhë ka realizuar 279.7 milion LEK nga 477.3 milion LEK ose 59%,
* Bashkia Rrogozhinë ka realizuar 245.2 milion LEK nga 485.9 milion LEK ose 50%,
* Bashkia Mirditë ka realizuar 522.7 milion LEK nga 563.1 milion LEK ose 93%,
* Bashkia Shijak ka realizuar 224.7 milion LEK nga 310 milion LEK ose 73%,
* Bashkia Vorë ka realizuar 341.1 milion LEK nga 478.1 milion LEK ose 71%.

Në mënyrë të detajuar fondet e akorduara sipas VKM-ve, paraqiten në **Aneksin b) “Tabela analitike e përdorimit të Fondit të Rindërtimit 2023”**.

1. BUXHETI VENDOR

Fokusi kryesor në buxhetin e vitit 2023 për Ministrinë e Financave ka qënë vazhdimi i konsolidimit të procesit të menaxhimit financiar në nivel vendor në funksion të vazhdimit të zbatimit të procesit të decentralizimit fiskal të njësive të vetëqeverisjes vendore. Ministria e Financave ka vijuar me reformimin e financave publike vendore, duke u fokusuar në rritjen e investimeve, digjitalizimin e operacioneve të menaxhimit financiar në nivel vendor, dhe nxitjen e rritjes së të ardhurave nga taksat vendore. Gjatë 2023, janë ruajtur ngushtësisht treguesit pozitiv të rritjes së rolit të pushtetit vendor në forcimin e kapacitetit fiskal por gjithashtu edhe në rëndësinë e shërbimeve publike. Kjo është reflektuar në sigurimin për pushtetin vendor të një pakete më të gjerë të mbështetjes financiare për mbulimin e funksioneve të transferuara në nivel vendor, që u reflektua edhe në realizimin e treguesve fiskalë të financave vendore gjatë vitit 2023.

Konsolidimi i buxhetit vendor në 3% të PBB apo mbi 10% të buxhetit të shtetit, tregon qartazi potencialin në rritje të pushtetit vendor për ofrimin e shërbimeve. Një ndër treguesit më të rëndësishëm të konsolidimit fiskal të njësive të vetëqeverisjes vendore është rritja e aftësive të tyre për të siguruar të ardhura nga burimet e veta dhe arkëtimin e tyre në mënyrë të qëndrueshme në kohë. Gjatë 2023, u sigurua një rritje e rëndësishme e të ardhurave në raport me planin, tregues ky i kapacitetit në rritje të njësive për të siguruar qëndrueshmërinë e financimit të funksioneve.

Disa prej treguesve më të rëndësishëm gjatë vitit 2023, që mbështetën përmirësimin në proceset e menaxhimit të financave vendore, paraqiten si më poshtë:

* *Rritja e mbështetjes së dhënë nga buxheti qëndror për pushtetin vendor në formën e transfertave (transferta e pakushtëzuar e përgjithshme dhe sektoriale) nga 29.3 miliard LEK në vitin 2022, në rreth 33.9 miliard LEK në vitin 2023 që do të thotë rreth 15.7% më shumë financim nga pushteti qendror.*
* *Përmirësimi i menaxhimit të financave vendore nëpërmjet rritjes së peshës së taksave lokale në të ardhurat vendore. Ndërkohë të ardhurat tatimore të pushtetit vendor në tërësi në vitin 2023 kanë pësuar një rritje me mbi 4 miliard LEK ose rreth 15% më shumë se në vitin 2022;*
* *Akordimi në buxhetin e vitit 2023 për njësitë e vetëqeverisjes vendore, e transfertës për shlyerje detyrimesh në masën 2 miliard LEK, për të mbështetur bashkitë për shlyerjen e detyrimeve të prapambetura si dhe për të përmirësuar ofrimin e shërbimeve publike ndaj qytetarëve;*
* *Shpërndarja e Tatimit mbi të Ardhurat Personale për bashkitë në vlerën 1,153 milion LEK;*
* *Akordimi në buxhetin e vitit 2023 për njësitë e vetëqeverisjes vendore e transfertës së pakushtëzuar për mbulimin e shpenzimeve të veprimtarive dhe të funksioneve të njësive të vetëqeverisjes vendore me veshtirësi financiare, në masën 220 milion LEK;*
* *Është mbështetur financiarisht rritja pagave sipas VKM-ve përkatëse, për punonjësit e funksioneve sektoriale me një fond prej 400 milion LEK (për funksionin e arsimit parashkollor (edukatorë + punonjës në Qendrat Kulturore të Fëmijëve+punonjës mbështetës), për funksionin e arsimit parauniversitar, funksionin e shërbimit të mbrojtjes nga zjarri dhe shpëtimit, për funksionin e ujitjes dhe kullimit dhe për funksionin e administrimit të pyjeve).*
* *Është mbështetur financiarisht nga buxheti qendror rritja pagave për pushtetin vendor sipas VKM nr.328 datë 31.5.2023 “Për klasifikimin e funksioneve, grupimin e njësive të vetëqeverisjes vendore, për efekt page, dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të njësive të vetëqeverisjes vendore”, me një fond prej 743.1 milionë LEK.*
* *Ka vazhduar reforma e iniciuar nga Qeveria në taksën e pasurisë, reflektuar në rritjen e të ardhurave të pushtetit vendor nga kjo taksë, e cila vazhdon e stabilizuar me tendencë rritëse edhe në vitin 2023.*

Nga analiza e treguesve financiarë të pushtetit vendor gjatë vitit 2023, janë evidentuar disa nga arritjet dhe problematikat kryesore si më poshtë:

* *Konsolidimi fiskal dhe qëndrueshmëria e financave të pushtetit vendor gjatë vitit 2023, një tregues i rëndësishëm i forcimit të aftësisë së pushtetit vendor për ofrimin e shërbimeve publike*.
* *Konsolidimi i procedurave të buxhetimit dhe sistemi i menaxhimit të financave vendore në të gjithë etapat, që nga hartimi i PBA tek zbatimi dhe monitorimi i tij; harmonizimi dhe unifikimi i procedurave për hartimin, zbatimin, raportimin, monitorimin e buxheteve të NJVQV, në përputhje me standardet ndërkombëtare;*
* *Zbatimi i metodologjisë për hartimin e PBA në nivel produkti buxhetor; Monitorimi i pilotimit të tre bashkive në përgatitjen e buxhetit me një numër të reduktuar programesh dhe detajimin deri në nivel produkti; Faza e re e pilotimit për hartimin e PBA, arriti në 9 bashki në vitin 2023.*
* *Prezantimi dhe përdorimi i treguesve të performancës në PBA dhe ndikimi pozitiv në rritjen e cilësisë së monitorimit të zbatimit të buxhetit vendor;*
* *Monitorimi i vazhdueshëm i treguesve fiskalë të zbatimit të buxhetit, në funksion të zbatimit të politikave buxhetore që do të rrisin efikasitetin dhe efektshmërinë e përdorimit të fondeve publike në nivel vendor;*
* *Hartimi i raporteve periodike të menaxhimit të vështirësive financiare, si një detyrim ligjor për të monitoruar situatën financiare të njësive të vetëqeverisjes vendore; publikimi i raportit vjetor “Mbi statusin e vështirësive financiare të njësive të vetëqeverisjes vendore”;*
* *Realizimi i trajnimeve, takimeve dhe konsultimeve të vazhdueshme me NJVQV në kuadër të masave të marra nga Ministria e Financave për menaxhimin financiar në nivel vendor, si një hap parapërgatitor për zbatimin e sistemit AFMIS në nivel vendor në një periudhë afatmesme.*
* *Detyrimet e prapambetura paraqiten me një përmirësim të dukshëm për vitin 2023, me një ulje rreth 0.59 miliardë LEK nga viti 2022. Gjatë vitit 2023, Ministria e Financave në mënyrë të vazhdueshme ka ndjekur dhe monitoruar procesin e menaxhimit financiar në nivel vendor dhe përmes tij vlerësimin e treguesve të përformacës së NJVQV. Në vitin 2023 Ministria e Financave ka përgatitur dhe publikuar raportin e gjendjes financiare për të 61 bashkitë për vitin 2022, ku ka rezultuar se 49 bashki dhe 9 qarqe janë pa probleme financiare, 8 bashki dhe 1 qark kanë probleme financiare dhe 4 bashki 2 qarqe janë me vështirësi financiare. Për këto të fundit, është hartuar një plan rehabilitimi për daljen nga situata e problemeve/vështirësisë financiare i cili do të vijojë të zbatohet edhe gjatë vitit 2024. Në këtë drejtim, janë përgatitur raporte periodike në funksion të transparencës, përgjegjshmërisë dhe pjesëmarrjes së të gjitha grupeve të interesit në procesin e administrimit financiar vendor. Gjithashtu, është monitoruar periodikisht edhe plani i shlyerjes së detyrimeve për bashkitë me vështirësi financiare për daljen nga kjo situatë. Ky proces monitorimi do të vazhdojë periodikisht edhe në vitin 2024, duke zbatuar me përpikmëri detyrimet ligjore dhe nënligjore mbi statusin e vështirësive financiare të njësive të vetëqeverisjes vendore.*
  1. Të ardhurat e njësive të vetëqeverisjes vendore

Rritja e të ardhurave nga burimet e veta të NJVQV është synim i menaxhimit financiar publik në nivel vendor dhe një nga shtyllat më të rëndësishme të decentralizimit fiskal. Megjithatë NJVQV, përveç të ardhurave nga burimet e veta, përfitojnë gjithashtu të ardhura në formën e transfertave nga qeveria qendrore, ku rolin më të rëndësishëm e zë transferta e pakushtëzuar e përgjithshme, që përbën një burim konstant dhe të qëndrueshëm për pushtetin vendor në masën jo më pak se 1% e PBB. Për vitin 2023 transferta e pakushtëzuar e përgjithshme kapi nivelin 1.04% e PBB, me një rritje prej 28% kundrejt vitit 2022, kushtëzuar edhe nga rritja e PBB në vitin 2023, që përkthehet drejtëpërdrejt në më shumë financim për NJVQV. Të dhënat në vlera dhe trendi i ecurisë së saj në vite, paraqiten në grafikun e mëposhtëm:

Grafiku 36 Transferta e pakushtëzuar dhe ritmi i ndryshimit në vite

*Burimi: Ministria e Financave (2024)*

Sa i përket të ardhurave e veta vendore të klasifikuara sipas natyrës së burimit të tyre (tatimore dhe jotatimore) për vitin 2023, këto burime kanë vazhduar trendin rritës kundrejt viteve të mëparshme dhe kanë pësuar rritje krahasuar edhe me vitin 2022. Për vitin 2023, NJVQV në shkallë kombëtare kanë mbledhur të ardhura tatimore në masën 31 686 milionë LEK, shifër kjo që është rreth 4 048 milionë LEK më shumë ose rreth 14.6% më e lartë se vlera e të ardhurave të mbledhura gjatë vitit 2022 (27 638 milionë LEK). Ndërkohë, referuar të dhënave mbi të ardhurat jotatimore, për vitin 2023 janë mbledhur rreth 3 265 milionë LEK nga ky burim. Në total, pushteti vendor ka mbledhur të ardhura të veta rreth 4 miliardë LEK më shumë në vitin 2023, kundrejt një viti më parë. Në grafikun e mëposhtëm paraqitet ecuria e realizmit të këtyre burimeve gjatë viteve 2019-2023:

Grafiku 37 Realizimi i të ardhurave tatimore dhe jotatimore (në milion LEK)

*Burimi: Ministria e Financave (2024)*

Të ardhurat e pushtetit vendor në vite kanë ruajtur një trend të ndjeshëm rritjeje, duke përcaktuar në këtë mënyrë ecurinë pozitive të aftësisë së pushtetit vendor për të siguruar të ardhura, një konfirmim ky i efekteve pozitive të decentralizimit pavarësisht sfidave të viteve të fundit me të cilat është përballur vendi në tërësi. Nga viti 2015 e në vazhdim, me përjashtim të vitit 2020, të ardhurat tatimore të pushtetit vendor kanë ruajtur tendencën pozitive duke provuar në këtë mënyrë që roli i pushtetit vendor në potencialin fiskal për të ofruar shërbime të rritet ndjeshëm. Duke ju referuar të dhënave të treguesve fiskalë në vite për të ardhurat tatimore të pushtetit vendor, rezultati paraqitet si më poshtë:

Grafiku 38 Të ardhurat e pushtetit vendor në vite dhe ritmi i ndryshimit

*Burimi: Ministria e Financave (2024)*

Në të njëjtën kohë, kjo rritje e të ardhurave të pushtetit vendor ka bërë që raporti i tyre kundrejt totalit të të ardhurave publike dhe produktit të brendshëm bruto të ndryshojë dhe të jetë në rritje në vitet e fundit. Konkretisht gjatë vitit 2023, të ardhurat e pushtetit vendor në raport me të ardhurat publike kanë zënë 4.92% nga 4.83% që ishin në vitin 2022. Gjithashtu, pushteti vendor ka rritur rolin e tij në vite përmes kontributit në ekonomi duke ndryshuar raportin nga 0.82% e PBB në vitin 2015, në 1.37 % në vitin 2023. Megjithë rritjen e PBB prej rreth 8.1% në raport më të lartë se një vit më parë, të ardhurat e pushtetit vendor për 2023 zënë 1.37% të PBB nga 1.29% që ishin në vitin 2022 (sipas të dhënave të përditësuara), duke reflektuar kështu edhe rritjen e rolit të pushtetit vendor në drejtim të shërbimeve publike dhe funksioneve që ushtron.

Grafiku 39 Të ardhurat vendore në raport me totalin e të ardhurave publike dhe PBB

*Burimi: Ministria e Financave (2024)*

Në lidhje me evidentimin e ecurisë së të ardhurave vendore sipas llojit të burimit të tyre, u vu re se pas ngadalësimit ekonomik gjatë vitit 2020, në vitin 2021 u rikthye trendi rritës i realizimit të këtyre burimeve për NJVQV, trend që ka vazhduar edhe në këto vite, ku reflektohet rritja e të ardhurave vendore në të gjithë llojet e tyre sipas burimit. Kjo ecuri tregohet edhe në grafikun e mëposhtëm, ku konstatohet një rritje me afërsisht 4 miliard LEK i të ardhurave të NJVQV në total, ku“Taksa e ndikimit në infrastrukturë” ka rritjen më të madhe prej rreth 2.9 miliardë LEK ose me rreth 28.7%, “Të ardhurat e tjera vendore” kanë gjithashtu rritje të madhe prej rreth 887 milionë LEK ose me rreth 15.3%, ndërsa “Tarifat e shërbimeve vendore” janë rritur me 1.7% nga viti i kaluar dhe “Taksa mbi pasurinë e paluajtshme” ka një rritje me rreth 0.7%. Kjo ecuri pozitive e të ardhurave të pushtetit vendor ka ndikim të drejtëpërdrejtë në përmirësimin e eficiencës së shërbimeve vendore.

Grafiku 40 Të ardhurat e veta të pushtetit vendor sipas burimit në vite

*Burimi: Ministria e Financave (2024)*

Siç konstatohet edhe nga grafiku i mësipërm, ndër vite të ardhurat e pushtetit vendor kanë pësuar ndryshime si në vlerë ashtu edhe në strukturën e burimit të këtyre të ardhurave. Është e dukshme që “taksa mbi pasurinë” është rritur nga viti në vit dhe po ashtu edhe “taksat lokale”.

*Taksa mbi pasurinë*

Taksa mbi pasurinë, është një burim mjaft i rëndësishëm vendor përmes së cilës NJVQV mund të zhvillojnë politika vendore nën diskrecionin e plotë të përdorimit. Vitet e fundit në politikat qeveritare, hartimi i metodologjisë së vendosjes së kësaj takse në bazë vlere, por dhe ndërtimi i një kadastre të detajuar mbi pronën, përbëjnë thelbin e reformës për këtë burim financimi të NJVQV. Duke ju referuar të dhënave të treguesve fiskalë në vite, duke filluar nga viti 2014 e në vazhdim, kjo taksë ka patur trend rritës duke zënë rreth 19.5 për qind të peshës së të ardhurave tatimore në vitin 2023, ndërkohë që në raport me një vit më parë janë mbledhur 43 milionë LEK më shumë.

*Taksa e Biznesit të vogël*

Tatimi mbi biznesin e vogël në vite si pasojë e ndryshimeve fiskale, ka patur një rënie në peshën që zë në buxhetin vendor. Taksa mbi biznesin e vogël pas ndryshimeve fiskale ligjore më të fundit, është bërë zero (*Ligji nr.112/2020 “Për disa ndryshime në Ligjin nr.9632 datë 30.10.2006 “Për sistemin e taksave vendore”, të ndryshuar”*). Nga realizimi faktik gjatë vitit 2023, rezulton se nga ky zë janë mbledhur rreth 60 milionë LEK, që përbëjnë vetëm 0.2% të totalit të burimeve tatimore të pushtetit vendor, të cilat përfaqësojnë detyrime të paguara me vonesë.

*Taksat Lokale*

Ato janë një ndër burimet më të rëndësishme të financimit. Rritja e të ardhurave nga taksat lokale, gjithmonë e më shumë po dëshmon konsolidimin në këndvështimin financiar të NJVQV. Në total për vitin 2023, të ardhurat nga taksat lokale zënë rreth 80.3% të të ardhurave të veta vendore, të cilat gjatë këtij viti kanë arritur në masën rreth 25.4 miliardë LEK ose rreth 4 miliardë LEK më shumë se një vit më parë. Kjo rritje me rreth 19% kundrejt vitit paraardhës, tregon njëkohësisht stabilitetin e qëndrueshëm të situatës ekonomike pas vështirësive të viteve të kaluara. Burimi që zë peshën më të madhe në të ardhurat nga taksat lokale është “*Taksa e ndikimit në infrastrukturë nga ndërtimet e reja”*, me rreth 41.2 % të totalit të taksave lokale ose me rreth 37.3 % të totalit të të ardhurave të veta të pushtetit vendor.

Të tjera taksa/tarifa që zënë peshë të madhe në të ardhurattatimore vendore janë *“Taksa e ndërtesës”* dhe “*Tarifat e pastrimit”*, përkatësisht me peshë 13.5% dhe 13.6% të totalit të të ardhurave të pushtetit vendor për vitin 2023.

* 1. Shpenzimet e njësive të vetëqeverisjes vendore

Niveli i shpenzimeve për pushtetin vendor për vitin 2023 arriti në masën rreth 68.8 miliardë LEK, nga 58.7 miliardë LEK një vit më parë. Kjo përfaqëson një rritje prej 10.1 miliardë LEK ose rreth 17.3% në krahasim me shpenzimet vendore të vitit 2022 dhe një rritje të lehtë prej 0.23% në raport me PBB. Gjatë vitit 2023, luhatjet e ardhura nga efektet negative të disa viteve më parë tashmë janë stabilizuar dhe proceset e menaxhimit financiar publik në nivel vendor vazhduan në trendin pozitiv, gjë që dëshmohet edhe nga rritja 17.3% e shpenzimeve të buxhetit vendor në krahasim me vitin 2022. Në vitin 2023, shpenzimet e pushtetit vendor zënë rreth 3% të PBB nga 2.7% që ishin në 2022 (*sipas të dhënave të përditësuara*) dhe 10.2% në raport me shpenzimet e përgjithshme publike, nga 9.02% që ishin në 2022. Në mënyrë grafike, këto rezultate paraqiten si më pos:

Grafiku 41 Shpenzimet e buxhetit vendor ndaj PBB, në vite

*Burimi: Ministria e Financave (2024)*

Në raport me vitin 2022, pushteti vendor gjatë vitit 2023 ka një rritje rreth 17.3% të shpenzimeve faktike, të cilat janë realizuar në vlerën 68.8 miliard LEK. Grafikisht ecuria e këtyre shpenzimeve në vite dhe raporti i ndryshimit të tyre kundrejt vitit paraardhës, paraqitet si më poshtë:

Grafiku 42 Shpenzimet e pushtetit vendor në vite dhe ritmi i rritjes së tyre (në miliardë LEK)

*Burimi: Ministria e Financave (2024)*

Shpenzimet vendore gjatë vitit 2023, të detajuara sipas klasifikimit ekonomik, japin një panoramë të tillë: peshën më të madhe të shpenzimeve vendore e zënë shpenzimet e personelit me 43% të totalit. Në raport me një vit më parë konstatohet që të gjitha shpenzimet klasifikuar sipas natyrës ekonomike, kanë pësuar rritje. Shpenzimet për investime kanë një rritje me rreth 4,646 milionë LEK, ndërkohë që shpenzimet e personelit dhe ato operative kanë rritje përkatësisht me 4,456 milionë LEK dhe 618 milionë LEK, krahasuar me shpenzimet 2022. Sipas të dhënave në nivel llogarie ekonomike, struktura e shpenzimeve 2023 krahasuar me ato të 2022, rezulton në grafikun si më poshtë:

Grafiku 43 Shpenzimet e pushtetit vendor sipas klasifikimit ekonomik (në milionë LEK)

*Burimi: Ministria e Financave (2024)*

Në vitet e fundit, pavarësisht situatave të ndryshme, shpenzimet e pushtetit vendor sipas strukturës nuk kanë pësuar ndryshime të mëdha, por vihet re një tendencë pozitive e qendrueshmërisë dhe rritjes së shpenzimeve për investime dhe zgjerimi i shpenzimeve të mirëmbajtjes së aseteve që njësitë vendore zotërojnë, përmes shpenzimeve operative. Më poshtë është paraqitur në mënyrë të përmbledhur tabela analitike e ndryshimeve të të ardhurave dhe shpenzimeve në financat publike vendore gjatë 2023 krahasuar me 2022 dhe diferencat mes tyre në vlerë dhe në përqindje.

Tabela 11 Të ardhurat dhe shpenzimet e pushtetit vendor, sipas natyrës

|  |  |  |  |  |  |
| --- | --- | --- | --- | --- | --- |
| **Nr** | **E M Ë R T I M I** | **Fakt 12 mujori** | | **Diferenca 2023-2022** | |
| **2023** | **2022** | **në vlerë** | **në %** |
| **I.** | **Të ardhura nga Pushteti vendor** | **31,686** | **27,638** | **4,048** | **114.6%** |
| I.1 | *Taksa mbi pasurinë* | 6,181 | 6,138 | 43 | 100.7% |
| I.2 | *Taksa e biznesit të vogël* | *60* | *72* | *-12* | 83.1% |
| I.3 | *Taksa Lokale* | *25,445* | *21,428* | *4,017* | 118.7% |
| **II.** | **Shpenzime nga Pushtetit Vendor** | **68,841** | 58,696 | **10,145** | **117.3%** |
| II.1 | ***Shpenzime Korente*** | 52,282 | 46,783 | 5,500 | 111.8% |
|  | *Personeli* | *29,667* | *25,211* | 4,456 | 117.7% |
|  | *Shpenzime Operative dhe Mirëmbajtje* | *19,368* | *18,749* | 618 | 103.3% |
|  | *Subvencione* | *478* | *347* | 131 | 137.7% |
|  | *Te tjera* | *2,770* | *2,476* | 294 | 111.9% |
| II.2 | ***Shpenzime Kapitale*** | 16,559 | 11,913 | 4,646 | 139.0% |

*Burimi: Ministria e Financave (2024)*

*Shpenzimet vendore të personelit* përbëjnë një pjesë të konsiderueshme të shpenzimeve totale të NJVQV. Për vitin 2023, këto shpenzime janë realizuar në masën rreth 29.7 miliardë LEK, që rezulton në rritje prej afërsisht 18% ose rreth 4.4 miliardë LEK më shumë se viti 2022. Rritja e shpenzimeve të personelit nga NJVQV përbën ndryshim të ndjeshëm krahasuar me vitin e kaluar, pasi përveç një trendi natyror të rritjes që njësitë vendore realizojnë me qëllim motivimin e punonjësve për rritjen e cilësisë së shërbimeve, në kuadër të politikës së qeverisë për rritjen e pagave, gjatë vitit 2023 u rrit kufiri i pagës minimale si dhe nivelet e pagave të punonjësve sipas kategorive në tërësi. Këto shpenzime për vitin 2023 zënë rreth 43.1% të totalit të shpenzimeve të pushetit vendor*.*

*Shpenzimet vendore operative* zënë gjithashtu një vend të rëndësishëm, pasi janë shumë të nevojshme për mbarëvajtjen dhe ushtrimin e funksioneve. Për vitin 2023, këto shpenzime janë realizuar në masën rreth 19.4 miliardë LEK dhe rezultojnë më një rritje prej 3.3% në raport me një vit më parë ose rreth 618 milionë LEK më shumë. Shpenzimet operative në vitin 2023 përbëjnë rreth 28.1% të shpenzimeve të pushtetit vendor.

*Shpenzimet vendore për subvencione dhe të tjera* janë shpenzimet që zhvillojnë NJVQV për të subvencionuar dhe mbuluar funksione të tjera administrative. Subvencionet në vitin 2023 kanë pësuar gjithashtu një rritje të konsiderueshme me rreth 38% nga viti 2022 ose rreth 131 milionë LEK më shumë. Tashmë njësitë vendore planifikojnë në periudhë afatgjatë dhe mbështetur mbi strategji të qarta zhvillimi dhe ofrimi të shërbimit publik, që në mënyrë vazhdueshme të mbështesin me subvencione zhvillimin ekonomik të zonës nën juridiksionin e tyre. Kurse shpenzimet e tjera korente janë rritur me rreth 12% ose me 294 milionë LEK krahasuar me vitin 2022.

*Shpenzimet kapitale vendore* për vitin 2023 rezultojnë të realizuara në një vlerë të konsiderueshme prej rreth 16.6 miliardë LEK, duke zënë kështu rreth 24.1% të totalit të shpenzimeve vendore, që është edhe përqindja më e lartë e investimeve në vitet e fundit. Gjatë vitit 2023 vihet re rritje e konsiderueshme e tyre me rreth 4.6 miliardë LEK ose rreth 39% kundrejt vitit paraardhës, që përbën gjithashtu një tregues tepër pozitiv të stabilitetit ekonomik. Rritja e shpenzimeve për investime të pushtetit vendor në raport me buxhetin vendor dhe të ardhurat që NJVQV krijojnë, është një tregues i qartë i eficiencës së menaxhimit financiar. Gjithashtu, rritja e transfertës i ka dhënë mundësinë NJVQV që të financojnë më shumë shërbime publike dhe investime që përmirësojnë drejtpërdrejt jetën e qytetarëve. Projektet kryesore të investimeve janë përqëndruar kryesisht në rikonstruksionin e rrugëve, fushave sportive, palestrave, bibliotekave, shkollave, ndërtim të kopshteve, rikualifikime urbane etj. Rritja e nivelit të shpenzimeve për investime, është shoqëruar me një përmirësim sasior dhe cilësor të ofrimit të shërbimeve publike të transferuara tek bashkitë si: arsimi parashkollor, parauniversitar, ujitja dhe kullimi, administrimi i pyjeve, mbrojtja ndaj zjarrit dhe shpëtimi.

1. MENAXHIMI I BORXHIT PUBLIK

Borxhi publik gjatë 2023 përgjithësisht u karakterizua nga një ecuri pozitive, duke qenë në përputhje me objektivat makro-fiskale, buxhetin e planifikuar dhe objektivat e Strategjisë Afatmesme të Menaxhimit të Borxhit (SAMB).

Viti 2023 ka qenë një vit mjaft pozitiv përsa i përket sigurimit të financimit, si në tregun e brendshëm dhe në atë të huaj. Huamarrja u realizua në linjë me buxhetin e vitit, si edhe në linjë me Planin e Huamarrjes së vitit 2023. Në ndryshim nga viti 2022, i cili u karakterizua nga një pasiguri në tregun primar vendas si dhe ulje të kërkesës për tituj shtetërorë, gjatë 2023 situata u përmirësua ndjeshëm dhe kërkesa për tituj shtetërorë u rikthye në nivele të kënaqshme, duke tejkaluar ofertën e Qeverisë për tituj shtetërorë. Nëpërmjet huamarrjes u mundësua rifinancimi i borxhit ekzistues, si dhe financimi i pjesshëm i defiçitit të planifikuar për vitin 2023.

Huamarrja në terma bruto u realizua në vlerën 466 miliardë LEK, nga të cilat 80.3% (ose 374.1 miliardë LEK) u financuan nëpërmjet burimeve të brendshme dhe 19.7% (ose 91.9 miliardë LEK) nëpërmjet burimeve të huaja. Ministria e Financave emetoi tituj shtetërorë në vlerën 374.1 miliardë LEK në tregun e brendshëm, nga të cilët 225.6 miliardë LEK Bono Thesari dhe 148.5 miliardë LEK Obligacione. Huamarrja neto për vitin 2023 rezultoi në vlerën 20.8 miliardë LEK, ndërsa huamarrja e huaj bruto u realizua në nivelin 91.9 miliardë LEK. Huamarrja e huaj u realizua nëpërmjet emetimit të instrumentit të Eurobondit dhe disbursimit të huave për projekte dhe mbështetje buxhetore.

Në Qershor 2023 Qeveria emetoi Eurobondin e gjashtë me vlerë 600 milionë EUR, kupon 5.9%, yield 6.125% dhe me një ofertë finale (*final book*) prej 1.3 miliardë EUR.

Gjatë vitit 2023, Ministrisë së Financave ka vijuar përpjekjet në drejtim të reduktimit të ekspozimit ndaj risqeve duke mbajtur koston në nivelin më të ulët të mundshëm. Gjatë kësaj periudhe, menaxhimi i risqeve të portofolit të borxhit ka mundur të evoluojë në drejtim të objektivave strategjikë afatmesëm, duke shfaqur përmirësim të të gjithë treguesve të riskut në krahasim me fundin e 2022.

Përmirësimi i mëtejshëm i strukturës së borxhit, kryesisht në aspektin e reduktimit të ekspozimit ndaj riskut të rifinancimit dhe riskut të normave të interesit do të vijojë të mbetet fokusi kryesor në menaxhimin e borxhit, në mënyrë që treguesit e këtyre risqeve të përmirësohen në periudhat në vijim.

Në përputhje me objektivat e Strategjisë Afatmesme të Menaxhimit të Borxhit, gjatë vitit 2023 u vijua me aktivitete në drejtim të zhvillimit të tregut të titujve shtetërorë. Në vazhdim të angazhimit të ndërmarrë në lidhje me përmirësimin e mëtejshëm të tregut primar dhe zhvillimin e tregut sekondar të titujve shtetërorë, përgjatë vitit 2023 është vijuar me praktikat që kontribuojnë në krijimin e madhësive referencë dhe konsolidimin e kurbës së yield-it. Në drejtim të krijimit të madhësive benchmark, është vijuar me konsolidimin e numrit të ankandeve të titujve shtetërorë, duke ulur frekuencën e emetimeve të titujve të rinj dhe duke përdorur rihapjet e titujve ekzistues.

Gjithashtu, në vijim të masave të marra për zhvillimin e tregut, Ministria e Financave për të dytin vit radhazi hartoi dhe publikoi në muajin Dhjetor 2023 Planin Vjetor të Huamarrjes për vitin e ardhshëm 2024. Ky plan synon të mbështesë aktivitetin e huamarrjes vjetore, si dhe të rrisë transparencën kundrejt investitorëve dhe palëve të treta të interesuara.

Informacion më të detajuar dhe gjithëpërfshirës për këtë qëllim, do të gjeni në “***Raporti për borxhin publik dhe përbërjen e tij, për vitin 2023*”** që i bashkëlidhet këtij relacioni.

1. RISQET FISKALE DHE DETYRIMET KONTIGJENTE

Me qëllim ndjekjen e performancës të zbatimit të buxhetit të shtetit, Ministria e Financave me mbështetjen e FMN dhe BB që prej vitit 2017 ka nisur monitorimin e risqeve që shoqërojnë zbatimin e tij. Ky proces ka për qëllim që, në bazë të analizave të thelluara, të rekomandojë zbutjen dhe/apo parandalimin në kohë të rreziqeve fiskale, pasuar nga një vendimarrje koherente. Risqet fiskale janë faktorë që mund të shkaktojnë devijim nga parashikimet fiskale dhe buxhetore gjatë ciklit të buxhetit, si rrjedhojë e disa ngjarjeve të paparashikuara. Ato mund të lindin si pasojë e supozimeve dhe zhvillimeve makroekonomike, vendimeve *ad-hoc* mbi politikën fiskale dhe/ose materializimin e detyrimeve kontingjente. Vlerësimi i probabilitetit dhe ndikimit të risqeve fiskale kryhet në bazë të analizave të thelluara dhe parashikimeve në kuadër të buxhetit afatmesëm, duke vlerësuar dy kategori risqesh:

* + *Eksplicite”, Detyrime të njohura nga qeveria dhe të bazuara në legjislacionin në fuqi apo kontrata të ndryshme të cilat mund të lidhen me supozimet dhe zhvillimet makroekonomike, të ardhurat e qeverisë, shpenzimet e përgjithshme të qeverisë, shpenzimet dhe menaxhimin e borxhit, etj.*
  + *“Implicite”, kontingjente, Detyrime (indirekte) që mund të lindin si pasojë e presionit politik apo presionit të grupeve të ndryshme të interesit si detyrimet e lidhura me PPP-të, ato të vetëqeverisjes vendore, ndërmarrjet publike me kapital shtetëror, risqe të tjera si vendime gjyqësore, fatkeqësi natyrore dhe sektori financiar apo risqet afatgjata.*

Tabela 12 Matrica e riskut

|  |  |
| --- | --- |
| Lloji i rrezikut | Skenarët e mundshëm |
| Risqet dhe detyrimet eksplicite | |
| Goditje Makroekonomike | Zhvillime makroekonomike të paparashikuara, që mund të ndryshojnë perspektivën e rritjes ekonomike dhe pozicionin fiskal |
| Parashikimi i të ardhurave | Mosrealizimi i të ardhurave, që mund të sjellë përkeqësimin e bilancit fiskal |
| Shpenzime të paplanifikuara | Detyrime ligjore ose presione politike, që mund të sjellin rishpërndarje të shpenzimeve |
| Borxhi publik | Zhvillime të papritura të tregut, ndryshime në normën e interesit ose në kursin e këmbimit, që mund të rrisin nivelin e borxhit publik |
| Risqet implicite dhe detyrimet kontigjente | |
| Pagesat për PPP | Pagesat vjetore për PPP-të, mund të tejkalojnë nivelin e lejuar ligjor prej 5% të të ardhurave tatimore faktike të vitit paraardhës |
| Vështirësia financiare e Ndërmarrjeve Shtetërore (NSH) | Qeverisë mund t’i duhet të ndërhyjë për të mbështur financiarisht NSH-të |
| Të tjera | Vendime gjyqësore, arbitrazhe ndërkombëtare, fatkeqësi natyrore, etj, që mund të sjellin kosto buxhetore shtesë në buxhetin e shtetit |

*Burimi: Ministria e Financave (2024)*


Për vitin 2023, Ministria e Financave vijoi monitorimin e risqeve kryesore buxhetore sipas Udhëzimit nr.35 datë 29.12.2022 “*Për procedurat standarde të raportimit dhe monitorimit të risqeve fiskale nga njësitë e qeverisjes së përgjithshme dhe njësi të tjera të sektorit publik*”, Udhëzimit nr.37 datë 06.10.2020 “*Për monitorimin dhe publikimin periodik të stokut të detyrimeve të prapambetura të qeverisjes së përgjithshme*” dhe Udhëzimit Plotësues nr.2 datë 19.01.2023 “*Për zbatimin e Buxhetit të vitit 2023*”.

* 1. Ndërmarrjet shtetërore

Referuar publikimit më të fundit të Instat (Shtator 2023) mbi sektorin publik në Shqipëri, numri total i institucioneve jashtëbuxhetore është 212. Këto institucione ndahen si më poshtë:

* *59 Extra-buxhetore Qeveria qendrore*
* *122 Extra-buxhetore Qeveria lokale*
* *28 Ndërmarrje publike jo-financiare*
* *2 Ndërmarrje publike financiare*
* *1 Banka e Shqipërisë*

Grafiku 44 Sektori quasi publik sipas numrit të ndërmarrjeve



*Burimi: INSTAT (2024)*

Në zbatim të Ligjit Organik të Buxhetit “*Për menaxhimin e sistemit buxhetor në Republikën e Shqipërisë”, të ndryshuar*”, specifikisht nenit 4/2 sipas së cilit: *“...Planet financiare vjetore dhe pasqyrat financiare mbi bazë tremujori, të çdo njësie jo të qeverisjes së përgjithshme përfituese të fondeve buxhetore dhe/ose garancive shtetërore, dorëzohen në Ministrinë e Financave...”*, dhe në zbatim të Udhëzimit Plotësues nr.2/2023 “*Për zbatimin e buxhetit 2023*”, kanë detyrimin e ndarjes së planeve financiare vjetore dhe pasqyrave financiare mbi bazë 3M me Ministrinë e Financave dhe Ekonomisë.


Mbi këtë bazë, MF monitoron dhe përgatit periodikisht mbi baza tremujore, analizat financiare të performancës së NSH-ve kryesore bazuar në potencialin e tyre për të impaktuar financat publike dhe buxhetin e shtetit. Monitorimi është fokusuar kryesisht në performancën financiare dhe jofinanciare të tre kompanive të sektorit energjetik, që është thelluar në kuadër të reformës të këtij sektori, si edhe në performancën financiare të disa ndërmarrjeve shtetërore me relevancë të konsiderueshme si: Ujësjellës-Kanalizime Tiranë (UKT) sh.a, Hekurudha Shqiptare sh.a, AlbGaz sh.a, Albcontrol sh.a, Albpetrol sh.a dhe Posta Shqiptare sh.a, krahas edhe dy entiteteve të tjera (jo me status sh.a) si Radio Televizioni Shqiptar (RTSH) dhe Autoriteti Portual Durrës (APD).

Këto analiza monitorimi, të cilat përgatiten rregullisht në bazë tremujore, bëhen pjesë/publikohen në të gjitha raportet periodike të MF si Buxheti Faktik, Raporti i Mesvitit, dhe Projektbuxheti.

* + 1. Ndërmarrjet e Sektorit Energjetik.


Ky sektor strategjik ka qenë dhe mbetet nën monitorimin e Ministrisë së Financave, duke patur parasysh ndikimin e konsiderueshëm fiskal dhe impaktin e ndjeshëm të tij në ekonomi. Ky monitorim, i cili është kryer periodikisht mbi bazë tremujore, ka konsistuar në analizimin e treguesve të performancës financiare të secilës prej tre kompanive: KESH sh.a, OSHEE Group sh.a dhe OST sh.a.

Grafiku 45 Ecuria e nivelit të arkëtimeve të OSHEE Group sh.a (në miliardë LEK)



*Burimi: Ministria e Financave (2024)*

Grafiku 46 Ecuria e nivelit të humbjeve në rrjet për OSHEE Group sh.a (në %)



*Burimi: Ministria e Financave (2024)*

Gjatë vitit 2023, sektori energjitik ka shënuar një përmirësim të ndjeshëm të performancës financiare, si rezultat i: (i) *përmirësimit të situatës meteorologjike në vend* dhe si rrjedhojë, (ii) *e rritjes së prurjeve në kaskadën e Drinit, që ka rritur nivelin e prodhimit* *të energjisë vendase nga KESH sh.a përgjatë 2023*. Konkretisht, niveli i basenit të Fierzës deri në muajin Dhjetor 2023 ishte në kuotën 284.5 metra, me një nivel më të lartë sesa kuota mesatare e 30 viteve të fundit për të njëjtën periudhë, prej 277.5 metra.

**Në nivel sektori**, krahasuar me vitin 2022, vërehet se:

* *Rezultati financiar (fitim/humbje) i sektorit energjitik ka rezultuar pozitiv me një fitim prej 22.51 miliardë LEK, duke pësuar një rritje të ndjeshme me rreth 42.45 miliardë LEK më shumë, krahasuar me vitin 2022.*
* *Marzhi i fitimit për 12 mujorin e vitit 2023 është rritur me 36.9% kundrejt 2022, duke rezultuar në nivelin 17.45%.*
* *Niveli i përgjithshëm i prodhimit neto vendas (8.80 TWh) është rritur me rreth 25.6% krahasuar me të njëjtën periudhë të një viti më parë. Konkretisht, gjatë 12M 2023 vetëm KESH sh.a realizoi një nivel prodhimi neto publik prej rreth 5.13 TWh, kundrejt 3.86 TWh realizuar në të njëjtën periudhë të vitit të kaluar, duke rezultuar me një rritje rreth 32.9%. Ky tregues dëshmon situatën e favorshme hidrike gjatë vitit 2023.*
* *Sa i përket humbjeve në sistemin e shpërndarjes së energjisë elektrike, për vitin 2023 ato rezultuan në nivelin 18.9%, duke shënuar një rënie prej kundrejt një viti më parë, ku humbjet ishin në nivelin 19.7%.*
* *Niveli i arkëtimeve për vitin 2023 (operuar nga OSHEE Group sh.a) arriti vlerën prej 99.4%, një shifër mjaft e mirë dhe në rritje krahasuar me 98% që ishte një vit më parë, gjë që dëshmon stabilitetin e shoqërisë në këtë drejtim.*

Në mbështetje të VKM nr.650 datë 10.10.2022 “*Për disa shtesa dhe ndryshime në VKM nr.584 datë 08.10.2021 “Për shpalljen e gjendjes së emergjencës në furnizimin me energji elektrike, të ndryshuar*”, me qëllim përmbushjen e detyrimit për vazhdimin e furnizimit të pandërprerë të konsumatorëve (*në zbatim të VKM nr.757 datë 09.12.2021*) në kuadër të parashikimeve për rritjen e çmimit të energjisë në bursën ndërkombëtare, në buxhetin e vitit 2023 u planifikua fondi 12 miliardë LEK si mbështetje buxhetore për sektorin e energjisë. Fatmirësisht, nisur nga situata e qëndrueshme që shënoi ecuria e vitit 2023, nëpërmjet Aktit Normativ nr.5 datë 18.10.2023 u miratua pakësimi i këtij fondi dhe rishpërndarja e tij fondi në zëra të tjerë të shpenzimeve publike.

Në terma të riskut fiskal, impakti i sektorit si kosto financiare apo të ardhura të munguara në financat publike për vitin 2023, vlerësohet rreth 5.3 miliardë LEK nga rreth 33 miliardë LEK në vitin 2022, duke treguar një përmirësim të gjendjes së detyrimeve. Kjo situatë është ndikuar nga kushtet e favorshme atmosferike që rritën ndjeshëm nivelin e prodhimit të energjisë vendase nga KESH sh.a. Projektet e investimeve me financim të huaj për sektorin e energjisë për vitin 2023 u miratuan në nivelin 2 miliardë LEK sipas buxhetit fillestar të miratuar me Ligjin nr.84/2022 “*Për buxhetin e vitit 2023*”, dhe nuk pësuan rishikime gjatë vitit buxhetor.

Në tabelën e mëposhtme paraqitet në mënyrë të përmbledhur ndikimi i sektorit të Energjisë në financat publike:

Tabela 13 Të dhënat mbi impaktin e sektorit të energjisë në financat publike sipas periudhave përkatëse (në milion LEK)

|  |  |  |  |  |  |  |
| --- | --- | --- | --- | --- | --- | --- |
|  | **2018** | **2019** | **2020** | **2021** | **2022** | **2023** |
| **Ndikimi në financat publike (në mln LEK):** | **9,358** | **6,824** | **5,240** | **5,504** | **33,017** | **5,286** |
| **1. Garancitë dhe nënhuatë e paguara nga MF** | ***7,322*** | ***6,153*** | ***5,240*** | ***5,407*** | ***32,973*** | ***5,285*** |
| *Garanci të paguara nga MF* | *2,624* | *2,011* | *2,069* | *1,504\** | *2,989* | *1,149* |
| *Projekte me financim të huaj të nënhuazuara* | *4,698* | *4,142* | *3,172* | *3,903* | *2,077* | *4,136* |
| *Hua e dhënë për energjinë* | *-* | *-* | *-* | *-* | *7,907\*\** | *-* |
| **2. Mbështetje buxhetore për sektorin energjitik** |  |  |  |  | *20,000\*\** | *-\*\*\** |
| **3. Detyrimet Tatimore (Vjetore)** | ***2,036.3*** | ***670.9*** | ***0.1*** | ***97.3*** | ***43.4*** | ***0.1*** |

*\** *”Mbështetje buxhetore për sektorin e energjisë” (OSHEE Group Sh.a.) nëpërmjet instrumentit të garancisë sovrane në shumën 10 000 milionë LEK për vitin 2021 me anë të Aktit Normativ nr.31 datë 27.10.2021.*

*\*\* “Hua e dhënë për energjinë” planifikuar në shumën 8 000 milionë LEK për vitin 2022 (realizimi faktik 7 907 milionë LEK) dhe “Mbështetje buxhetore për sektorin e energjisë” planifikuar në shumën 20 000 milionë LEK për vitin 2022 (realizimi faktik 20 000 milionë LEK).*

*\*\*\* “Mbështetja buxhetore për sektorin e energjisë” planifikuar në shumën 12 000 milionë LEK për vitin 2023 nuk u përdor dhe, nëpërmjet Aktit Normativ nr.5 datë 18.10.2023 u rishpërnda për zërat e tjerë të shpenzimeve publike, bazuar në situatën e qëndrueshme të sektorit.*

*Burimi: Ministria e Financave (2024)*

Në kuadër të reformës në sektorin e energjisë, Ministria e Financave dhe Ministria e Infrastrukturës dhe Energjisë bashkëfirmosën Urdhërin e Përbashkët nr.379/2021 datë 30.09.2021 “*Mbi zbatimin e planit të masave për reduktimin e detyrimeve të prapambetura në sektorin e energjisë elektrike*”, nëpërmjet së cilit ndërmarrjet e sektorit energjitik raportojnë në mënyrë periodike mujore mbi shlyerjen e detyrimeve të prapambetura të ndërsjella, si mes tyre ashtu edhe ndërmjet sektorit të energjisë dhe entiteve të tjera publike. Përgjatë vitit 2023, në përputhje me udhëzimin e sipërcituar, MF ka monitoruar periodikisht mbi bazë mujore detyrimet e ndërsjella të raportuara nga ndërmarrjet e sektorit të energjisë dhe entiteve të tjera publike. Nga ana e ndërmarrjeve të sektorit energjetik raportohet se, një pjesë e detyrimeve të ndërsjella janë shlyer sipas planit të masave për reduktimin e tyre. Por, pavarësisht rezultatit financiar pozitiv të vitit 2023, shoqëritë vazhdojnë të përballen me një situatë likuiditeti të pamjaftueshme, të mbartur nga vitet e kaluara, e cila ka bërë të pamundur shlyerjen e tyre sipas planit vjetor. Një faktor që ka ndikuar në situatën aktuale, janë edhe vonesat e ndërmarrjeve U-K në shlyerjen e detyrimeve të ndërsjella. Sidoqoftë, ndërmarrjet e sektorit energjetik konfirmojnë se angazhimi i tyre mbetet maksimal në drejtim të përmbushjes me sukses të marrëveshjeve për likujdimin tërësor të stokut të detyrimeve të ndërsjella.

Tabela 14 Detyrimet e ndërsjella midis ndërmarjeve të sektorit energjitik, ML/IB,MF dhe DPT

|  |  |  |  |  |  |  |
| --- | --- | --- | --- | --- | --- | --- |
| **Deri në Dhjetor 2023**  **(ne mld LEK)** | **KESH** | **OST** | **OSHEE** | **MF** | **DPT** | **Total** |
| **KESH ndaj:** |  | 0\* |  | 35.82 |  | **35.82** |
| **OST ndaj:** | 11.35\* |  | 0.95 | 8.13 |  | **20.43** |
| **OSHEE ndaj:** | 59.6\*\* | 9.90\*\* |  | 2.73 | 4.36 | **76.59** |
| **Ndermarrjet UK ndaj:** |  |  | 30.90 | 10.28 |  | **41.18** |
| **ML/IB ndaj:** |  |  | 6.1 |  |  | **6.10** |
| **Total** | **70.95** | **9.90** | **37.95** | **56.97** | **4.36** | **180.13** |

*\* Vlera e detyrimeve të ndërsjellta varion nga 0-0.11 mld LEK për KESH ndaj OST dhe nga 11.35-15.06 mld LEK për OST ndaj KESH, për arsye të mosrakordimit mes kompanive.*

*\*\* Vlera e detyrimeve të ndërsjellta varion nga 59.6-59.91 mld LEK për OSHEE ndaj KESH dhe nga 9.9-18.07 mld LEK për OSHEE ndaj OST, për arsye të mosrakordimit mes kompanive.*

*Burimi: MF, KESH sh.a, OST sh.a, OSHEE Group sh.a, AKUK (2024)*

Të Dhëna Financiare për Sektorin Energjetik

Në zbatim të Udhëzimit Plotësues nr.2/2023 “*Për zbatimin e Buxhetit të vitit 2023*”, Ministria e Financave, periodikisht mbi bazë tremujore, ka mbledhur, përpunuar dhe analizuar informacionin e nevojshëm në lidhje me treguesit e performancës financiare të tre kompanive të sektorit energjitik. Kjo, me qëllim identifikimin, vlerësimin, monitorimin dhe raportimin e risqeve buxhetore që rezultojnë nga ndërmarrjet publike me kapital shtetëror në tërësi dhe nga sektori energjetik në veçanti, duke konsideruar rëndësinë strategjike të tij dhe problematikat sensitive që e karakterizojnë. Bazuar në të dhënat më të fundit të raportuara pranë MF-së për vitin 2023, mëposhtë paraqitet performanca financiare e tre ndërmarrjeve të sektorit energjitik (KESH sh.a, OSHEE Group sh.a dhe OST sh.a) mbi bazë krahasimore për të njëjtat periudha pararendëse:

Tabela 15 Të dhënat financiare për Sektorin Energjitik (në mijë LEK)[[4]](#footnote-4)

|  |  |  |  |
| --- | --- | --- | --- |
| **Zërat/Periudha** | **12M 2021** | **12M 2022** | **12M 2023** |
| *Të ardhurat* | *94,924,507* | *124,741,172* | *129,034,087* |
| *Shpenzimet* | *104,350,648* | *148,977,394* | *106,523,718* |
| **Humbje/Fitim** | **(9,426,141)** | **(24,236,222)** | **22,510,369** |
| *Aktivet Afatshkurtra* | *131,113,020* | *139,599,295* | *151,849,188* |
| *Aktivet Afatgjata* | *213,716,732* | *207,108,598* | *218,104,086* |
| **Total Aktive** | **344,829,751** | **346,707,894** | **369,953,273** |
| *Detyrimet afatshkurtra* | *173,099,190* | *178,171,974* | *176,565,419* |
| *Detyrimet afatgjata* | *110,130,474* | *117,149,326* | *96,904,273* |
| **Total Detyrime** | **283,229,665** | **295,321,299** | **273,469,693** |
| **Kapital** | **61,600,087** | **51,386,595** | **96,483,581** |

*Burimi: OSHEE Group sh.a, OST sh.a, KESH sh.a. (2024)*

* Performanca financiare e OSHEE Group sh.a.

Tabela 16 Të dhënat financiare 12 mujore për OSHEE Group Sh.a (në mijë LEK)

|  |  |  |  |
| --- | --- | --- | --- |
| **Zërat/Periudha** | **12M 2021** | **12M 2022** | **12M 2023** |
| *Të ardhurat* | *66,341,264* | *75,822,651* | *74,744,965* |
| *Shpenzimet* | *81,879,114* | *73,847,058* | *70,102,634* |
| **Humbje/Fitim** | **(15,537,850)** | **1,975,593** | **4,642,332** |
| *Aktivet Afatshkurtra* | *35,298,082* | *30,962,125* | *34,108,340* |
| *Aktivet Afatgjata* | *57,608,845* | *58,889,773* | *67,709,815* |
| **Total Aktive** | **92,906,927** | **89,851,899** | **101,818,155** |
| *Detyrimet afatshkurtra* | *83,335,129* | *71,487,583* | *70,079,746* |
| *Detyrimet afatgjata* | *63,129,728* | *69,171,166* | *64,118,991* |
| **Total Detyrime** | **146,464,856** | **140,658,749** | **134,198,736** |
| **Kapital** | **(53,557,929)** | **(50,806,851)** | **(32,380,582)** |

*Burimi: OSHEE Group sh.a.*

* Performanca financiare e KESH sh.a.

Tabela 17 Të dhënat financiare 12 mujore për KESH sh.a (në mijë LEK)

|  |  |  |  |
| --- | --- | --- | --- |
| **Zërat/Periudha** | **12M 2021** | **12M 2022** | **12M 2023** |
| *Të ardhurat* | *19,200,426* | *36,728,325* | *41,973,808* |
| *Shpenzimet* | *13,197,021* | *63,438,249* | *28,478,190* |
| **Humbje/Fitim** | **6,003,405** | **(26,709,924)** | **13,495,618** |
| *Aktivet Afatshkurtra* | *79,178,996* | *89,400,954* | *99,764,401* |
| *Aktivet Afatgjata* | *92,097,503* | *90,150,652* | *85,349,460* |
| **Total Aktive** | **171,276,498** | **179,551,606** | **185,113,860** |
| *Detyrimet Afatshkurtra* | *62,759,012* | *80,902,658* | *79,805,047* |
| *Detyrimet Afatgjata* | *27,142,997* | *29,178,768* | *17,545,032* |
| **Total Detyrime** | **89,902,009** | **110,081,426** | **97,350,079** |
| **Kapital** | **81,374,489** | **69,470,180** | **87,763,782** |

*Burimi: KESH sh.a.*

* Performanca financiare e OST sh.a.

Tabela 18 Të dhënat financiare 12 mujore për OST Sh.a (në mijë LEK)

|  |  |  |  |
| --- | --- | --- | --- |
| **Zërat/Periudha** | **12M 2021** | **12M 2022** | **12M 2023** |
| *Të ardhurat* | *9,382,818* | *12,190,196* | *12,315,313* |
| *Shpenzimet* | *9,274,514* | *11,692,087* | *7,942,894* |
| **Humbje/Fitim** | **108,304** | **498,109** | **4,372,419** |
| *Aktivet Afatshkurtra* | *16,635,942* | *19,236,216* | *17,976,448* |
| *Aktivet Afatgjata* | *64,010,384* | *58,068,174* | *65,044,811* |
| **Total Aktive** | **80,646,326** | **77,304,390** | **83,021,258** |
| *Detyrimet Afatshkurtra* | *27,005,050* | *25,781,732* | *26,680,627* |
| *Detyrimet Afatgjata* | *19,857,749* | *18,799,391* | *15,240,251* |
| **Total Detyrime** | **46,862,799** | **44,581,124** | **41,920,878** |
| **Kapital** | **33,783,526** | **32,723,266** | **41,100,381** |

*Burimi: OST Sh.a.*

* + 1. Ndërmarrjet e Sektorit të Ujësjellës-Kanalizimeve

Në kuadër të përmirësimit të monitorimit të ndërmarrjeve shtetërore, Ministria e Financave ka monitoruar disa tregues kryesorë financiarë të ndërmarrjeve të Ujësjellës Kanalizime. Treguesit kryesorë të performancës për vitin 2023, për ndërmarrjet e U-K të analizuara, tregojnë për një vijimësi të gjendjes ekzistuese financiare dhe vështirësi në pagimin e detyrimeve dhe mbledhjen e të ardhurave, duke sinjalizuar probleme potenciale të likuiditetit në periudhën afashkurtër. Pasojat nga pandemia COVID19 dhe faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve, kanë patur impakt të konsiderueshëm në vështirësitë financiare të ndërmarrjeve U-K.

Për vitin 2023, buxheti i shtetit ka alokuar një vlerë totale subvencioni prej 310 milionë LEK në strukturën buxhetore të Ministrisë së Infrastrukturës dhe Energjisë, i cili detajohet nga AKUK/MIE bazuar në kriteret e përcaktuara në Udhëzimin “*Për miratimin e metodologjisë për kriteret dhe**procedurat, për shpërndarjen dhe përdorimin e**subvencioneve shtetërore, për shoqëritë aksionare të**ujësjellës-kanalizimeve*...”,miratuar nga Ministri përgjegjës për Infrastrukturën dhe Energjinë. Ky subvencion shkon kryesisht për ndërmarrjet të cilat nuk arrijnë të mbulojnë koston/shpenzimet e operimit dhe mirëmbajtjes.

Sa i takon stokut të detyrimeve të akumuluara nga ndërmarrjet UK sh.a ndaj sektorit të energjisë, vlen për t’u theksuar se në kuadër të reformës në sektorin e energjisë, janë intensifikuar marrëdhëniet dhe bashkëpunimi me institucionet dhe aktorët kryesorë. Plani i masave për reduktimin e detyrimeve të prapambetura në sektorin e energjisë elektrike, miratuar me Urdhërin e Përbashkët MIE/MF nr.304/2020 “*Për miratimin e planit të masave të reduktimit të detyrimeve të prapambetura në sektorin e energjisë elektrike*”, përfshin në procesin e shlyerjes së detyrimeve të ndërsjella edhe sektorin e ujit.

Me qëllim zbatimin me sukses të këtij plani, MIE dhe MF bashkëfirmosën Urdhërin e dytë të Përbashkët nr.379/2021 “*Mbi zbatimin e planit të masave për reduktimin e detyrimeve të prapambetura në sektorin e energjisë elektrike*”, i cili ngarkon (krahas ndërmarrjeve të sektorit energjitik) edhe AKUK për raportim mujor mbi ecurinë e shlyerjen së detyrimeve të prapambetura të ndërsjella.

Kështu, deri në Dhjetor 2023, OSHEE Group sh.a. raporton se detyrimet e akumuluara të ndërmarrjeve të ujësjellës-kanalizimeve rezultojnë të jenë në vlerën rreth 30.9 miliardë LEK. Nga këto, rreth 16 miliardë LEK janë detyrime të faturuara ndaj kompanisë dhe rreth 15 miliardë LEK janë detyrime për kamatëvonesa. Nga totali i detyrimeve principal (pa kamatëvonesa), vetëm ndërmarrja e UK Durrës sh.a ka 5.46 miliardë LEK detyrime të akumuluara në vite. Në tabelën e mëposhtme listohen pesë ndërmarrjet U-K që kanë pjesën më të madhe të detyrimeve (pa kamatëvonesa) ndaj OSHEE Group sh.a, deri në Dhjetor 2023.

Tabela 19 Stoku i detyrimeve të prapambetura e Sektorit Ujësjellës-Kanalizime ndaj OSHEE Group Sh.a (në mld LEK)

|  |  |
| --- | --- |
|  | *(miliardë/LEK)* |
| Ndërmarrjet U-K kryesore me detyrime ndaj OSHEE Group sh.a | **9.56** |
| Njësia Durrës UK sh.a | 5.46 |
| Njësia Vlorë UK sh.a | 1.68 |
| Njësia Patos UK sh.a | 0.87 |
| Njësia Fier UK sh.a | 0.79 |
| Njësia Kavajë UK sh.a | 0.77 |

*Burimi: AKUM (2024)*

Procesi i reformimit dhe riorganizimit të sektorit të Ujit vazhdon, në përputhje me Strategjinë Kombëtare të Sektorit të Furnizimit me Ujë dhe Kanalizimeve 2020-2030. Përmes kësaj reforme, në zbatim të VKM nr.302 datë 11.05.2022 “*Për politikat kombëtare për riorganizimin e sektorit të furnizimit me ujë dhe të largimit, trajtimit dhe përpunimit të ujërave të ndotura*”, synohet ridimensionimi i 58 ndërmarrjeve U-K aktuale nëpërmjet rigrupimit të tyre në 15 shoqëri SKP-UK (*Subjekte me Kompetenca të Përbashkëta*) rajonale. Kjo, me qëllim rritjen e mirëmenaxhimit dhe performancës së tyre financiare, që pashmangshmërisht do të gjenerojë të ardhura të mjaftueshme në dobi të mbarëvajtjes së proceseve të punës dhe sidomos shlyerjes së detyrimeve të akumuluara, duke siguruar kësisoj mos krijimin e tyre në të ardhmen.

* 1. Detyrimet e prapambetura të Qeverisjes së Përgjithshme

Bazuar në VKM nr.50 datë 05.02.2014 “*Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit*”, Ministria e Financave ka ndërmarrë hapa konkretë në drejtim të monitorimit, raportimit dhe parandalimit të detyrimeve të prapambetura. Vlen për t’u theksuar se tashmë monitorimi i detyrimeve të prapambetura është një proçes i konsoliduar në kohë dhe cilësi, përmes monitorimit periodik intensiv të të gjitha detyrimeve të pashlyera të institucioneve buxhetore.

Duke nisur nga muaji Dhjetor 2020, ky proçes i cili më parë kryhej mbi bazë tremujore nëpërmjet raportimit shkresor të institucioneve, tashmë gjenerohet automatikisht nga Sistemi Informatik Financiar i Qeverisë (SIFQ) sipas përcaktimeve të Udhëzimit nr.37 datë 06.10.2020 “*Për monitorimin dhe publikimin periodik të stokut të detyrimeve të prapambetura të qeverisjes së përgjithshme*”, gjë që përveçse ka rritur saktësinë e të dhënave dhe sigurimin e tyre në kohë reale, ka unifikuar njëkohësisht edhe modalitetin e raportimit për të gjitha njësitë e qeverisjes së përgjithshme.

Në zbatim të Ligjit Organik të Buxhetit nr.9936 datë 26.06.2008 “*Për menaxhimin e sistemit buxhetor në Republikën e Shqipërisë”, i ndryshuar*”, në nenin 52 përcaktohet qartë se: “...*Shpenzimet që rezultojnë nga angazhimet e ndërmarra gjatë viteve të mëparshme, në përputhje me dispozitat e veçanta të ligjit të buxhetit vjetor, përfshihen në buxhetin e vitit pasardhës. Shlyerja e angazhimeve, me përfundimin e afatit, kryhet me fondet e miratuara për vitin buxhetor pasardhës*...". Nisur nga sa më sipër, shlyerja e detyrimeve të prapambetura përbën një detyrim ligjor për të gjitha njësitë e qeverisjes së përgjithshme.

Parë në një aspekt më të gjerë dhe gjithëpërfshirës, Ministria e Financave i ka sugjeruar të gjitha njësive të auditimit të brendshëm në sektorin publik që në “*Planin strategjik dhe vjetor të veprimtarisë audituese për vitet 2021 – 2023*” të përfshijnë angazhime auditimi për analizimin dhe vlerësimin e situatës së detyrimeve të prapambetura të njësive publike. Kjo, përsa kohë që detyrimet e prapambetura janë përcaktuar si fushë me risk të lartë dhe duhet të trajtohen me përparësi nga auditimi i brendshëm i njësive publike, për të paraqituar gjendjen aktuale dhe për të dhënë rekomandime sa më të vlefshme në këtë drejtim. Njëkohësisht, për të parandaluar akumulimin dhe ulur stokun total të detyrimeve të prapambetura ndër vite, si në rastin e detyrimeve të prapambetura nga vendimet gjyqësore, Ministria e Financave krahas monitorimit periodik të tyre, apelon edhe tek institucionet buxhetore që të ulin edhe më tej barrën e tyre, nëpërmjet aplikimit në kohë të kësteve të pagesave ose implementimin e instrumente të tjera lehtësuese ndaj përfituesve të Vendimeve Gjyqësore*.*

Prioriteti kryesor i Ministrisë së Financave në periudhën afatmesme, mbetet reduktimi i stokut të detyrimeve të prapambetura dhe parandalimi i akumulimit të tyre. Përcaktimi i objektivave specifike ndër vite (psh. treguesi i performancës për Mirëqeverisjen dhe Programin e Reformave Ekonomike-ERP), ka ndikuar pozitivisht në drejtim të reduktimit progresiv të stokut total të detyrimeve të prapambetura në vitet e fundit, trend i cili pritet të vazhdojë. Në terma të targetit të sipërcituar, niveli i detyrimeve të prapambetura të qeverisjes së përgjithshme si përqindje ndaj totalit të shpenzimeve për vitin buxhetor 2023 rezultoi rreth 1.16% të totalit të shpenzimeve të përgjithshme faktike 2023, duke përmbushur plotësisht targetin vjetor të Mirëqeverisjes/ERP (<2.4%).

Këto dhe masa të tjera të ndërmarra nga Ministria e Financave, kanë ndihmuar në mbajtjen nën kontroll të stokut të detyrimeve të prapambetura dhe në arritjen e të gjithë objektivave të vendosur në fillim të vitit 2023.

Grafiku 47 Stoku i detyrimeve të prapambetura të qeverisjes së përgjithshme, në mln LEK

*Burimi: Ministria e Financave (2024)*

Konkretisht, deri në fund të muajit Dhjetor 2023 u regjistrua një stok kumulativ i detyrimeve të prapambetura të njësive të qeverisjes së përgjithshme prej 7.85 miliardë LEK[[5]](#footnote-5), nga të cilat:

* *Totali detyrimeve qendrore ishte rreth 3.01 miliardë LEK*
* *Totali* *detyrimeve vendore ishte rreth 4.84 miliardë LEK.*

Krahasuar me stokun e detyrimeve të prapambetura të raportuara për të njëjtën periudhë të vitit 2022, rezulton se niveli i përgjithshëm i tyre është rreth 4.35 miliardë LEK më i ulët ose me një rënie prej 35.6%. Konkretisht,

* *Detyrimet e prapambetura qendrore janë ulur me rreth 3.76 miliardë LEK, ndërsa ato vendore janë ulur me rreth 0.59 miliardë LEK.*
* *Ndërkohë që, ashtu si për 12M 2022, vijon të mos rezultojnë detyrime për rimbursimin e TVSH-së.*

Në total, gjatë vitit 2023 janë shlyer rreth 4.35 miliardë LEK detyrime të prapambetura nga periudhat e mëparshme. Duke konsideruar që procesi i shlyerjes së detyrimeve nga ana e institucioneve kryhet në respektim të parimit FIFO, rezulton se detyrimet që mbeten për t’u shlyer në vijim karakterizohen nga një “moshë mesatare” e re e krijimit të tyre.

* + 1. *Detyrimet e prapambetura për njësitë e Qeverisjes Qendrore*

Sipas informacionit të gjeneruar nga Sistemi Informatik Financiar i Qeverisë (SIFQ) për periudhën deri në Dhjetor 2023, stoku i detyrimeve të prapambetura të njësive të qeverisjes qendrore është rreth 3.01 miliardë LEK, ose rreth 3.76 miliardë LEK më i ulët krahasuar me stokun e regjistruar në Dhjetor 2022. Sipas kategorive të shpenzimeve rezulton se:

* *Vendimet Gjyqësore zënë peshën më të madhe të stokut të detyrimit rreth 39.6%,*
* *Investimet zënë rreth 31.2%,*
* *Detyrime të prapambetura të tjera zënë rreth 17.5%,*
* *Detyrimet për sigurimet shoqërore me rreth 5.1%,*
* *Mallra me rreth 1.8%,*
* *Shërbimet me rreth 1.4%,*
* *Të Ardhurat Personale me rreth 1.4%,*
* *Rimbursimi i TVSH-së 0.8%,*
* *Detyrimet për sigurimet shëndetsore me rreth 0.6%,*
* *Mirëmbajtje me rreth 0.5%.*

Grafiku 48 Stoku i detyrimeve të Ministrisë së Energjisë dhe Infrastrukturës dhe ministrive të tjera

*Burimi: Ministria e Financave (2024)*

Grafiku 49 Stoku i detyrimeve të prapambetura qendrore sipas zërave kryesorë

*Burimi: Ministria e Financave (2024)*

Siç vërehet, një zë me peshë të konsiderueshme mbetet ai i vendimeve gjyqësore administrative, të cilat:

* *Kanë kryesisht në sfond largimet e padrejta nga puna të ish-punonjësve, të cilat në çdo rast implikojnë kosto buxhetore të paparashikuara. Deri në Dhjetor 2023, detyrimet e prapambetura për vendime gjyqësore për njësitë e qeverisje qendrore rezultuan në rreth 1.19 miliardë LEK ose rreth 39.6% e stokut total të detyrimeve të prapambetura të njësive të qeverisjes qendrore, nga 3.24 miliardë LEK që ishin deri në Dhjetor 2022.*
* *Ministria e Financave, për t’i paraprirë akumulimit të tyre në kohë, përveç një monitorimi periodik, vazhdimisht i ka bërë apel aftësisë menaxhuese të vetë institucioneve buxhetore, përmes aplikimit me këste të pagesës për përfituesit apo instrumenteve të tjerë të lehtësimit dhe/ose zhvendosjes në kohë të të barrës së tyre buxhetore.*
  + 1. *Detyrimet e prapambetura për njësitë e Vetëqeverisjes Vendore (NJVQV)*

Stoku i detyrimeve të prapambetura në fund të muajit dhjetor 2023, i cili parashikohet të shlyhet në një periudhë afatmesme bazuar në planin e shlyerjes së dërguar në Ministrinë e Financave nga të gjitha bashkitë, është rreth 4.8 miliardë LEK. Vlera e stokut të detyrimeve të prapambetura është ulur me rreth 3 milard LEK, krahasuar me stokun e detyrimit në fund të tremujorit të tretë të vitit 2023, dhe me rreth 0.59 miliard LEK krahasuar me stokun në fund të vitit 2022, që ishte 5.4 miliard LEK. Stokun më të lartë të detyrimeve e ka bashkia Kavajë në vlerën rreth 794 milion LEK, e cila përbën 16.7% të totalit të detyrimeve. Më pas, bashkia Tiranë me rreth 788 milion LEK, e cila përbën 16.6% të totalit të detyrimeve; bashkia Vorë me rreth 363 milion LEK, e cila përbën 7.6% të totalit të detyrimeve; bashkia Durrës me rreth 311.5 milion LEK, e cila përbën 6.6% të totalit të detyrimeve; bashkia Pogradec me rreth 224 milion LEK, e cila përbën 4.7% të totalit të detyrimeve. Më pas renditen bashkia Dibër dhe Lezhë.

Grafiku 50 Stoku i detyrimeve të prapambetura vendore sipas zërave kryesorë

*Burimi: Ministria e Financave (2024)*

Sipas kategorive, rezulton që:

* *Investimet zënë peshën më të madhe të stokut të detyrimit me rreth 47.4%,*
* *Detyrime të prapambetura të tjera me rreth 25.6%,*
* *Shërbimet rreth 11.3%,*
* *Vendimet Gjyqësore rreth 7.2%,*
* *Mallra me rreth 4.5%,*
* *Mirëmbajtje rreth 2.5%, etj.*

Tabela 20 Detyrimet e prapambetura në nivel vendor sipas kategorive

|  |  |  |  |  |  |  |
| --- | --- | --- | --- | --- | --- | --- |
| Llog. Ekonomike | Kategoria | | Bashki | Qarqe | Pesha ne % Bashki | Pesha ne % Qarqe |
| 4864100 | Vendime Gjyqesore | | 341,989,762 | 84,091,807 | 7.2% | 97.1% |
| 4864200 | Det.Prap. Sherbime | | 538,755,636 | 1,347,121 | 11.3% | 1.6% |
| 4864300 | Det.Prap.Mirembajtje | | 119,176,415 | 0 | 2.5% | 0.0% |
| 4864400 | Det.Prap. Investime | | 2,250,987,434 | 576,220 | 47.4% | 0.7% |
| 4864500 | Det.Prap.Rimbursi.TVSH | | 758,305 | 0 | 0.0% | 0.0% |
| 4864600 | Mallra | | 213,369,474 | 160,040 | 4.5% | 0.2% |
| 4864900 | Det.Prap.Te Tjera | | 1,216,281,798 | 395,100 | 25.6% | 0.5% |
| 4864601 | Det.Prap.Sig.Shoqerore | | 47,215,259 | 0 | 1.0% | 0.0% |
| 4864602 | Det.Prap.Sig.Shendet | | 2,827,678 | 0 | 0.1% | 0.0% |
| 4864603 | Det.Prap.Ardh.Personal | | 17,138,048 | 0 | 0.4% | 0.0% |
| 4864604 | Det.Prap.Tatime Tjera | | 4,254,223 | 0 | 0.1% | 0.0% |
| TOTAL | |  | **4,752,754,032** | **86,570,288** | 100.0% | 100.0% |

*Burimi: Ministria e Financave (2024)*

* 1. Koncesionet/PPP-të

Sa i takon ecurisë së pagesave faktike për kontratat koncesionare dhe të partneritetit publik privat (PPP) me mbështetje buxhetore, për vitin 2023 monitorimi dhe raportimi i tyre është institucionalizuar përmes përfshirjes në Udhëzimin Plotësues nr.2 datë 19.01.2023 “*Për zbatimin e buxhetit të vitit 2023*”, i cili përcakton skedulin e detyrueshëm kohor të raportimit të tyre nga çdo autoritet kontraktor, krahas formateve standarde për këtë qëllim.

Në nivel total për 2023:

* *Rezultojnë 11 kontrata koncesionare/PPP të miratuara me mbështetje buxhetore.*
* *Janë realizuar pagesa faktike për 10 kontrata koncesionare/PPP me mbështetje buxhetore[[6]](#footnote-6).*
* *Fondet buxhetore të planifikuara, sipas planit vjetor me ndryshime, me destinacion mbështetjen nga buxheti për kontratat koncesionare/PPP, rezultojnë rreth 12.88 miliardë LEK.*
* *Pagesat faktike vjetore, në total rezultuan në rreth 12.66 miliardë LEK ose 98.3% e planit me ndryshime.*

**Respektimi i rregullit fiskal, për vitin 2023:**

* Kufiri i lejuar i pagesave neto për kontratat koncesionare/PPP, prej 5% i të ardhurave tatimore faktike të vitit pararendës 2022, përllogaritet në rreth 27.07 miliardë LEK.
* Referuar tabelës së mëposhtme, pagesat vjetore neto të realizuara (faktike) nga njësitë e qeverisjes së përgjithshme, për kontratat koncesionare/PPP me mbështetje buxhetore, rezultuan në rreth 12.66 miliardë LEK.
  + *Rrjedhimisht, për vitin 2023 është respektuar kufizimi ligjor i sipërcituar në zbatim të rregullit fiskal respektiv, pasi vlera e realizuar prej rreth 12.66 miliardë LEK e pagesave vjetore të kontratave koncesionare/PPP, përbën vetëm 2.34% të totalit të të ardhurave tatimore faktike të vitit 2022 prej rreth 541.34 miliardë LEK.*

Tabela 21 Koncesionet/PPP-të aktive me mbështetje nga buxheti i shtetit (në mijë LEK)



*Burimi: Ministria e Financave, Autoritetet Kontraktore (2024)*

* 1. Detyrime të tjera Kontigjente:
     1. *Vendimet e Gjykatës së të Drejtave të Njeriut në Strasburg (GJEDNJ)*

Këto vendime kanë të bëjnë kryesisht me çështje që lidhen me kthimin dhe kompensimin e pronave tek ish-pronarët. Ministria e Financave ka respektuar në vazhdimësi të gjitha vendimet e miratuara nga GJEDNJ, përmes likujdimit të VKM respektive miratuar në mbështetje të tyre, me përpikmëri dhe brenda afateve strikte të përcaktuara prej këtij organi. Kjo, duke konsideruar faktin se kur pagesat nuk kryhen brenda afatit tre mujor nga data kur vendimi përkatës merr formën e prerë, shteti shqiptar ngarkohet me pagesën e një kamatë-vonese për çdo ditë vonesë. Sidoqoftë, për garantimin e shlyerjes në kohë të këtyre vendimeve, MF ka rekomanduar vazhdimisht përdorimin e të gjitha kanaleve të mundshme institucionale dhe proceduriale, brenda hapësirave që siguron kuadri ligjor në fuqi, duke sugjeruar skedulimin e detyrimit financiar, sipas mundësive të buxhetit të shtetit me këste, në negocim me përfituesit. Ndërkohë, hyrja në fuqi më datë 30.12.2018 e ndryshimeve në ligjin “*Për Avokaturën e Shtetit*”, përmban një kre të veçantë dedikuar ekzekutimit të vendimeve të GJEDNJ, ku specifikisht në nenin 19/5 përcaktohen 2 mënyra ekzekutimi:

* *Detyrimet financiare që burojnë nga vendimet e GJEDNJ-së mbulohen nga buxheti i shtetit, sipas përcaktimeve të parashikuara në VKM përkatëse për ekzekutimin e vendimit të GJEDNJ.*
* *Përjashtimisht, për detyrimet financiare deri në 10 000 (dhjetë mijë) EUR, pagesa ekzekutohet në mënyrë të drejtpërdrejtë nga ministria përgjegjëse për financat, pas njoftimit nga Avokatura e Shtetit.*

Gjatë vitit 2023,rezultoi se:

* Këshilli i Ministrave ka miratuar 2 (dy) VKM me një vlerë totale prej 48.650 EUR (rreth 5.3 milionë LEK) të cilat janë përballuar nga Fondi Rezervë i buxheti i shtetit i miratuar për vitin 2023 dhe konkretisht:
  + *VKM nr.445 datë 26.07.2023 “Për ekzekutimin e vendimit të GJEDNJ datë 13.12.2022 për çështjen ‘Sevdari kundër Shqipërisë’” (kërkesa nr.40662/19), në vlerën 24.600 EUR.*
  + *VKM nr.548 datë 28.09.2023 “Për ekzekutimin e vendimit të GJEDNJ datë 06.07.2023 për çështjen ‘Elgakoti sh.p.k dhe të tjerë kundër Shqipërisë’” (kërkesa nr.63986/10 dhe 5 kërkesa të tjera), në vlerën 24.050 EUR.*
* Ndërkohë, Ministria e Financave ka ekzekutuar gjatë 2023 edhe 14 (katërmbëdhjetë) vendime të GJEDNJ, me vlera nën 10.000 EUR, për një total prej 56.984 EUR (rreth 6.1 milionë LEK).

Deri në fund të vitit 2023, detyrimet e materializuara dhe ato kontigjente për vendimet e GJEDNJ, paraqiten mëposhtë:

Tabela 22 Detyrimet faktike dhe kontigjente nga vendimet e GJEDNJ (në EUR)



*Burimi: Ministria e Financave, Avokatura e Shtetit (2024)*

* + 1. *Vendimet e Gjykatës Ndërkombëtare të Arbitrazhit*

Vendimet e Gjykatës Ndërkombëtare të Arbitrazhit kanë të bëjnë me vendimet e formës së prerë për zgjidhjen e konflikteve në mosmarrëveshjet dy/shumëpalëshe, në ngarkim të shtetit shqiptar. Duke patur parasysh efektet e qënësishme financiare që rëndom shoqërojnë këto vendime, ato vlerësohen me risk të konsiderueshëm për buxhetin e shtetit.

Në pjesën më të madhe, efektet financiare që rrjedhin nga zbatimi i këtyre vendimeve janë përballuar nga buxheti i vetë institucioneve buxhetore (kryesisht ministri linje), të cilat kanë qenë edhe palë e paditur në gjykimet respektive. Ndërkohë që, në rastet kur palë e paditur cilësohet ‘shteti shqiptar’ apo ‘qeveria shqiptare’, këto vendime likujdohen përmes buxhetit të Ministrisë së Financave dhe/ose Fondit rezervë të buxhetit të shtetit, nëse lind nevoja.

Ministria e Financave, në vazhdimësi ka rekomanduar forcimin e rolit negociues të institucioneve buxhetore dhe Avokaturës së Shtetit në çështjet e kësaj natyre, si edhe disiplinimin e proçesit të shlyerjes financiare të përfituesve. Kjo, me qëllim final lehtësimin, reduktimin dhe shmangien e barrës financiare mbi buxhetin e shtetit

Për vitin 2023, vlera totale e kostove të paguara nga buxheti i shtetit në kuadër të: përfaqësimit ligjor, mbrojtjes sipas shkallëve së gjykimit, shpenzimeve gjyqësore apo të tjera lidhura me vendime të arbitrazhit ndërkombëtar, rezultoi në masën 562.7 milionë LEK. Mëposhtë jepet tabloja e pagesave buxhetore, sipas institucioneve shtetërore përgjegjëse:

* *Rreth 189.9 milionë LEK Ministria e Financave, për pagesën shërbimeve juridike dhe kostove të tjera ligjore për përfaqësimin dhe mbrojtjen e Republikës së Shqipërisë në vendime të arbitrazhit ndërkombëtar.*
* *Rreth 113 milionë LEK nga Ministria e Infrastrukturës dhe Energjisë, për pagesën e kostove ligjore, administrative, për përfaqësim dhe mbrojtje lidhur me vendime të arbitrazhit ndërkombëtar.*
* *Rreth 99.8 milionë LEK Autoriteti Portual Durrës, për kosto administrative dhe ligjore për çështje të arbitrazhit ndërkombëtar.*
* *Rreth 76.6 milionë LEK Albpetrol Sh.a, për pagesën e shpenzimeve gjyqësore, kostove administrative/ligjore për përfaqësim dhe mbrojtje për çështje të arbitrazhit ndërkombëtar.*
* *Rreth 57.7 milionë LEK Ministria e Bujqësisë dhe Zhvillimit Rural, për pagesën e kostove ligjore dhe administrative lidhur me një vendim të arbitrazhit ndërkombëtar.*
* *Rreth 19.5 milionë LEK Agjencia Kombëtare e Ujësjellës Kanalizimeve (AKUK), për pagesën e kostove ligjore për shërbime konsulence, shërbime juridike për përfaqësim dhe mbrojtje për çështje të arbitrazhit ndërkombëtar.*
* *Rreth 6.2 milionë LEK Agjencia Kombëtare e Burimeve Natyrore, për pagesën e kostove ligjore për përfaqësim dhe mbrojtje për çështje të arbitrazhit ndërkombëtar.*

Në vijim paraqiten të dhënat përmbledhëse të detyrimeve për vendimet e Arbitrazhit Ndërkombëtar:

Tabela 23 Detyrime për vendimet e Arbitrazhit Ndërkombëtar (në EUR)



**MINISTRI I FINANCAVE**

**ERVIN METE**

*Konceptoi: Sh.Hodaj, J.Fili, E.Durmishi, A.Xhyheri, R.Petriti, A.Idrizi, D.Ajazi*

*Pranoi: Xh.Agolli, F.Brahimi, E.Llazi, A.Dyrmishi, J.Kaza, B.Jazxhi, M.Peço, A.Gjinopulli*

*Miratoi: M.Dhëmbi, N.Lera, E.Lami, K.Halili, A.Velo,*

*Konfirmoi: R.Xhaja, A.Xhemali*

1. SHTOJCAT
   1. Shtojca 1 - Zbatimi dhe monitorimi i parimeve dhe rregullave fiskale

Ligji Nr.57 datë 02.06.2016 “Për disa ndryshime dhe shtesa në ligjin Nr.9936, datë 26.06.2008 “Për menaxhimin e sistemit buxhetor në Republikën e Shqipërisë, të ndryshuar” (referuar në vijim si Ligji Organik i Buxhetit - LOB), në nenin 4/1 sanksionon disa parime dhe rregulla fiskale për mirëmenaxhimin e financave publike në Shqipëri. Ky seksion paraqet zbatueshmërinë e këtyre parimeve dhe rregullave fiskale përgjatë vitit 2023.

***Përcaktimi ligjor (1):***

Neni 4/1, pika (1.a) i LOB sanksionon që në çdo ligj vjetor të buxhetit, fillestar apo të rishikuar, si dhe në planifikimet e buxhetit afatmesëm, raporti i borxhit publik ndaj Produktit të Brendshëm Bruto do të planifikohet më i ulët se niveli i vlerësuar për vitin pararendës, deri atëherë kur niveli i borxhit të arrijë dhe qendrojë poshtë nivelit 45% të PBB.

*Zbatimi i ligjit (1):*

Ligji fillestar i buxhetit vjetor 2023 (Ligj nr.84/2022 datë 24.11.2022) ka qenë në përputhje të plotë me këtë përcaktim ligjor. Më specifikisht, raporti i borxhit ndaj PBB për vitin 2022, i vlerësuar në kohën e hartimit dhe miratimit të ligjit fillestar të buxhetit vjetor 2022, ishte 68.8% e PBB. Ndërsa niveli i borxhit që planifikohej në ligjin fillestar të vitit 2023 ishte 67.5% e PBB, pra më i ulët se sa niveli i vlerësuar për vitin 2022.

***Shënim****:* *Niveli i borxhit faktik i rezultuar në fund të 2023 nuk është relevant për sa i përket zbatueshmërisë ligjore të këtij neni/pike të LOB. Ky nen sanksionon vetëm nivelin e planifikuar të borxhit dhe jo atë të rezultuar faktikisht në fund të vitit. Niveli faktik i rezultuar në fund të vitit është informues mbi efektshmërinë e LOB sa i takon uljes faktike të borxhit, por nuk është relevant sa i takon zbatueshmërisë/përputhshmërisë me ligjin.*

Sa i takon vlerësimit të borxhit faktik gjatë vitit 2023 (*sipas shifrave të disponueshme deri në momentin e hartimit të këtij raporti*) ai rezulton 58.9% e PBB. Kjo konsiston në një rënie prej 5.6pp të borxhit publik total nga niveli faktik prej 64.5% që ishte në 2022. Ndёrsa, nёse nё konsideratё do të merrej treguesi i borxhit publik total *neto* nga gjendja e depozitёs sё Qeverisё nё Bankёn e Shqipёrisё (Llogarisё Unike tё thesarit), atёherё rënia e borxhit sipas kёtij treguesi (*borxhi neto*) rezulton me 7.4pp, nga 63.8% nё 2022 nё 56.4% nё 2023.

***Përcaktimi ligjor (2):***

Neni 4/1, pika (1.b) i LOB përcakton që përjashtim nga sanksionet e pikës së mësipërme të këtij neni (pikës ''a'') mund të bëhet vetëm në rastet e rrethanave të jashtëzakonshme, të përcaktuara në nenin 4/4 të këtij LOB.

*Zbatimi i ligjit (2):*

Gjatë vitit 2023 nuk ka qenë rasti i aplikimit të kësaj klauzole përjashtuese.

***Përcaktimi ligjor (3):***

Neni 4/1, pika (1.c) i LOB sanksionon që vlera e Produktit të Brendshëm Bruto, nominale në LEK, e cila do të përdoret për llogaritjen e raportit të borxhit publik ndaj PBB për vitet buxhetore që planifikohen dhe vitin pararendës, nuk mund të jetë më e lartë se vlera respektive e parashikuar ose vlerësuar në raportin “Perspektiva Ekonomike Botërore” (*World Economic Outlook*) të Fondit Monetar Ndërkombëtar, më i fundit i publikuar në kohën kur ligji vjetor i buxhetit dorëzohet për miratim në Kuvend. Kjo dokumentohet qartësisht në relacionin shoqërues të ligjit vjetor të buxhetit.

*Zbatimi i ligjit (3):*

Çdo ligj vjetor i buxhetit 2023 hartuar dhe miratuar për vitin 2023 (ligj fillestar ose i ndryshuar) ka qenë në përputhje të plotë me përcaktimet ligjore të LOB.

***Shënim:*** *Në ndryshimet e fundit të ligjit të buxhetit 2023 me anë të AN nr.5 dhe AN nr.6, si vlera referencë të projeksioneve të FMN janë marrë ato të misionit më të fundit të FMN në atë kohë (projeksionet më të rifreskuara dhe relevante) në vend të projeksioneve që gjendeshin në WEO në atë kohë. Sipas shënimit të bërë në WEO më të fundit të publikuar në muajin Tetor 2023[[7]](#footnote-7), thuhet se “Projeksionet e WEO u përgatitën përpara fillimit të misionit të Artikullit IV që përfundoi më datë 10 Tetor 2023 dhe kështu nuk pasqyrojnë përditësimet e bëra gjatë misionit”.*

Tabela më poshtë paraqet shifrat konkrete në kohën e hartimit dhe miratimit të ligjit fillestar dhe secilit ndryshim pasues përgjatë 2023 dhe përputhshmërinë respektive me këtë përcaktim të LOB.



***Shënim****: Vlerat faktike të PBB 2023 të vlerësuara dhe publikuara nga INSTAT, nuk janë relevante për sa i përket zbatueshmërisë ligjore të këtij neni/pike të LOB. Ky nen/pikë sanksionon vetëm limitin e sipërm sa i takon PBB të parashikuar dhe përdorur gjatë planifikimeve të çdo ligji vjetor buxheti (pra, jo më i lartë se sa parashikmi respektiv i FMN). Ndërkohë që PBB faktike (pra, sipas INSTAT) e rezultuar në fund të vitit, është informuese sa i takon efektshmërisë së LOB lidhur me ''realizmin'' e parashikimeve të PBB dhe veçanërisht, elemiminin e devijimeve ''optimiste'' sistematike (të përsëritura disa vite rresht).*

***Përcaktimi ligjor (4):***

Neni 4/1, pika (1.ç) i LOB sanksionon që në çdo vit buxhetor të planifikuar duhet të përfshihet një kontigjencë e veçantë prej jo më pak se 0.7% e shpenzimeve totale të buxhetit, për të kompensuar rreziqe potenciale nga luhatjet në kurset e këmbimit ose normat e interesit, me ndikim në nivelin e borxhit.

*Zbatimi i ligjit (4):*

Çdo ligj vjetor i buxhetit hartuar dhe miratuar për vitin 2023 (ligj fillestar ose i ndryshuar) ka qenë në përputhje të plotë me këtë përcaktim ligjor. Tabela mëposhtë paraqet shifrat konkrete në kohën e hartimit e miratimit të ligjit fillestar dhe secilit ndryshim pasues përgjatë 2023 dhe përputhshmërinë respektive me këtë përcaktim të LOB.



***Përcaktimi ligjor (5):***

Neni 4/1, pika (1.d) i LOB sanksionon që në çdo ligj vjetor fillestar të buxhetit, si dhe në planifikimet e buxhetit afatmesëm, kur rritja reale e Produktit të Brendshëm Bruto, e parashikuar në raportin respektiv “Perspektiva Ekonomike Botërore”, të FMN-së, është të paktën 5%, atëherë defiçiti i përgjithshëm nuk mund të jetë më i lartë se 2% e Produktit të Brendshëm Bruto, përveç rasteve të rrethanave të jashtëzakonshme, të përcaktuara në shkronjat “a”, “b” dhe “c”, të nenit 4/4, të këtij ligji.

*Zbatimi i ligjit (5):*

Në çdo fazë të hartimit dhe miratimit të ligjeve vjetore të buxhetit për vitin 2023 kjo pikë nuk ka qenë rasti të jetë kufizuese për sa i takon sanksionit ligjor që ajo përcakton, pasi në raportet respektive *''Perspektiva Ekonomike Botërore*” të FMN, nuk parashikohej një rritje reale për vitin 2023 prej të paktën 5%. Rrjedhimisht, të gjitha ligjet vjetore të buxhetit të hartuara dhe miratuara për vitin 2023 kanë qenë në përputhje me këtë pikë*.*



***Shënim:*** *Kjo pikë ka si synim të ankorojë në mënyrë kundra-ciklike politikën fiskale. Pra, nëse ekonomia parashikohet të rritet ''përtej potencialit të natyrshëm'' të saj, që në rastin konkret ky prag është kuantifikuar në LOB si ''rritja reale e parashikuar nga FMN të paktën 5%'', atëherë në këtë rast kjo pikë ankoron politikën fiskale drejt një konsolidimi më të lartë në terma të borxhit publik, duke vendosur një limit direkt mbi defiçitin e targetuar në jo më shumë se 2% e PBB. P.sh., një rast hipotetik, ilustrues, nëse do të ndodhte që në një vit të caktuar rritja reale do të ishte 5% dhe nëse defiçiti do të ankorohej sipas kësaj pike 2% (maksimumi i lejueshëm në këtë rast), duke supozuar një normë inflacioni (deflator) 3% dhe variablat e tjerë të pandryshuar, atëherë borxhi publik përgjatë vetëm atij viti do të reduktohej me rreth 4pp. Ndërkohë pika (ç) në nenin 4/4 përcakton rastin e kundërt të pikës më sipër, pra përcakton një opsion manovrimi ekspansionist të politikës fiskale për të ndikuar në stabilizimin e ciklit të ekonomisë nëse do të ndodhte një rast ku ekonomia të gjendej ''në një pikë tejet të dobët të saj'', e cila është kuantifikuar në LOB si ''rritje reale e parashikuar nga FMN në 1% ose më e ulët''. Por në këtë rast, që të mund të përdoret ky opsion lehtësues për stabilizim kundra-ciklik duhet që gjithashtu të jetë siguruar një farë niveli relativisht i qëndrueshëm i borxhit publik, që në këtë pikë të LOB kuantifikohet si niveli nën 60% të PBB.*

***Përcaktimi ligjor (6):***

Neni 4/1, pika (1.dh) i LOB sanksionon që në fazat monitoruese të buxheteve faktike, nëse për shkak të rishikimeve të mundshme të PBB-së nominale ose për shkak të ndryshimeve në kurset e këmbimit, që përdoren për vlerësimin e stokut faktik të borxhit publik, rezulton se raporti i borxhit publik ndaj PBB-së nuk është më i ulët, kundrejt nivelit të vitit pararendës, atëherë, si rregull këto devijime duhet të kompensohen në planifikimet e viteve buxhetore pasuese.

*Zbatimi i ligjit (6):*

Në fund të vitit 2023 niveli i borxhit faktik ka rezultuar më i ulët se niveli që shënoi në vitin 2022 (*deri në këtë moment të pёrgatitjes së këtij raporti*), specifikisht borxhi në vitin 2022 shënoi 64.5% ndërsa në fund të 2023 shënoi 58.9%. Rrjedhimisht, kjo pikë nuk është relevante për sa i takon planifikimeve në buxhetet pasuese.

***Shënim:*** *Kjo pikë nuk është relevante sa i takon përputhshmërisë me LOB për vitin që analizohet aktualisht, konkretisht viti 2023, por ajo ka implikime që duhen adresuar në ligjet e buxheteve të viteve të tjera në vijim nëse ndodh rasti që parashikohet në këtë pikë të LOB.*

***Përcaktimi ligjor (7):***

Neni 4/1, pika (2) i LOB sanksionon që të ardhurat nga privatizimi nuk janë pjesë e procesit të programimit buxhetor. Në rastet e arkëtimit ato përdoren, jo më pak se 50%, për uljen e borxhit publik dhe pjesa tjetër për investime publike. Pas arritjes së nivelit të borxhit publik, sipas përcaktimeve të shkronjës “a”, të pikës 1, të këtij neni, përdorimi i të ardhurave të arkëtuara nga privatizimet përcaktohet në ligjin vjetor të buxhetit.

Zbatimi i ligjit (7):

Çdo ligj vjetor i buxhetit hartuar dhe miratuar për vitin 2023 ka qenë në përputhje të plotë me këtë përcaktim ligjor. Së pari, në asnjë ligj vjetor të buxhetit 2023 nuk janë parashikuar të ardhura shtesë nga privatizimet. Së dyti, të ardhurat nga privatizimet të realizuara gjatë vitit 2023 kanë qenë në vlerën e rreth 47 milionë LEK, e cila është një vlerë marxhinale, pa rëndësi relative, krahasuar me ndryshimet e pësuara përgjatë vitit (në ndryshimet ligjore, si dhe rezultatet faktike) të zërit të shpenzimeve kapitale totale, si dhe atij të huamarrjes totale neto. Pra, pjesa e dytë e kësaj pike (*lidhur me përdorimin e këtyre të hyrave në rast arkëtimi*) nuk gjen aplikim (*nuk është relevante*) në këtë rast.

***Përcaktimi ligjor (8):***

Neni 4/1, pika (3) i LOB sanksionon që ndryshimet e ligjeve tatimore, me efekte në të ardhurat buxhetore, bëhen një herë në vit, jo më vonë se tre muaj përpara fillimit të vitit të ri fiskal. Ligjet tatimore konsultohen paraprakisht me përfaqësuesit e biznesit dhe grupe të tjera interesi, në strukturat e ngritura për këtë qëllim.

*Zbatimi i ligjit (8):*

Amendimet kryesore të ligjeve tatimore me efekt nё tё ardhurat e buxhetit pёr vitin 2023, kanё nisur nё fillim tё katërmujorit tё tretë 2022. Ndryshimet kryesore ligjore për TVSH-në, për tatimin mbi të ardhurat, për taksat kombëtare dhe për akcizat, i janë nёnshtruar diskutimit dhe marrjes sё mendimeve nga ministritё e linjёs, si dhe nga organizatat pёrfaqёsuese dhe grupet e interesuara tё biznesit, duke reflektuar kёrkesat dhe sugjerimet e tyre. Këto ndryshime janë miratuar nё mbledhjen e Kёshillit tё Ministrave dhe më pas nga Kuvendi nё Nëntor 2022, me efekte që fillojnë nga viti 2023. Efektet e ndryshimeve fiskale pёrgjithёsisht janё marrё nё konsideratё nё planifikimin e tё ardhurave tatimore tё buxhetit 2023, buxhet i cili u miratua pas miratimit tё ndryshimeve ligjore të legjislacionit fiskal.

***Përcaktimi ligjor (9):***

Neni 4/1, pika (4) i LOB sanksionon që masa e defiçitit buxhetor nuk mund të tejkalojë masën e shpenzimeve kapitale të parashikuara çdo vit në ligjin e buxhetit, përveç në rastet e rrethanave të jashtëzakonshme, që parashikohen në nenin 4/4 të këtij ligji.

*Zbatimi i Ligjit (9):*

Çdo ligj vjetor i buxhetit hartuar dhe miratuar për vitin 2023 ka qenë në përputhje të plotë me këtë përcaktim ligjor. Tabela më poshtë paraqet me shifra specifike përputhshmërinë e secilit ligj të buxhetit 2023 me këtë përcaktim të LOB.



***Shënim:*** *Edhe kjo pikë e LOB jep përcaktime ligjore të detyrueshme për fazën planifikuese të buxhetit, ndërkohë që nuk është sanksionuese për rezultatin faktik në mbyllje të vitit.*

***Përcaktimi ligjor (10):***

Neni 4/3 sanksionon që në vitet buxhetore, gjatë të cilave mbahen zgjedhjet e përgjithshme, ekzekutimi i defiçitit buxhetor të qeverisjes së përgjithshme, përveç rasteve të jashtëzakonshme të parashikuara në nenin 4/4 të këtij ligji, bëhet në përputhje me përcaktimet e këtij neni, si më poshtë:

1. *ekzekutimi i defiçitit deri në fund të tremujorit të parë të vitit buxhetor, nuk mund të jetë më i lartë se 30% e defiçitit vjetor të përcaktuar në ligjin e buxhetit vjetor;*
2. *ekzekutimi i defiçitit deri në fund të gjashtëmujorit të parë të vitit buxhetor, nuk mund të jetë më i lartë se 55% e defiçitit vjetor të përcaktuar në ligjin e buxhetit vjetor;*
3. *ekzekutimi i defiçitit deri në fund të nëntëmujorit të parë të vitit buxhetor, nuk mund të jetë më i lartë se 80% e defiçitit vjetor të përcaktuar në ligjin e buxhetit vjetor.*

*Zbatimi i ligjit (10):*

Gjatë vitit 2023, nuk janë mbajtur zgjedhje të përgjithshme dhe rrjedhimisht nuk aplikohet përcaktimi ligjor i mësipërm.

* 1. Shtojca 2 – Efektet e paketës fiskale 2023

|  |  |  |  |  |  |
| --- | --- | --- | --- | --- | --- |
| Masat | Efekti i parash. i paketës | Të ardhura të mbledhura si efekt i masës fiskale | Diferenca Parash/Të ardhura të mbledhura | Faktorët | Efektet |
| Taksa e energjisë (on off) | 8.30  miliardë  LEK | 9.74  miliardë  LEK | 1.44 miliardë  LEK | Marrja e masave të jashtëzakonshme dhe të kufizuara në kohë për të përballuar krizën energjetike dhe për të mbrojtur konsumatorët, veçanërisht shtresat në nevojë, nga ndikimet e rritjes së çmimeve nga lufta Rusi–Ukrainë | Shpërdarja e fondit në dy keste për pensionistet dhe shtresat në nevojë |
| Kalendari i akcizes. Rritja sipas kalendarit për të gjithë kategoritë e “Duhan dhe nën produkteve të tij | 0.8  miliardë  LEK | 0.78  miliardë  LEK | -0.02 miliardë  LEK | Kalendari progresiv i rritjes së nivelit të akcizave për duhanin dhe nënproduktet e tij, i cili përfshin periudhën 2022-2026. | Përmbushja e objektivave shtesë të shëndetit publik dhe anëtarësimit në BE, por edhe për t’u përafruar me nivelin minimal. |
| Indeksimi i akcizës me normën e inflacionit | 1.00 miliardë  LEK | 1.17 miliardë  LEK | 0.17 miliardë  LEK | Indeksimi automatik çdo dy vjet i tarifave specifike të akcizës së mallrave bazuar në normen e rritur te inflacionit. | Në kushtet e një viti jo normal me një nivel të lartë inflacioni, përkatësisht për 2022 u propozua me qëllim shmangien e rritjeve jo normale në nivelin e akcizave, të përcaktohet një nivel maksimal normë rritjeje i nivelit të akcizës, që nuk kalon 3% për dy vitet paraardhëse për efekt të llogaritjes së nivelit të akcizës. |
| Unifikimi i tarifës për Birrën | 0.26 miliardë  LEK | 0.54  miliardë  LEK | 0.28 miliardë  LEK | Ky propozim vjen në kuadër të hartimit të Strategjisë Afatmesme të të Ardhurave, si dhe rekomandimeve të Fondit Monetar Ndërkombëtar | Rregullon në mënyrën efikase administrimin. unifikon tarifën e akcizës për Birrën e bërë nga malto nga prodhues vendas e të huaj. |
| Unifikimi i tarifës për Pijet alkoolike | 0.00 miliardë  LEK | 0.00  miliardë  LEK | 0.00 miliardë  LEK | Ky propozim vjen për të shmangur mundësinë e evazionit mbështetur edhe në rekomandimet e Fondit Monetar Ndërkombëtar. | Shmangja e evazionit |
| Akumulatorët pa akcizë | -0.05  miliardë  LEK | -0.08  miliardë  LEK | -0.03 miliardë  LEK | Në kuadër të zbatimit të strategjisë për kursimin e energjisë si dhe subvencionimit të çmimit të paneleve diellore, heqja e akcizës për akumulatorët për panelet diellore dhe makinerit eklektrike | Stimulimi i përdorimit të makinave me akumulatorë tashmë në të gjithë Europën, si pjesë e politikave të mbrojtjes së mjedisit. |
| Drute e zjarrit pa tvsh | -0.00  miliardë  LEK | 0.00 miliardë LEK | 0  miliardë  LEK | Me qëllim mbrojtjen dhe suportimin e individëve në kushtet e një krize energjitike si kjo e tanishmja. Artikujt të destinuara për ngrohje janë një zëvëndësues i afërt i ngrohjes me energji elektike. Për këtë qëllim, këto artikuj propozohet të jenë pa TVSH si në import ashtu dhe brenda vendit, duke mos rënduar konsumatorin final vetem per 2023. | Për shkak të krizës botërore energjitike, gjatë 2022 është konstatuar një rritje e jashtëzakonshme e çmimit të energjisë në treg, që ka sjellë pasoja negative në shumë sektorë të ekonomisë, me impakt të drejtpërdrejtë në koston e të gjitha mallrave/çmimeve në treg, rrjedhimisht në një rritje të kostos së jetesës |
| Rrita e pages minimale nga 36 ne 40 mije leke | 1.00  miliardë  LEK | 1.04 miliardë  LEK | 0.04  miliardë  LEK | Rritja e pagës minimale duke barazuar vendet e rajonit | Nënkupton të ardhurat të përshtatura me nivelin e çmimeve |
| TAP nga rritja e pages në Ad.Publike | 1,067  miliardë  LEK | 1.17 miliardë  LEK | 0.10  miliardë  LEK | Më qëllim rritjen e pages mesatare në administraten publike | Rritja e pagave në administratën shtetërore, që ndikoi edhe rritjen e tyre nga sektori privat. |

* 1. Shtojca 3 – Treguesit kryesorë të performancës sipas ministrive të linjës

Buxheti i vitit 2023, financoi 130 programe buxhetore dhe synonte realizimin e 1034 produkteve të 11 ministrive të linjës. Gjithashtu, këto shpenzime kanë financuar edhe buxhetin e institucioneve të pavarura, fondeve speciale dhe njësive të vetëqeverisjes vendore pë 61 bashki dhe 12 qarqe. Në përgjithësi, evidentohet një performancë relativisht e mirë e realizimit të produkteve buxhetore nga ministritë e linjës, ku nga 1034 produkte të planifikuara për vitin 2023, janë realizuar plotësisht 884 produkte ose 85.4%, pjesërisht 77 produkte ose 7.4% dhe nuk janë realizuar vetëm 73 produkte ose 7%. Konkretisht:

Tabela 24 Treguesit kryesorë të performancës 2023, sipas ministrive të linjës

|  |  |  |  |  |  |
| --- | --- | --- | --- | --- | --- |
| Nr | Ministria e Linjës | Produktet (në numër) | | | |
|  | **Realizuar** | |  |
| **Planifikuar** | **Plotesisht** | **Pjeserisht** | **Pa realizuar** |
| 1 | **Ministria e Bujqesise dhe Zhvillimit Rural** | 128 | 122 | 4 | 2 |
| 2 | **Ministria e Infrastruktures dhe Energjise** | 142 | 116 | 3 | 23 |
| 3 | **Ministria e Financave dhe Ekonomise** | 129 | 115 | 12 | 2 |
| 4 | **Ministria e Arsimit, Sportit dhe Rinise** | 94 | 89 | 0 | 5 |
| 5 | **Ministria e Kultures** | 51 | 36 | 12 | 3 |
| 6 | **Ministria e Shendetesise dhe Mbrotjes Sociale** | 138 | 125 | 10 | 3 |
| 7 | **Ministria e Drejtesise** | 51 | 46 | 2 | 3 |
| 8 | **Ministria per Evropen dhe Punet e Jashtme** | 25 | 19 | 5 | 1 |
| 9 | **Ministria e Brendshme** | 91 | 79 | 8 | 4 |
| 10 | **Ministria e Mbrojtjes** | 135 | 93 | 16 | 26 |
| 11 | **Ministria e Turizmit dhe Mjedisit** | 50 | 44 | 5 | 1 |
|  | **TOTALI** | **1034** | **884** | **77** | **73** |

Tabela 25 Realizimi i buxhetit 2023 në disa institucione kryesore qendrore (në 000/LEK)



* + 1. **Shëndetësia dhe Mbrojtja Sociale**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2023, performanca e treguesve buxhetorë për programet kryesore në Ministrinë e Shëndetësisë dhe Mbrojtjes Sociale, paraqitet si më poshtë:

Tabela 26 Realizimi i buxhetit 2023 për Ministrinë e Shëndetësisë dhe Mbrojtjes Sociale (në mijë LEK)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikimi, Menaxhimi dhe Administrimi** | 358,500 | 18,000 | 335,822 | 17,200 | 299,724 | 13,537 | 84% | 75% | 89% | 79% |
| **Rehabilitimi i të Përndjekurve Politikë** | 1,036,500 | - | 1,138,200 | 0 | 1,135,013 | - | 110% | - | 100% | - |
| **Shërbime të Kujdesit Shëndetësor Parësor** | 7,855,933 | 509,318 | 6,544,533 | 405,818 | 6,540,602 | 440,030 | 83% | 86% | 100% | 108% |
| **Shërbime të Kujdesit Shëndetësor Dytësor** | 31,933,667 | 2,556,204 | 32,807,214 | 1,718,904 | 32,387,614 | 1,563,338 | 101% | 61% | 99% | 91% |
| **Shërbime të Shëndetit Publik** | 4,037,428 | 150400 | 3,647,083 | 51,700 | 3,621,730 | 51,545 | 90% | 34% | 99% | 100% |
| ***Përkujdesja Sociale*** | 29,212,000 | 377,778 | 30,597,119 | 88,778 | 30,111,654 | 75,351 | 103% | 20% | 98% | 85% |
| **Gjithsej** | **74,434,028** | **3,611,700** | **75,069,971** | **2,282,400** | **74,096,336** | **2,143,802** | **100%** | **59%** | **99%** | **94%** |
| **Shpenzime nga të ardhura jashtë limitit** | **-** | **-** | **387,727** | **0** | **387,727** | **0** | **-** | **-** | **100%** | **-** |
| **Gjithsej** | **74,434,028** | | **75,457,698** | | **74,484,063** | | **100%** | | **99%** | |

Buxheti i Ministrisë së Shëndetësisë dhe Mbrojtjes Sociale u rishikua në rritje për shpenzimet korente gjatë vitit 2023, në kuadër të efektit të rritjes së pagave dhe me efekt zbrites për shpenzimet kapitale. Më konkretisht:

Programi **“Shërbime të Kujdesit Shëndetësor Parësor”** ka realizuar qëllimin, i cili synon mbulim universal të nevojave të popullatës për kujdes mjekësor parësor*.* Personeli shëndetësor u angazhua maksimalisht nëpërmjet vizitave në qendra shëndetësore. Qëllimi i programit u realizua nëpërmjet objektivit, sa mëposhtë:

* *Përmirësimi i shërbimeve parandaluese dhe të diagnostikimit të hershëm të sëmundjeve.*

Ky objektiv u realizua nëpërmjet produkteve, performanca e të cilave për vitin 2023, është si mëposhtë:

* *7.3 milionë vizita në kuadër të “Mbulimi me kujdesin parësor”, me kosto faktike prej 1,29 miliardë LEK.*
* *467,663 individë të moshës 35 - 70 vjeç, kanë kryer kontrollin bazë (Chek-up), “Kryerja e Check-Up”, u realizua me një kosto faktike prej 750 milionë LEK.*
* *382,456 “Pacientë të trajtuar me recetë me rimbursim nga mjeku i familjes”, u realizua me një kosto faktike prej 4.5 miliardë LEK.*

Programi **“Shërbime të Kujdesit Shëndetësor Dytësor”**, i cili synon mbulim universal të nevojave të popullatës për kujdes mjekësor të specializuar. Gjatë vitit 2023 janë trajtuar në shërbimet me shtretër rreth 307,808 pacientë (rreth 29 mijë më shumë nga e njëjta periudhë e një viti më parë).

U kryen normalisht këto shërbime:

* *307,808 pacientë të shtruar në spitale, me kosto faktike prej rreth 25.4 miliardë LEK.*
* *200,245 seanca për trajtimin e pacientëve me dializë, me kosto faktike rreth 2.57 miliardë LEK.*
* *1,647 pacientë të trajtuar në spitalet psikiatrike, me një kosto prej 842.8 milionë LEK.*
* *10,908 pacientë të trajtuar nga paketat spitalore të kardiologjisë dhe kardiokirurgjisë, me një kosto faktike prej 1.18 miliard LEK;*
* *22 pacientë nga paketat e transplanteve renale, me një kosto faktike prej 36 milionë LEK.*
* *4,138 pacientë me katarakte, shoqëruar me një kosto prej 76.8 milionë LEK.*
* *26,686 pacientë me radioterapi, me një kosto faktike 110.5 milionë LEK.*
* *4,388,583 ekzaminime laboratorike, shoqëruar me një kosto prej 1.73 miliardë LEK.*

Programi **“Shërbime të Shëndetit Publik”** ofrohet nëpërmjet programeve kombëtare të imunizimit, TBC, HIV/AIDS dhe IST, të survejancës epidemiologjike dhe ndjekjes së sëmundshmërisë infektive (sëmundshmërisë kronike me pasoja në shëndet publik të ndikuara nga kushtet e mjedisit) si dhe të programeve të sigurisë ushqimore, kontrollit të ujit të pijshëm dhe shëndetit riprodhues. Gjatë vitit 2023:

* *170 mijë fëmijë të vaksinuar të moshës 0-18 vjeç me një kosto faktike prej 314.6 milionë LEK.*
* *3,503 monitorime të situatave epidemilogjike, me një kosto faktike prej rreth 2.4 miliardë LEK.*
* *5,136 grave të depistuara për kancerin e gjirit dhe 9,232 grave për kancerin e qafës së mitrës, me një kosto faktike prej 38 milionë LEK.*
* *23,241 kontrolle dhe inspektime, shoqëruar me një kosto prej prej 153 milion LEK 419.5 milionë LEK.*
* *248,097 persona të vaksinuar me vaksinën e gripit sezonal me një kosto faktike prej 132 milionë LEK.*

Programi **“Përkujdesi Social”** mbështet nëpërmjet pagesave në cash dhe shërbimeve sociale, familjet në nevojë dhe individët me aftësi të kufizuara, të cilët nuk mund të sigurojnë plotësimin e nevojave bazë jetike, zhvillimin e aftësive dhe mundësive personale, për shkak të aftësive dhe mundësive të kufizuara social ekonomike.Gjatë vitit 2023, programi i ndihmës ekonomike u zgjerua për të mbështetur me ndihmë ekonomike shtesë për familjet që ishin përfituese nëpërmjet 3 paketave të miratuara gjatë vitit 2023. Më hollësisht, produktet e financuara nga programi përfshijnë:

* *62,399 “Familje dhe individë në nevojë që përfitojnë nga skema e Ndihmës Ekonomike (NE)” shoqëruar me një kosto faktike 6 miliard LEK.*
* *163,298 “Persona me aftësi të kufizuar nga programi i aftësisë së kufizuar”, është realizuar me një kosto faktike prej 18.3 miliard LEK.*
* *116 persona “Përfitues të shërbimeve të përkujdesit social të ofruara në qëndrat rezidenciale publike”, është realizuar me një kosto faktike prej rreth 382.2 milionë LEK.*
* *42,740 bebe kanë përfituar nga “Shpërblimi i lindjes”, me një kosto faktike totale rreth 3.3 miliardë LEK.*

Programi **“Shërbime të Shëndetit Publik”** ofrohet nëpërmjet programeve kombëtare të imunizimit, TBC, HIV/AIDS dhe IST, të survejancës epidemiologjike dhe ndjekjes së sëmundshmërisë infektive (sëmundshmërisë kronike me pasoja në shëndet publik të ndikuara nga kushtet e mjedisit) si dhe të programeve të sigurisë ushqimore, kontrollit të ujit të pijshëm dhe shëndetit riprodhues. Gjatë vitit 2023:

* *Janë vaksinuar rreth 170 mijë fëmijë të moshës 0-18 vjeç me një kosto faktike prej 314.6 milionë LEK.*
* *Janë kryer 3,503 monitorime të situatave epidemilogjike, me një kosto faktike prej rreth 2.4 miliardë LEK.*
* *Është kryer depistimi i 5,136 grave për kancerin e gjirit dhe 9,232 grave për kancerin e qafës së mitrës, me një kosto faktike prej 38 milionë LEK.*
* *Janë kryer rreth 23,241 kontrolle dhe inspektime nga inspektoriatet, shoqëruar me një kosto prej prej 153 milion LEK 419.5 milionë LEK.*
* *Janë vaksinuar rreth 248,097 persona me vaksinën e gripit sezonal për vitit 2023 me një kosto faktike prej 132 milionë LEK.*

Programi **“Përkujdesi Social”** mbështet nëpërmjet pagesave në cash dhe shërbimeve sociale, familjet në nevojë dhe individët me aftësi të kufizuara, të cilët nuk mund të sigurojnë plotësimin e nevojave bazë jetike, zhvillimin e aftësive dhe mundësive personale, për shkak të aftësive dhe mundësive të kufizuara social ekonomike.Gjatë vitit 2023, programi i ndihmës ekonomike u zgjerua për të mbështetur me ndihmë ekonomike shtesë për familjet që ishin përfituese nëpërmjet 3 paketave të miratuara gjatë vitit 2023. Më hollësisht, produktet e financuara nga programi përfshijnë:

* *“Familje dhe individë në nevojë që përfitojnë nga skema e Ndihmës Ekonomike (NE)”, gjatë vitit 2023 kanë përfituar rreth rreth 62,399 familje dhe individë në nevojë që përfitojnë nga skema e NE shoqëruar me një kosto faktike 6 miliard LEK.*
* *“Persona me aftësi të kufizuar nga programi i aftësisë së kufizuar”, është realizuar me një kosto faktike prej 18.3 miliard LEK për rreth 163,298 persona me aftësi të kufizuar.*
* *“Përfitues të shërbimeve të përkujdesit social të ofruara në qëndrat rezidenciale publike”, është realizuar me një kosto faktike prej rreth 382.2 milionë LEK dhe janë trajtuar 116 persona.*
* *“Shpërblimi i lindjes” kanë përfituar shpërblimin e lindjes 42,740 bebe, me një kosto faktike totale prej rreth 3.3 miliardë LEK.*

Për sa u përket **investimeve publike,** realizimi në vitin 2023 ishte 77.8% e buxhetit fillestar për projektet me financim të brendshëm (1.5 milardë LEK) ose 95.9% e planit vjetor të ndryshuar me AN nr.6/2023 dhe 37.5% e buxhetit fillestar për projektet me financim të huaj (0.64 miliardë LEK) ose 86.7% e planit vjetor të ndryshuar me AN nr.6/2023. Buxheti i shpenzimeve kapitale pësoi disa ndryshime duke pakësuar fonde për projekte që nuk mund të realizoheshin gjatë vitit, me financim të huaj dhe të brendshëm, përfshirë edhe disa rialokime. Janë mbyllur rreth 55 projekte investimi në vlerën e rreth 832 milionë LEK, ku ndër më kryesoret veçojmë:

* *Ndërtimi i Spitalit të Ri të Sëmundjeve të Brendshme në Qendrën Spitalore Universitare Nënë Tereza, me vlerë 18 milionë euro pjesa ndërtimore dhe 281 milionë LEK pajisjet mjekësore dhe mobilimit;*
* *Rikonstruksion i QKTGJ së bashku me pajisjet me vlerë 178 milionë LEK;*
* *Rikonstruksion i qendrave shëndetësore për vitet 2022-2023” ku u rikonstruktuan gjithsej 25 objekte me vlerë 102 milionë LEK;*
* *Rikonstruksioni i qendrës së gruas dhe krijimi i paketës së fertilizimit in - Vitro pranë Spitalit Universitar Koço Gliozheni në vlerën 83 milionë LEK përfshirë dhe pajisjet mjekësore;*
* *Rikonstruksion i Urgjencës së spitalit Vlorë në bashkëpunim me kooperacionin Italian, 76 milionë LEK;*
* *Ngritja e modulit shtesë për kontrollin e menaxhimit të rastit në kuadër të projektit PAK nga BB me vlerë 60 milionë LEK;*
* *Unite dentare për kujdesin dentar te fëmijët me vlerë rreth 30 milionë LEK;*
  + 1. **Arsimi**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2023, performanca e treguesve buxhetorë për këto katër programe kryesore në Ministrinë e Arsimit, Sportit dhe Rinisë, paraqitet si më poshtë:

Tabela 27 Realizimi i buxhetit 2023 për Ministrinë e Arsimit, Sportit dhe Rinisë (në mijë LEK)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikimi, Menaxhimi dhe Administrimi** | 740,879 | 55,000 | 886,562 | 46,000 | 856,304 | 45,022 | 116% | 82% | 97% | 98% |
| **Zhvillimi i Sportit** | 276,000 | 170,000 | 952,100 | 150,000 | 838,849 | 149,208 | 304% | 88% | 88% | 99% |
| **Arsimi Baze (perfshire parashkollorin)** | 23,853,434 | 1,437,000 | 25,481,987 | 1,207,000 | 25,402,482 | 1,144,238 | 106% | 80% | 100% | 95% |
| **Arsimi i Mesem i Larte (AML)** | 6,868,687 | 1,162,000 | 7,126,153 | 1,022,000 | 7,037,664 | 986,225 | 102% | 85% | 99% | 96% |
| **Arsimi Universitar** | 10,400,000 | 1,180,000 | 13,048,700 | 645,000 | 10,961,806 | 514,942 | 105% | 44% | 84% | 80% |
| **Fonde per Shkencen** | 481,000 | 550,000 | 593,486 | 277,000 | 444,849 | 259,838 | 92% | 47% | 75% | 94% |
| **Gjithsej sipas natyrës** | **42,620,000** | **4,554,000** | **48,088,987** | **3,347,000** | **45,541,954** | **3,099,472** | **107%** | **68%** | **95%** | **93%** |
| **Totali** | **47,174,000** | | **51,435,987** | | **48,641,426** | | **103%** | | **95%** | |

Në programin **“Arsimi Bazë”** është ofruar shërbimi i mësimdhënies për mbi 251 000 fëmijë në arsimin parashkollor dhe arsimin bazë. Vëmendje e veçantë i është kushtuar uljes së braktisjes shkollore; tërheqjes së fëmijëve romë/egjiptianë dhe fëmijëve me aftësi të kufizuara. Përgjatë vitit 2023, për arritjen e qëllimit kanë kontribuar produktet, performanca e të cilave është realizuar, si më poshtë:

* *38 000 nxënës që kanë vendbanimi mbi 2 km nga shkolla si dhe 12,000 mësues që punojnë mbi 5 km nga vendbanimi/qendra e përhershme e punës, iu ofrua shërbimi i transportit me kosto 1.17 miliard LEK.*
* *250 000 nxënës nga klasa e parë në klasën e nëntë përfituan tekste shkollore falas për përdorim për vitin shkollor 2022-2023, me një efekt financiar prej 989 milionë LEK.*
* *1 200 nxënës me aftësi të veçanta kanë marrë shërbim arsimor, më një kosto prej 101 milionë LEK për vitin 2023.*

Në programin **“Arsimi Mesëm i Përgjithshëm”**, afërsisht 73 000 nxënës që përfunduan arsimin e detyrueshëm u regjistruan në arsimin e mesëm.

* *5 300 mësuesve e nxënësve të AML ju ofrua shërbimi i transportit me fonde të buxhetit, për të mbuluar shpenzimet për transportin për vitin shkollor 2022-2023, shoqëruar me një kosto prej 82 milionë LEK.*
* *Nxënës të grupeve sociale në nevojë kanë përfituar tekste mësimore falas, për vitin shkollor 2022-2023, shoqëruar me një kosto prej 96 milionë LEK.*
* *Realizimi i veprimtarisë së maturës shtetërore, provimet e shtetit, si dhe testime kombëtare dhe ndërkombëtare me një kosto prej 28 milionë LEK.*

Në programin **“Arsimi Lartë”,** gjatë vitit 2023, tashmë me një reformë tërësore të sistemit të arsimit të lartë, që synon rritjen e cilësisë në të gjithë sistemin, pa cënuar aspak mundësitë e të rinjve për t’u arsimuar, numri i studentëve në ciklin e parë të studimeve është në rreth 74,419.

* *18 800 studentë kanë përfituar bursa dhe mbështetje financiare për akomodim në shtëpitë e studentëve me një kosto vjetore prej 1.57 miliardë LEK.*
* *Përjashtimi 100% nga tarifa vjetore e shkollimit apo reduktimi në masën 50% nga tarifa vjetore e shkollimit për studentët e ciklit të dytë, me rezultate të larta për kategoritë sociale në nevojë.*

Për sa u përket **investimeve publike,** realizimi në vitin 2023 ishte 71.1% e buxhetit fillestar për projektet me financim të brendshëm (2.8 milardë LEK) (94.4% të planit vjetor të ndryshuar me AN nr.6) dhe 44.4% e buxhetit fillestar për projektet me financim të huaj (0.27 miliardë LEK) (71.9% të planit vjetor të ndryshuar me AN nr.6). Buxheti i shpenzimeve kapitale pësoi disa ndryshime, duke shkurtuar fonde për projekte të cilat nuk mund të realizoheshin gjatë vitit.Janë mbyllur rreth 47 projekte investimi në vlerën e rreth 2.3 miliardë LEK, ku ndër më kryesoret veçojmë:

* *Rindërtimi i Godinës së Fakultetit të Bioteknologjisë dhe Ushqimit, Universiteti Bujqësor Tiranë, godina dëmtuar nga tërmeti me vlerë rreth 306 milionë LEK;*
* *Rikonstruksion dhe palestër Shkolla Artistike “Onufri” me vlerë rreth 191 milionë LEK;*
* *Rikualifikimi i shkollës së mesme të bashkuar “Havzi Nela”, Kukës me vlerë rreth 127 milionë LEK;*
* *Rikostruksion, shkolla fillore “Myrteza Sala”, Bilisht, Devoll me vlerë rreth 109 milionë LEK;*
* *Rikostruksion Gjimnazi “28 Nëntori”, Mat me vlerë rreth 115 milionë LEK;*
* *Rikonstruksiond Shkolla e Mesme e Përgjithshme “Themistokli Gërmenji” me vlerë rreth 91 milionë LEK;*
* *Rikonstruksion i palestrës shkollat e mesme “Asim Zeneli” dhe “Drita” me vlerë rreth 85 milionë LEK;*
* *Rikonstruksion i shkollës “Muhamet Shehu” dhe ndërtimi i palestrës me vlerë rreth 85 milionë LEK.*
* *Ndërtim palestër e mbuluar Shkolla e Mesme e Bashkuar bashkia Divjakë me vlerë rreth 76 milionë LEK.*
  + 1. **Bujqësia dhe Zhvillimi Rural**

Performanca e treguesve buxhetorë për shtatë programet e Ministrisë së Bujqësisë dhe Zhvillimit Rural, paraqitet si mëposhtë:

Tabela 28 Realizimi i buxhetit 2023 për Ministrinë e Bujqësisë dhe Zhvillimit Rural (në mijë LEK)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Programi buxhetor | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikim menaxhim administrimi** | 401,300 | 7,000 | 423,952 | 6,700 | 419,967 | 6,482 | 105% | 93% | 99% | 97% |
| **Siguria ushqimore dhe mbrojtja e konsumatorit** | 1,720,300 | 275,409 | 1,754,734 | 115,409 | 1,732,757 | 114,085 | 101% | 41% | 99% | 99% |
| **Financim i huaj** | - | 161,529 | - | 197,529 | 0 | 199,578 | - | - | - | 101% |
| **Mbeshtetje per peshkimin** | 133,500 | 100,000 | 155,060 | 112,000 | 154,297 | 108,328 | 116% | 108% | 100% | 97% |
| **Financim i huaj** | - | 169,423 | - | 62,423 | - | 50,059 | - | - | - | 80% |
| **Menaxhimi i infrastruktures se kullimit dhe ujitjes** | 904,600 | 1,165,000 | 904,220 | 1,272,000 | 895,955 | 1,255,750 | 99% | 108% | 99% | 99% |
| **Zhvillimi rural duke mbështetur bujqësinë, ......** | 3,762,600 | 1,601,863 | 5,684,682 | 957,863 | 5,201,969 | 839,749 | 138% | 52% | 92% | 88% |
| **Financim i huaj** | - | 3,329,308 | - | 3,166,008 | - | 1,412,669 | - | - | - | 45% |
| **Këshillimi dhe informaioni bujqësor** | 471,000 | 20,000 | 550,997 | 48,000 | 533,823 | 47,518 | 113% | 238% | 97% | 99% |
| **Menaxhimi i qendrueshëm i tokes bujqësore** | 25,000 | 0 | 24,300 | 0 | 22,807 | 0 | 91% | - | 94% | - |
| **Gjithsej sipas natyrës** | **7,418,300** | **6,829,532** | **9,497,945** | **5,937,932** | **8,961,575** | **4,034,218** | **121%** | **59%** | **94%** | **68%** |
| **Totali** | **14,247,832** | | **15,435,877** | | **12,995,793** | | **91%** | | **84%** | |

Buxheti vjetor fillestar i Ministrisë së Bujqësisë dhe Zhvillimit Rural u rishikua në rritje të lehtë (+8%) gjatë vitit 2023 nëpërmjet 2 Akteve Normative për rishikimin e buxhetit si edhe efektit te rritjes së pagave. Realizimi faktik ishte 12.9 miliardë LEK ose 91% e buxhetit fillestar dhe 84% e buxhetit të rishikuar. Realizimi i shpenzimeve korrente ishte 94% dhe investimeve 68% e planit të rishikuar.

Në programin e **“Zhvillimi Rural duke mbështetur bujqësinë, blegtorinë dhe agroindustrinë”,** me një kosto faktike prej 7.4 miliard LEK është mundësuar:

* *68,657 aplikantë në skemat kombëtare, nga të cilët 54,691 aplikantë kanë qenë për skemën e mbështetjes për naftë për bujqësinë.*
* *Fondi për vitin 2023, arriti në rreth 5.1 miliardë LEK në total, (nga 3.3 miliardë të planifikuar në fillim të vitit) pra pati një rritje të ndjeshme për masat e mbështetjes.*
* *13,214 përfitues (ose rreth 95 % e aplikantëve) u disbursuan me fonde. Për herë të parë, të gjitha aplikimet e rregullta kanë përfituar dhe janë disbursuar 100% e tyre. Disbursimi më i madh i fondeve ishte tek masa “Mbështetje për tufën bazë të matrikulluar, krerë/dele/dhi” me rreth 46% të fondit të disbursuar.*
* *69 investime të plota/të përfunduara kanë përfituar nga programi IPARD II, dhe janë paguar 33 pagesa paraprake, me një total disbursimi prej 1,308 milion LEK. Nga këta përfitues rreth 29 % kanë qenë gra (30 kontrata).*

Në programin **“Siguria ushqimore dhe mbrojtja e konsumatorit”,** janë realizuar produkte me një kosto faktike prej 2 miliardë LEK (ose 94.8% e planit fillestar dhe 95.8% e të rishikuarit), përfshirë:

* *257.023 krerë “Kafshë të vaksinuara dhe të gjurmuara” nga të cilat 158.857 krerë janë vaksinuar kundër sëmundjes të Brucelozës dhe 98.166 krerë janë vaksinuar kundër sëmundjes të Plasjes është realizuar në masën 99% me një kosto faktike prej 73.3 milionë LEK.*
* *95.717 krerë/ gjedhë të gjurmuar për Tuberkulozin dhe Brucelozën;*
* *9,409 “Kafshë të shëndetshme dhe të kontrolluara” në fermat e kafshëve të gjalla si dhe kontrolle në farmacitë veterinare dhe depot farmaceutike, me një kosto faktike prej 650.5 milionë LEK;*
* *462,040 “Matrikuj të blera për kafshët” e llojit gjedhë dhe të imta me fondin prej 30.5 milionë LEK është realizuar në masën 97%.*
* *103.813 “Inspektimi dhe menaxhimi i riskut në fushën e sigurisë ushqimore”, nga Drejtoritë Rajonale të Autoritetit Kombëtar të Ushqimit (DRAKU) me një kosto faktike prej 621 milionë LEK.*
* *14.389 analiza për tregues analitikë si dhe në kuadër të planit të monitorimit të qumështit lëndë e parë laboratorët e AKU janë pranuar 1.678 mostra që janë analizuar për 3,356 tregues analitik.*
* *560 hektar gështenjë janë kryer “Kontrolle dhe mbrojtja nga parazitët në fushën e bujqësisë”, kundër dëmtuesit grerëz Galeformuese (Dryocosmus Kuriphilus Hymenoptera: Cynipidae), me kosto prej 32.9 milionë LEK.*

Në programin “**Infrastruktura e ujitjes dhe kullimit**”, janë realizuar produkte me një kosto faktike prej 2.15 miliardë LEK (ose 96.2% e planit fillestar dhe 98.9% e të rishikuarit), përfshirë:

* *10,000 ha “Rehabilitim i infrastrukturës kryesore të ujitjes” me impakt në përmirësimin e ujitjes kryesisht në bashkitë Peqin, Rrogozhinë, Kavajë, Shkodër, Malësi e Madhe, Lezhë, Korçë, Elbasan, etj.*
* *11,600 ha “Përmirësim i kullimit me ngritje mekanike (hidrovore) dhe rritja e sigurisë nga përmbytjet për zonën e Divjakës dhe Vlorës.*
* *18 km “Rehabilitim/ndërtim” për mbrojtjen nga gërryerja dhe përmbytja të tokave bujqësore dhe zonave të banuara, kryesisht në disa segmente në lumenjtë kryesor Buna, Drini, Vermoshi, Vjosa, Osumi, Shkumbini, Devoll, Suha, Erzen etj;*
* *270 km kanale kryesor kullues të pastruar, duke lëvizur rreth 2 milion m kub dhera si dhe janë mbajtur në funksion të plotë të 27 hidrovorët për garantimin e kullimit për rreth 70,000 ha;*
* *100,000 ha (kryesisht në ultësirën perëndimore) janë mbajtur në funksion kanalet kryesorë ujitës dhe veprat e marrjes së ujit në administrim të MBZHR, duke garantuar furnizimin me ujë të rrjetit sekondar të kanaleve ujitëse në administrim të bashkive.*

Për sa u përket **investimeve publike** realizimi në vitin 2023 ishte 74.7% e buxhetit fillestar për projektet me financim të brendshëm (2.4 milardë LEK) ose 94.3% të planit vjetor të ndryshuar me AN nr.6/2023, si dhe 45.4% e buxhetit fillestar për projektet me financim të huaj (1.7 miliardë LEK) ose 48.5 % të planit vjetor të ndryshuar me AN nr.6/2023. Buxheti i shpenzimeve kapitale pësoi disa ndryshime gjatë vitit. Janë mbyllur rreth 69 projekte investimi në vlerën e 2.4 miliardë LEK, ku ndër më kryesoret veçojmë:

* Në programin “**Siguria Ushqimore dhe Mbrojtja e Konsumatorit”** kanë përfunduar 10 projekte me vlerë 262.3 milionë LEK, ku veçojmë kontratat e mëposhtme:
* *Blerje pajisje laboratorike për Autoriteti Kombetar i Ushqimit (AKU) në vlerën e 32.2 milionë LEK;*
* *Fuqizim i laboratorëve diagnostitk të shëndetit të kafshëve dhe rritja e kapacitetit analitik të tyre. (Incubator për izolimin M.turbeculosis) në vlerën e 21.5 milionë LEK:*
* *Implementimi i planit kombëtar të monitorimit të molusqeve dhe zonave të tyre të rritjes në vlerën 18 milionë LEK.*
* Në programin e ***Menaxhimi i Infrastrukturës së kullimit dhe Ujitjes***  kanë përfunduar 31 projekte me vlerë të plotë investimi prej rreth 1.1 miliardë LEK, ku veçojmë kontratat e mëposhtme:
* *Mbrojtja nga Lumi Vjosa në Kafaraj, Bashkia Fier në vlerën 91.4 milionë LEK;*
* *Rehabilitim i kanalit ujitës krahu i djathtë rezervuari Gjanç në vlerën 81.6 milionë LEK;*
* *Mbrojtje nga Lumi Vjose krahu I Majte Lumi Vjose, 500 m poshte stacionit te ujit te pijshem dhe bishti malit Armen në vlerën 76.7 milionë LEK;*
* *Mbrojtje nga lumi Shkumbin tek Pularia Elbasan në vlerën 60.5 milionë LEK;*
* *Rehabilitim i Argjinaturës së Tones, segmenti Tarin – Perlat në vlerën 59.7 milionë LEK;*
* *Mbrojtje nga gerryerjet e lumit Osum, bregu i majte te tokes bujqesore ne fshatin Arrez, bashkia Dimal në vlerën 56.2 milionë LEK;*
* *Mbrojtje nga geryerja e lumit Shkumbin, Bashkia Elbasan në vlerën 55.7 milionë LEK;*
* *Mbrojtje nga përmbytja nga lumi Osum në Gegë, Berat në vlerën 52.1 milionë LEK;*
* *Argjinatura lumit Buna, Dajç-Shirgj në vlerën 49.3 milionë LEK;*
* Programi “**Zhvillimi rural**” kanë përfunduar 7 projekte me vlerë totale 522.1 milionë LEK konkretisht:
* *Sisteme aplikimi online per skemat IPARD dhe sisteme te tjera në vlerën 249.6 milionë LEK;*
* *Permiresimi i sistemit te menaxhimit te informacionit per skemat kombetare, 183.9 milionë LEK;*
* *Krijimi I programit WEB-GIS për te dhenat e tokes për QTTB Fushe-Kruje në vlerën 46.8 milionë LEK;*
* *Blerje pajisjesh të ndryshme dhe pajisje elektronike AZHBR në vlerën 26.7 milionë LEK;*
* Programi “**Mbështetja për peshkimin**” kanë përfunduar 2 projekte në vlerën e 215 milionë LEK dhe konkretisht:
* *Shtim kapacitete ankoruese Porti i Peshkimit Durres (Bankine) LOT I me vlerë 176.9 milionë LEK;*
* Në programin “**Këshillimi i Informacionit Bujqësor**” kanë përfunduar 16 projekte me vlerë 304 milionë LEK.

* + 1. **Infrastruktura dhe Energjia**

Performanca e treguesve buxhetorë për programet kryesore të Ministrisë së Infrastrukturës dhe Energjisë, paraqitet si më poshtë:

Tabela 29 Realizimi i buxhetit 2023 për Ministrinë e Infrastrukturës dhe Energjisë (në mijë LEK)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Programi buxhetor | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| Planifikimi, Menaxhimi dhe Administrimi | 540,900 | 13,000 | 1,647,344 | 3,600 | 1,564,541 | 3,547 | 289% | 27% | 95% | 99% |
| Mbështetje per Energjinë | 103,380 | 3,510,000 | 143,040 | 2,596,112 | 140,313 | 1,270,503 | 136% | 36% | 98% | 49% |
| Mbështetje për Burimet Natyrore | 239,550 | 91,000 | 235,190 | 112,500 | 234,248 | 112,484 | 98% | 124% | 100% | 100% |
| Mbështetje për Industrinë | 290,585 | 84,000 | 337,635 | 59,800 | 335,452 | 59,541 | 115% | 71% | 99% | 100% |
| Transporti Rrugor | 2,829,883 | 23,407,901 | 3,995,781 | 38,157,901 | 3,971,844 | 37,027,137 | 140% | 158% | 99% | 97% |
| Transporti Detar | 117750 | 68,630 | 124,624 | 68,630 | 119,763 | 33,570 | 102% | 49% | 96% | 49% |
| Transporti Hekurudhor | 515,027 | 3,928,349 | 515,150 | 4,118,878 | 503,027 | 1,856,997 | 98% | 47% | 98% | 45% |
| Transporti Ajror | 20,300 | 2,012,700 | 22,185 | 11,700 | 21,779 | 11,693 | 107% | 1% | 98% | 100% |
| Mbështetje për rrjetet e komunikacionit | - | 120,000 | - | 20,000 | - | 0 | - | 0% | - | 0% |
| Planifikimi Urban | 73,760 | 104,000 | 71,030 | 25,000 | 69,291 | 20,863 | 94% | 20% | 98% | 83% |
| Menaxhimi i Mbetjeve Urbane | 200,000 | 1,318,223 | 97,000 | 200,000 | 73,965 | 200,000 | 37% | 15% | 76% | 100% |
| Furnizimi me uje dhe kanalizime | 422,305 | 14,746,246 | 407,694 | 15,572,246 | 401,493 | 15,508,982 | 95% | 105% | 98% | 100% |
| **Gjithsej sipas natyrës** | **5,353,440** | **49,404,049** | **7,596,673** | **60,946,366** | **7,435,717** | **56,105,317** | **139%** | **114%** | **98%** | **92%** |
| **Totali** | **54,757,489** | | **68,543,039** | | **63,541,034** | | **116%** | | **93%** | |

Buxheti vjetor fillestar i Ministrisë së Infrastrukturës dhe Energjisë fillestar u rishikua në rritje gjatë vitit 2023 nëpërmjet akteve normative për rishikimin e buxhetit, duke arritur në 68.5 miliardë LEK, nga të cilat u realizuan 63.5 miliardë LEK, ose 93 % e planit të rishikuar.

**Në programin “Transporti Rrugor”** ka vijuar puna për zhvillimin më tej të sistemit kombëtar të transportit, përmirësimin e ndjeshëm të qëndrueshmërisë, ndërlidhjes, ndërveprimit dhe integrimin e tij me gjerë, me sistemin ndërkombëtar dhe evropian të transportit dhe rajonin si dhe mbulimin me financim dhe zgjerimin, rritjen e standarteve dhe mirëmbajtjen e rrjetit kombëtar të rrugëve, me synim krijimin e një transporti të qëndrueshëm. Në këtë kuadër, janë realizuar objektivat dhe produktet si vijon:

Produkti “*Ndërtim dhe rehabilitim sipas standarteve të projektimit, rrugë të rrjetit kombëtar*”, janë realizuar fondet në masën 100% të planit vjetor të akorduar për vitin 2023. Disa nga produktet kryesore të realizuara përgjatë periudhës janë:

* Tipi i rrugës A me katër korsi (2x2) sipas standarteve të reja, për të cilin fondet e planifikuara për vitin 2023 paraqiten të realizuar në masën 6.7 miliard LEK apo 100% e fondeve të planifikuara për këtë qëllim. Disa nga objektet e rëndësishme, që janë në proces paraqiten si më poshtë:
  + *“Rehabilitimi i segmentit rrugore mbikalimi pallati me shigjeta rrethrrotullimi Shqiponja Loti1, Loti 2, Loti 3”;*
  + *"Ndërtimi rruga mbikalimi TEG dhe rrugët lidhëse të tij”;*
  + *“Ndërtimi i Unazës së jashtme të Tiranës, Loti 4, Loti 5, Loti 6, Loti 7”.*
* Rruga tip B1’ me dy korsi, për të cilën janë realizuar fondet në masën prej 2.3 miliard LEK ose 99.4% ndaj totalit të planifikuar për vitin 2023. Objekti, në të cilin punohet me ritme të parashikuara është:
  + *“Ndërtim Rruga Kardhiq-Delvinë Loti 4 dhe Loti 8”,*
  + *“Zgjerimi i rrugës Elbasan-Qafë Thanë (faza I dhe II)”*
* Për rrugën tip C2 me dy korsi, janë realizuar fondet përgjatë vitit 2022 në masën 7.8 miliard LEK ose 100% e fondeve të planifikuara. Disa nga objektet e rëndësishme, në të cilat punohet normalisht dhe që janë në proces janë:
  + *Ndërtim rruga Korcë – Ersekë, Loti 2 (pjesa e parë dhe e dytë);*
  + *Ndërtim rruga Palas – Dhërmi;*
  + *Rikonstruksion i rrugës Maliq – Lozhan i ri Strelcë;*
  + *Ndërtim rruga lidhëse e Aeroportit Ndërkombëtar të Vlorës (VIA)-Autostrada Fier-Vlorë.*
* Për rrugën Tip A e modifikuar, janë realizuar fondet në masën 887.7 milionë LEK ose 100% e fondeve të planifikuara për këtë qëllim. Objekti që përfshihen në këtë kategori rruge është Ndërtim rruga Porto Romano Durrës, Loti 3.

Për programin **“Furnizimi me Ujë dhe Kanalizime”,** për të mundësuar ofrimin e shërbimit me furnizim me ujë dhe kanalizime për të gjithë popullsinë me cilësi dhe sipas standarteve ndërkombëtare u realizuan shpenzime në masën 15.9 miliardë LEK, ose 99.5% kundrejt planit të rishikuar.

* *262 558 ml ujësjellës u rikonstruktuan apo 92% e sasisë së planifikuar për vitin 2023, me një kosto prej 1,045 milionë LEK.*
* *873 702 ml linja të reja ujësjellësi për furnizimin me ujë, u realizuan me një kosto prej 8,891 milionë LEK.*

Për programin **“Mbështetje për Burimet Natyrore”**, është realizuar qëllimi i programit lidhur me realizimin e politikave të promovimit, mbikëqyrjes, monitorimit dhe transparencës në fushën e gjeologjisë, minierave, ambientit dhe ujërave. Në këtë kuadër:

* *695 leje të përditësuar për minerare gjeohapsinor, me kosto prej 4.5 milionë LEK.*
* *360 mbikqyrje e burimeve të shfrytëzimit minerare, metalore dhe jometalore, me kosto 15.7 milionë LEK.*
* *U realizua promovimi i kërkimeve teknologjike e mjedisore me kosto prej 3.5mln LEK.*
* *U krye monitorimi i fenomeneve të post-shfrytezimit në minierat e mbyllura me kosto prej 6.4mln LEK.*

Në programin **“Mbështetje për Energjinë”** u realizuan fonde në masën 1.4 mld LEK me qëllim krijimin e kushteve dhe mundësive për zhvillimin e politikave/strategjive për një ecuri të qëndrueshme dhe të sigurt të sektorit të energjisë, në zbatim të programit/prioriteteve të qeverisë. Projektet kyç të realizuara përfshijnë:

* *8 studime për përmirësimin e sektorit energjitik, përmirësimin e efiçencës së energjisë, zhvillimin e burimeve të rinovueshme, me realizim rreth 53% e sasisë së planifikuar për vitin 2023.*
* *12 ndërtime/rikonstruksione për promovimin e efiçencës së energjisë, me realizim rreth 36% të sasisë së planifikuar për vitin 2023.*

Për sa i përket **investimeve publike,** realizimi në vitin 2023 për projektet me financim të brendshëm rezultoi rreth 99.4% e planit vjetor të ndryshuar dhe rreth 50.6% për projektet me financim të huaj. Janë mbyllur projektet e investimit si më poshtë, ku veçojmë:

* ***Transporti rrugor*** janë financuar plotësisht 12 projekte investimi me vlerë totale rreth 7.7 miliard LEK ku ndër më kryesoret përmendim:
* *Ndërtim rruga Korçë - Ersekë Loti 2, (pjesa e parë) me vlerë 2.8 mld LEK;*
* *Sistemimi dhe rivitalizimi i skarpatave në Plani i Bardhë me vlerë 1.4 mld LEK;*
* *Ndërtim rruga By Pass Perëndimor Shkodër, Loti 1 me vlerë 876 milionë LEK ;*
* *Ndërtim rruga Kardhiq - Delvinë Loti 4, Shtesë punimesh me vlerë 558 milionë LEK;*
* *Përmirësimi i sinjalistikës horizontale, vertikale dhe pajisjeve të sigurisë rrugore në akset e Rajonit Verior, Loti 1 (2023) me vlerë 438.2 milionë LEK;*
* *Përmirësimi i sinjalistikës horizontale, vertikale dhe pajisjeve të sigurisë rrugore në akset e Rajonit Jugor, Loti 3 (2023) me vlerë 392.4 milionë LEK;*
* *Përmirësimi i sinjalistikës horizontale, vertikale dhe pajisjeve të sigurisë rrugore në akset e Rajonit Qendror, Loti 2 (2023) me vlerë 370.2 milionë LEK;*
* *Rehabilitim i segmentit rrugore mbikalimi pallati me shigjeta rrethrrotullimi Shqiponja Loti 2 (shtese punimesh) me vlerë 368.5 milionë LEK;*
* *Mbrojtje lumore në aksin Milot - Morinë me vlerë 192.8 milionë LEK;*
* Programi **“*Ujësjellës kanalizime”*** janë financuar 10 projekte investimi me vlerë rreth 2.8 miliardë LEK, konkretisht përmendim:
* *Ndërtim linje e re në tubacionin d=700mm te Bovillës së vjetër, L=6.0km (Zëvendësimi i tubacionit ekzistues-hekuri nga liqeni i Zallherit deri te Kafja e Rremës) me vlerë rreth 738.2 milionë LEK;*
* *Furnizimit me ujë për Bashkine Pustec me vlerë rreth 540.8 milionë LEK;*
* *Furnizimi me ujë për zonat bregdetare të bashkise Divjake dhe njësisë administrative Rremas Loti I-njësisë administrative Rremas me vlerë rreth 416.7 milionë LEK;*
* *Ndërtimi i rrjetit të Ujësjellësit në Zonën Fushë Kamëz, me vlerë rreth 307.9 milionë LEK;*
* *Furnizimi me uje i zonave turistike Drimadhes,Dhermi dhe permiresimi I rrjetit te ujesjellesit te fshatit Dhermi me vlerë rreth 271.2 milionë LEK;*
* *Paisje për Impiantin e ujërave të zeza Kavajë dhe Ujësjellesi i fshatit Luz, lidhjet +matësat familjare, Bashkia Kavajë me vlerë rreth 174.3 milionë LEK;*
* *Ndertimi i Ujesjellesit ne fshatrat Pllane, Zejmen,Markatomaj,Spiten, Tresh ne njesine administrative Shengjin,Bashkia Lezhe Loti i II me vlerë rreth 160.6 milionë LEK;*
* *Ndërtim i sistemit të KUZ, rrjet sekondar dhe terciar, Ksamil, Sh.a.Ujësjellës kanalizime Sarandë me vlerë rreth 94.7 milionë LEK;*
* **Programi “*Mbështetje për energjinë***” kanë përfunduar 14 projekte me vlerë rreth 239.8 milionë LEK:
* *Projekt Pilot për "Vendosjen e sistemit të ndricimit me efiçencë të lartë energjie, ne stacionet e parkimit të makinave elektrike, paneleve fotovoltaik" Shkodër, me vlerë rreth 50.7 milionë LEK;*
* *Projekt Pilot “Auditim, çertifikim,hartim projekt zbatimi dhe realizim punimesh për rinovim të godinave ekzistuese të banimit shumëfamiljare” me efiçencë të lartë të energjisë në qytetin e Tepelenës me vlerë 75.9 milionë LEK;*
* *Projekt Pilot “Auditim, çertifikim, hartim projekt zbatimi dhe realizim punimesh për rinovim të godinave ekzistuese të banimit shumëfamiljare” me efiçencë të lartë të energjisë, në qytetin e Korçës me vlerë 44.5 milionë LEK etj;*
* *Auditim çertifikim dhe projekt zbatimi për rinovimin e godinave ekzistuese shumëfamiljare (blloqe banimi) me efiçencë energjie në qytetet Elbasan, Belsh, Cërrik, Rrogozhinë, Librazhd, Prrenjas, Peqin, Kavajë, Fier, Lushnje dhe Divjake me vlerë 24.5 milionë LEK.*
* **Programi “*Menaxhimi i mbetjeve urbane***” përfunduar “Hartimi i planeve te Pergjithshme Vendore” me vlerë rreth 400 milionë LEK.
  + 1. **Turizmi dhe Mjedisi**

Performanca e treguesve buxhetorë për programet kryesore në Ministrinë e Mjedisit dhe Turizmit paraqitet si mëposhtë:

Tabela 30 Realizimi i buxhetit 2023 për Ministrinë e Turizmit dhe Mjedisit

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | **Realizimi në % me planin fillestar** | | **Realizimi në % me planin e rishikuar** | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikim, Menaxhim, Administrim** | 207,590 | 3,000 | 223,560 | 3,000 | 209,552 | 2,201 | 101% | 73% | 94% | 73% |
| **Administrimi i Pyjeve** | 367,450 | 158,600 | 425,822 | 47,300 | 409,077 | 45,410 | 111% | 29% | 96% | 96% |
| **Zhvillimi i Turizmit** | 457,560 | 137,500 | 552,403 | 414,500 | 516,545 | 413,665 | 113% | 301% | 94% | 100% |
| **Financimi i huaj** | - | - | - | 10,000 | - | 18,311 | - | - | - | 183% |
| **Mbrojtja e Mjedisit** | 460,900 | 120,000 | 444,435 | 128,000 | 427,337 | 96,266 | 93% | 80% | 96% | 75% |
| **Financimi i huaj** | - | 390,000 | 0 | 380,000 | - | 24,471 | - | 6% | - | 6% |
| **Gjithsej sipas natyrës** | **1,493,500** | **809,100** | **1,646,220** | **982,800** | **1,562,511** | **600,325** | **105%** | **74%** | **95%** | **61%** |
| **Gjithsej** | **2,302,600** | | **2,629,020** | | **2,162,836** | | **94%** | | **82%** | |

Buxheti vjetor fillestar i Ministrisë së Turizmit dhe Mjedisit u rishikua në rritje 14%, ose 326 milionë LEK më shumë. Realizimi faktik ishte rreth 2.16 miliardë LEK ose 94% e buxhetit fillestar dhe 82% e buxhetit të rishikuar. Realizimi i shpenzimeve korrente ishte 105% e planit fillestar apo 95% e planit të rishikuar, ndërsa i investimeve 74% e planit fillestar ose 61% e të rishikuarit.

Në programin **“Mbrojtja e Mjedisit”** për vitin 2023, fondet e akorduara nga buxheti i shtetit për shpenzimet korrente janë realizuar në masën 96% kundrejt fondeve vjetore te planifikuara, dhe konkretisht:

* *712 inspektime për parandalimin e përkeqësimit të shfrytëzimit pa kriter të burimeve ujore, të ndotjes se ujit, ajrit dhe tokës me ndikim në përmirësimin e cilësisë së mjedisit, ajrit, mbrojtja e natyrës dhe biodiversitetit*
* *825 aplikime për leje mjedisore janë shqyrtuar ose 63% përkundrejt parashikimit.*
* *7 143 raporte monitorimi me një kosto faktike prej 93.4 milionë LEK.*

Në programin **“Administrimi i Pyjeve”** me fondet e akorduara nga buxheti i shtetit gjatë vitit 2023, është realizuar objektivi i politikës së këtij programi nëpërmjet hartimit të planeve të menaxhimit për 90% të zonave të mbrojtura dhe 100% të planeve të mbarështrimit për sipërfaqet e fondit pyjor dhe kullosor. Gjatë vitit 2023:

* *4.56 milionë turistë hynë në zonat e mbrojtura,*
* *28 197 monitorime për vlerësimin e biodiversitetit dhe vlerave natyrore në zonat e mbrojtura,*
* *484 orë mësimore të zhvilluara për ndërgjegjësimin dhe informimin e nxënësve mbi zonat e mbrojtura.*

Në programin **“Zhvillimi i Turizmit”** është realizuar objektivi i kthimit të Shqipërisë në një destinacion tërheqës turistik, cilësor dhe të qëndrueshëm, duke shfrytëzuar potencialet dhe burimet lokale. Gjatë vitit 2023:

* *10.1 milionë turistë kanë hyrë në Shqipëri, 35% më shumë krahasuar me vitin 2022.*
* *32 projekte për zhvillimin e turizmit janë financuar, me një kosto faktike prej 102.8 milionë LEK.*
* *Është realizuar në masen 86% produkti për mbështetjen e 6 bashkive (Durrës, Kavajë, Rrogozhinë, Vlorë, Himarë, dhe Sarandë) në procesin e pastrimit të vijës bregdetare, me kosto faktike 167 milion LEK.*

Për sa i përket **investimeve publike,** realizimi në vitin 2023 ishte 132.9% e buxhetit fillestar për projektet me financim të brendshëm (0.56 miliardë LEK) (94 % të planit vjetor të ndryshuar me AN nr.6) dhe 11 % e buxhetit fillestar për projektet me financim të huaj (0.043 miliardë LEK) (11 % të planit vjetor të ndryshuar me AN nr.6). Buxheti i shpenzimeve kapitale pësoi disa ndryshime gjatë vitit, duke rritur shpenzimet me financim të brendshëm. Janë mbyllur projektet e investimit si më poshtë, ku ndër më kryesoret veçojmë:

* *Mbyllja, rehabilitimi i mbetjeve urbane nga venddepozitimet ekzistuese me vlerë 180.2 milionë LEK;*
* *Hartim projekti "Qendra Multifunksionale ne Luginen e Vjoses" me vlerë 20 milionë LEK;*
* *Hartim projekti "Shtigjet ne rrjetin e zonave te mbrojtura" me vlerë 16 milionë LEK;*
* *Studim mbi rendesine e Ekosistemeve të Lagunave me vlerë 17 milionë LEK;*
  + 1. **Drejtësia**

Performanca e treguesve buxhetorë për nëntë programet kryesore në Ministrinë e Drejtësisë, paraqitet si mëposhtë:

Tabela 31 Realizimi i buxhetit 2023 për Ministrinë e Drejtësisë

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikimi, Menaxhimi dhe Administrimi** | 467,770 | 711,800 | 586,250 | 180,898 | 541,112 | 13,597 | 116% | 2% | 92% | 8% |
| **Publikimet Zyrtare** | 56,500 | 5,000 | 55,746 | 2,000 | 43,100 | 1,293 | 76% | 26% | 77% | 65% |
| **Mjekësia Ligjore** | 91,072 | 101,000 | 101,972 | 33,100 | 92,682 | 31,787 | 102% | 31% | 91% | 96% |
| **Shërbimi për Çështjet e Birësimit** | 15,560 | 200 | 16,460 | 200 | 14,849 | 117 | 95% | 58% | 90% | 58% |
| **Sherbimi i Kthimit dhe Kompensimit te Pronave** | 3,759,517 | 6,000 | 2,139,544 | 0 | 2,095,282 | 0 | 56% | 0% | 98% | - |
| **Ndihma juridike** | 89,950 | 2,000 | 64,550 | 2,000 | 49,720 | 1,512 | 55% | 76% | 77% | 76% |
| **Shërbimi i Përmbarimit gjyqësor** | 160,300 | 5,000 | 218,100 | 0 | 212,462 | 0 | 133% | 0% | 97% | - |
| **Sistemi i Burgjeve** | 6,434,600 | 220,000 | 7,792,852 | 218,800 | 7,599,082 | 195,130 | 118% | 89% | 98% | 89% |
| **Shërbimi i Provës** | 199,396 | 2,000 | 164,996 | 2,300 | 159,241 | 2,000 | 80% | 100% | 97% | 87% |
| **Tatali sipas natyres** | **11,274,665** | **1,053,000** | **11,140,470** | **439,298** | **10,807,529** | **245,436** | **96%** | **23%** | **97%** | **56%** |
| **Totali** | **12,327,665** | | **11,579,768** | | **11,052,965** | | **90%** | | **95%** | |

Buxheti vjetor fillestar i Ministrisë së Drejtësisë u rishikua në ulje gjatë vitit 2023 (6% më pak se buxheti fillestar). Realizimi faktik ishte 11 miliardë LEK ose 90% e buxhetit fillestar dhe 95% e buxhetit të rishikuar. Realizimi i shpenzimeve përkundrejt planit fillestar ishte 96% për shpenzimet korrente dhe 23% për shpenzimet kapitale. Në krahasim me buxhetin e rishikuar realizimi ishte më i lartë, rreth 97% për shpenzimet korente dhe 56% për investimet.

Në programin “**Sherbimi i Kthimit dhe Kompensimit te Pronave**” janë realizuar produkte me kosto faktike prej 2 miliard LEK ndër të cilat përmendim:

* *156 subjekte nga 1,600 të planifikuara në fillim të vitit janë kompensuar nga “Shpërndarje e fondit fizik dhe financiar”, me një kosto faktike prej 2 miliardë LEK.*
* *399 çështje nga 1,021 të planifikuara ka qenë “Numri i vendimeve të ankimuara në gjykatë” dhe janë depozituar 271 padi në të gjitha gjykatat e vendit.*
* *707 aplikantë janë likuiduar nga “Shpërndarja e fondit të ish-ALUIZNI-it” dhe 1017 aplikime të pranuara.*

Në programin “**Shërbimi i Provës**” janë realizuar produkte me një kosto faktike prej 161.2 milionë LEK raportohet të jenë realizuar :

* *779 “Gra të përfshira në programin e ri-integrimit”,me një kosto faktike prej 6.9 milionë LEK.*
* *247 “Të mitur në mbikëqyrje në shërbimin e provës” janë trajtuar me një kosto faktike 2.7 milionë LEK.*
* *10,174 burra të “Mbikëqyrur me dënim alternativ” në të gjitha Degët e Shërbimit të Provës në rrethe dhe nga Drejtoria e Përgjithshme, me një kosto faktike prej 149 milionë LEK.*

**“Sistemi i Burgjeve”** disa nga produktet e këtij programi masin performancën e sistemit të burgjeve, ndërsa të tjerë lidhen me përmirësimin e kushteve në sistemin penitenciar, me një kosto faktike prej 7.8 miliard LEK për arritjen e këtyre treguesve:

* *5,243 burra të dënuar të trajtuar me një kosto faktike prej 2 miliardë LEK dhe 79 të dënuara femra të trajtuara në kushte të veçanta të vuajtjes së dënimit me një kosto faktike prej 7.8 milianë LEK.*
* *427 ka rezultuar “ Numri i të dënuarve të trajtuar me shërbim shëndetësor” dhe është realizuar me një kosto faktike prej 88.4 milionë LEK.*
* *32 të mitur të dënuar të cilët vuajnë dënimin në ambientet të përshtatshme për vuajtjen e dënimi me një kosto faktike prej 4.5 milionë LEK.*

Programin **“Mjekësia Ligjore”** me një kosto prej 124.4 milionë LEK, për vitin 2023 ka realizuar:

* 16,579 akte ekspertimi mjeko-ligjore, me një kosto faktike prej 85.7 milionë LEK.
* 56 akte ekspertimi të rasteve të dhunës seksuale me një kosto faktike prej 6.9 milionë LEK.

Për sa i përket **investimeve publike,** realizimi në vitin 2023 ishte 26% e buxhetit fillestar për projektet me financim të brendshëm (0.24 miliardë LEK) (74.5 % të planit vjetor të ndryshuar me AN nr.6). Buxheti i shpenzimeve kapitale pësoi disa ndryshime gjatë vitit, duke pakësuar shpenzimet me financim të brendshëm në kuadër të mirëmenaxhimit të fondeve publike duke pakësuar fondet në ato projekte të cilat nuk mund të realizoheshin përgjatë 2023. Janë mbyllur projektet e investimit me vlerë totale 980 milionë LEK, ku ndër më kryesoret veçojmë:

* *Rikonstruksion i godinave Pojske, Pogradec per te denuarit e moshes se trete (hartim projekti, rikonstruksion, supervizion dhe kolaudim) me vlerë prej 324.3 milionë LEK;*
* *Sistemi elektronik i menaxhimit te denoncimeve mbi rekordet korruptive, me vlerë 54 milionë LEK;*
  + 1. **Institucionet e Sistemit të Drejtësisë**

Shpenzimet e planifikuara dhe ato faktike si dhe realizimi për vitin 2023 për **Institucionet e Mbikqyrjes dhe Rivlerësimit në sistemin e Drejtësisë**, paraqiten si më poshtë:

Tabela 32 Realizimi i buxhetit 2023 për Institucionet e Drejtësisë

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Inspektoriati i Larte i Drejtesise** | 215,400 | 73,000 | 209,124 | 36,000 | 202,604 | 5,891 | 94% | 8% | 97% | 16% |
| **Komisioni I Pavarur I Kualifikimit** | 273,300 | 2,000 | 415,422 | 2,000 | 412,861 | 0 | 151% | 0% | 99% | 0% |
| **Veprimtaria e apelimit të rivlerësimit kalimtar** | 205,400 | 2,000 | 270,819 | 2,000 | 264,022 | 954 | 129% | 48% | 97% | 48% |
| **Komisionerët Publikë** | 88,700 | 1,500 | 129,900 | 1,500 | 128,746 | 0 | 145% | 0% | 99% | 0% |
| **Gjithsej sipas natyrës** | **782,800** | **78,500** | **1,025,266** | **41,500** | **1,008,233** | **6,845** | **129%** | **9%** | **98%** | **16%** |
| **Totali** | **861,300** | | **1,066,766** | | **1,015,078** | | **118%** | | **95%** | |

* Janë shortuar 805 subjekte rivlerësimi dhe për vitin 2023 janë marrë në shqyrtim rreth 200 dosje, janë dhënë 119 vendime nga **Komisionin i Pavarur i Kualifikimit** që prej fillimit të veprimtarisë.
* Janë shqyrtuar 126 çështje të njoftuara nga **Komisionerët Publikë**, shoqëruar me kosto 128.7 milionë LEK.
* 1,622 ankesa të depozituara pranë zyrës së **Inspektoriatit të Lartë të Drejtësisë**.

Për sa u përket **investimeve publike**, me fondet e realizuara për investime (në total për 4 institucionet) prej 21.4 milionë LEK në vitin 2023, janë realizuar blerje pajisje kompjuterike dhe blerje licensash.

* + 1. **Financat, Ekonomia, Punësimi dhe Arsimi Profesional**

Shpenzimet e planifikuara dhe ato faktike si dhe realizimi për vitin 2023 për Ministrinë e Financave dhe Ekonomisë, për të gjithë programet, paraqiten si më poshtë:

Tabela 33 Realizimi i buxhetit 2023 për Ministrinë e Financave dhe Ekonomisë

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Programi buxhetor | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **PMA** | 600,000 | 892,000 | 856,850 | 365,800 | 767,206 | 291,080 | 128% | 33% | 90% | 80% |
| **Menaxhimi i Shpenzimeve Publike** | 419,630 | 0 | 422,868 | 0 | 377,159 | 0 | 90% | - | 89% | - |
| **Ekzekutimi i Pagesave të Ndryshme** | 697,830 | 100,000 | 940,040 | 43,858 | 354,687 | 0 | 51% | 0% | 38% | 0% |
| **Menaxhimi i të ArdhuraveTatimore** | 2,683,597 | 395,080 | 2,683,937 | 245,080 | 2,509,481 | 165,942 | 94% | 42% | 94% | 68% |
| **Menaxhimi i të Ardhurave Doganore** | 3,862,010 | 339,910 | 3,844,853 | 251,260 | 3,724,344 | 102,202 | 96% | 30% | 97% | 41% |
| **Lufta KundërTransaksioneve Financiare Jo-Ligjore** | 107,690 | 55,000 | 118,769 | 16,000 | 109,617 | 4,104 | 102% | 7% | 92% | 26% |
| **Mbështetje për Zhvillim Ekonomik** | 320,500 | 262,000 | 222,470 | 22,000 | 193,115 | 1,842 | 60% | 1% | 87% | 8% |
| **Mbështetje për Mbikëqyrjen e Tregut, ......** | 356,000 | 22,000 | 354,963 | 11,650 | 339,938 | 2,551 | 95% | 12% | 96% | 22% |
| **Inspektimi në Punë** | 187,670 | 5,000 | 199,083 | 4,500 | 196,675 | 4,274 | 105% | 85% | 99% | 95% |
| **Strehimi** | 1,140,000 | 1,350,000 | 1,190,000 | 450,000 | 1,141,774 | 351,946 | 100% | 26% | - | 30% |
| **Arsimi i Mesëm Profesional** | 2,468,380 | 925,779 | 2,331,980 | 969,279 | 2,229,902 | 459,700 | 90% | 50% | 96% | 47% |
| **Sigurimi Shoqëror** | 46,368,350 | - | 41,453,277 | - | 41,447,216 | - | 89% | - | 100% | - |
| **Tregu i Punës** | 2,303,006 | 131,000 | 2,883,689 | 131,000 | 2,408,778 | 80,839 | 105% | 62% | 84% | 62% |
| **Gjithsej sipas natyrës** | **61,514,663** | **4,477,769** | **57,502,779** | **2,510,427** | **55,799,893** | **1,464,481** | **91%** | **33%** | **97%** | **58%** |
| **Totali** | **65,992,432** | | **60,013,206** | | **57,264,374** | | **87%** | | **95%** | |

Buxheti i Ministrisë së Financave dhe Ekonomisë, gjatë vitit 2023 u rishikua në zbritje (prej 9%), në krahasim me planin fillestar të përgjithshëm. Realizimi faktik ishte 57.2 miliardë LEK, ose 86.7% e buxhetit fillestar dhe 95.4% e buxhetit të rishikuar. Realizimi i shpenzimeve përkundrejt planit fillestar ishte 91% për shpenzimet korrente dhe 33% për shpenzimet kapitale. Në krahasim me buxhetin e rishikuar, realizimi ishte më i lartë, rreth 97% për shpenzimet korente dhe 58% për investimet.

Në programin “**Tregu i Punës**, i cili synon nxitjen e mundësive për punë të denjë dhe rritjen e punësueshmërisë së forcave të punës, fondet sipas planit vjetor të rishikuar janë në vlerën e 2.4 miliardë LEK, nga 2.43 miliardë të parashikuara në planin fillestar*.* Gjatë vitit 2023, shpenzimet në këtë program janë realizuar në masën 82.5 % të buxhetit të rishikuar. Në veçanti, disa nga rezultatet kryesore të arritura nëpërmjet këtij programi ishin:

* *Janë trajtuar punëkërkues të papunë me pagesë papunësie, kjo realizuar në vlerën 857.2 milionë LEK.*
* *Janë realizuar ndërmjetësime për punëkërkues të papunë të punësuar, në vlerën 395.2 milionë LEK.*
* *Punëkërkues të papunë pjesëmarrës në formimit profesional realizuar në vlerën 345.9 milionë LEK.*
* *Punëkërkues të papunë të mbështetur sipas VKM-ve të nxitjes së punësimit për të cilët janë shpenzuar rreth 77 milionë LEK.*

Në programin “**Strehimi**”, i cili mbështet zbatimin dhe monitorimin e politikave për sigurimin e strehimit të përballueshëm dhe të përshtatshëm për kategoritë në nevojë; fondet e parashikuara u ulën në 1.64 miliardë LEK, nga 2.49 miliardë në buxhetin fillestar. Gjatë vitit 2023 u shpenzuan 1.49 miliardë LEK, ose 91 për qind e buxhetit të rishikuar. Në përputhje me objektivat e programit të strehimit:

* *5,218 familje kanë përfituar “Subvencion të interesave për kreditë ekzistuese” me vlerë të realizuar 330,797 mijë LEK ose 99.8% e fondit vjetor të planifikuar për këtë program.*
* *8,500 familje kanë përfituar “Subvencionim të qirasë për familjet e prekura nga tërmeti”* *me një vlerë prej 496,240 mijë LEK.*
* *30 përfitues të përgjedhur për “Grant të Menjëhershëm”, nga të cilët 27 janë të kategorisë persona me aftësi të kufizuar (PAK), 2 përfitues të kategorisë “Grua kryefamiljare e vetme viktimë e dhunës në familje” dhe 1 përfitues i komunitetit egjipitian, me kosto faktike 4,958 mijë LEK për 7 bashki.*
* *289 familje janë trajtuar me “Subvencionim qiraje për banorë të shpronësuar nga Unaza Madhe, Tiranë”, me një kosto prej 55,073 mijë LEK.*

Në programin “**Sigurimi Shoqëror**”, fondet e parashikuara sipas planit vjetor të rishikuar janë në vlerën e 41.4 miliardë LEK. Për 12 mujorin 2023 janë realizuar 100% e fondeve të buxhetit të ndryshuar dhe 89.4% të buxhetit fillesar. Nëpërmjet këtij programi është realizuar:

* *Shpenzimet për skemën e detyrueshme kanë patur tejkalim të lehtë në masën 0.03% krahasuar me planin ose tejkalim në masën 48,873 milionë LEK më shumë se programi.*
* *Shpenzimet në skemën suplementare kanë patur mosrealizim në masën 10.38% krahasuar me planin,ose me një mosrealizim prej 785 milionë LEK.*
* *Shpenzimet për programe të veçanta kanë patur mosrealizim në masën 0.62% krahasuar me planin, ose në vlerë absolute mosrealizim në masën 100 milion LEK.*
* *Në mënyrë të veçantë është bërë kujdes për respektimin e treguesve të programuar për shpenzimet administrative korente apo edhe për investime, ku programi u realizua në masën 7.13% krahasuar me planin, ose nga 3,550 milionë LEK të programuara u realizuan 3,297 milionë LEK, pra me një mosrealizim prej 253 milionë LEK.*

Fondet e parashikuara për programin e “**Arsimit të mesëm profesional**”, sipas planit vjetor të rishikuar janë në vlerën e 2.64 miliardë LEK, nga 2.86 miliardë të parashikuara në planin fillestar*.* Për 12-mujorin 2023 janë realizuar në masën 79.2 % të buxhetit të akorduar në fillim të vitit dhe 81.4% të planit të ndryshuar. Për sigurimin e aksesit të nxënësve në Arsimin Profesional, për 12 mujorin 2023, janë mundësuar kushtet për:

* *15 141 nxënës kanë ndjekur shkollat e arsimit profesional, me një kosto faktike 1.85 miliard LEK.*
* *3 360 bursa të përfituara nga nxënësit e arsimit profesional, me një kosto faktike 261.2 milionë LEK.*
* *100 nxënës që përfitojnë subvencion të teksteve mësimore me një kosto prej 20 milionë LEK.*

Në programin **“Menaxhimi i të Ardhurave Tatimore”,** objektivi i të cilit është progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja; modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë; Implementimi efikas i legjislacionit tatimor dhe sigurimeve shoqërore; hetimi i rasteve të mashtrimit tatimor; zbatimi i strategjisë së përmbushjes së menaxhimit të riskut; përmirësimi i mëtejshëm i kontrollit tatimor dhe gjurmimi i mashtrimeve tatimore; mbledhja efikase dhe efektive e borxhit, gjatë vitit 2023 u realizuan këto produkte:

* *151,400 “Tatimpagues të asistuar” me një kosto faktike rreth 2.2 miliard LEK;*
* *110 “Vendime gjyqësore të ekzekutuara”, me kosto faktike 276.8 milionë LEK.*

Në programin “**Menaxhimit i të Ardhurave Doganore”,** qëllimi i politikës është menaxhimi efektiv, efikas, i drejtë dhe transparent i të ardhurave doganore, garantimin e sigurisë dhe mbrojtjes kombëtare nga kontrabanda, trafiqet paligjshme, mallrat e ndaluara e fallsifikuara, evazioni fiskal. Për vitin 2023, ky program realizoi këto produkte:

* *667,977 “Deklarata doganore të procesuara”, me një kosto faktike prej 1.89 miliard LEK.*
* *38 “Vendime Gjyqësore të Ekzekutuara”, me një kosto faktike prej 114.7 milionë LEK nga 100 milionë të planifikuara në buxhetin fillestar.*
* *3,872 “inspektime “Inspektime doganore të kryera”, me kosto faktike prej 164.9 milionë LEK;*

Përsa i përket **investimeve publike**, realizimi në vitin 2023 ishte 87% e buxhetit fillestar për projektet me financim të brendshëm (1.9 miliardë LEK) (83.8 % të planit vjetor të ndryshuar me AN nr.6) dhe 15.9 % e buxhetit fillestar për projektet me financim të huaj (0.37 miliardë LEK) (35.1 % të planit vjetor të ndryshuar me AN nr.6). Buxheti i shpenzimeve kapitale pësoi disa ndryshime gjatë vitit, duke shtuar shpenzimet kapitale me financim të brendshëm dhe duke pakësuar ato me financim të huaj. Janë mbyllur 47 projekte investimi në vlerën e rreth 1.9 miliardë LE004B, ku ndër më kryesoret veçojmë:

* *Për programin DPT ka përfunduar kontratat me vlerë totale 494.3 milionë LEK,*
* *Hapesira hardëare për kapacitetin e serverave, me vlerë 425.7 milionë LEK;*
* *Rikonstruksion Drejtoria Rajonale Elbasan, me vlerë 30 milionë LEK;*
* *Rikonstruksion DRT Diber, me vlerë 28.7 milionë LEK;*
* *Për DPD ka përfunduar disa* projekte *rikonstruksioni dhe blerje pajisje për degët në vlerën 106.5 milionë LEK, ku ndër më kryesoret veçojmë:*
* Në programin Strehimi, *i cili konsiston në sigurimin e strehimit të përballueshëm dhe të përshtatshëm për individë e familje që nuk përballojnë dot kostot e strehimit në treg,* gjatë vitit 2023 përfunduan 16 projekte investimi (Faza e dytë, Viti 2022), me vlerë rreth 955 miionë LEK. Në përputhje me objektivat e programit të strehimit u mundësua *Përmirësim i kushteve të banimit për komunitetin Rom/Egjiptian (FAZA II, 2022) në bashkitë Berat, Delvinë, Devoll, Elbasan, Patos, Gjirokaster, Kolonje, Korce, Kucove, Librazhd, Mallakastër, Pogradec, Prrenjas, Këlcyrë, Vau i Dejës, Selenicë.*
* *Për programin “Arsimi i mesëm profesional” kanë përfunduar* projekte *me vlerë totale 361 milionë, konkretisht:*
* *Rikonstruksion i shkollës së mesme profesionale "NAZMI RUSHITI" Peshkopi, me vlerë rreth 148 milionë LEK;*
* *Ndertim rikostruksion i reparteve të praktikave profesionale, shkolla "Beqir Cela" Durres, me vlerë 136 milionë LEK;*
* *Ndertim /rikonstruksion i shkolles "Hoteleri -Turizem" Tirane, me vlerë 44 milionë LEK;*
* *Rikostruksion /shtim ambjentesh ne Shkollen "Herman Gmainer" Tirane, me vlerë 33 milionë LEK*
  + 1. **Mbrojtja**

Shpenzimet e planifikuara dhe ato faktike si dhe realizimi për vitin 2023 për Ministrinë e Mbrojtjes, paraqiten si më poshtë:

Tabela 34 Realizimi i buxhetit 2023 për Ministrinë e Mbrojtjes

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | **Realizimi në % me planin fillestar** | | **Realizimi në % me planin e rishikuar** | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | **Inv.** | **Korr.** | **Inv.** |
| **Planifikimi, Menaxhimi dhe Administrimi** | 1,403,724 | 200,000 | 1,487,880 | 200,000 | 1,416,314 | 182,656 | 101% | 91% | 95% | 91% |
| **Forcat e Luftimit** | 5,936,000 | 8,224,500 | 6,255,782 | 8,479,800 | 5,841,331 | 7,465,100 | 98% | 91% | 93% | 88% |
| **Financimi i huaj** | - | 4,100,000 | - | - | - | - | - | - | - | - |
| **Mbështetja e Luftimit** | 6437159 | 1,222,500 | 5,541,708 | 1,091,100 | 5,438,217 | 740,756 | 84% | 61% | 98% | 68% |
| **Mbështetja për Shëndetësinë** | 1,227,836 | 380,700 | 1,309,390 | 170,700 | 1,297,872 | 166,622 | 106% | 44% | 99% | 98% |
| **Arsimi Ushtarak** | 863,420 | 500,000 | 761,559 | 260,000 | 725,845 | 256,671 | 84% | 51% | 95% | 99% |
| **Mbështetje për Ushtarakët** | 5,200,000 | 0 | 5,280,308 | 0 | 5,280,308 | 0 | 102% | - | 100% | - |
| **Emergjencat Civile** | 1,301,000 | 1359300 | 1,376,224 | 1,143,300 | 1,051,048 | 686,657 | 81% | 51% | 76% | 60% |
| **Financimi i huaj** | - | 1,900,000 | 0 | 1,900,000 | 0 | 51,882 | - | 3% | - | 3% |
| **Gjithsej sipas natyrës** | **22,369,139** | **17,887,000** | **22,012,851** | **13,244,900** | **21,050,935** | **9,550,344** | **94%** | **53%** | **96%** | **72%** |
| **Gjithsej** | **40,256,139** | | **35,257,751** | | **30,601,279** | | **76%** | | **87%** | |

Ministria e Mbrojtjes ka synuar që nëpërmjet zhvillimit të politikave të nevojshme në fushën e personelit, promovimit në karrierë, trajtimit të ushtarakut, rritjes së transparencës, llogaridhënies, si dhe eliminimin e korrupsionit në Forcat e Armatosura, të arrijë realizimin e treguesve kryesorë të përformancës, ku renditen:

* *Lartësimi i figurës dhe integritetit të ushtarakut.*
* *Implementimi në mënyrë cilësore i detyrimeve që rrjedhin nga pjesëmarrja dhe anëtarësia në organizma të niveleve të larta ndërkombëtare si: NATO, EAPC, RACVIAC, Karta e Atlantikut, etj; i realizuar nëpërmjet nënshkrimit të marrëveshjeve ndërkombëtare në kuadër të partneritetit mes vendeve, rritjes së sigurisë në rajon e më gjerë.*
* *Modernizimi me armatim të lehtë dhe municione për Forcat e Armatosura, sistemet e mbështetjes për zjarr apo vendosja e kamerave Infra të Kuqe stacionare të integruara me sistemin SIVHD.*

Projektet prioritare në aspektin e ndërveprueshmërisë me strukturat e NATO-s, si dhe në kuadër të rritjes së sigurisë kombëtare, janë:

* *Sistemet e Integruara të vëzhgimit të hapësirës ajrore e detare.*
* *Kompletimi i Forcave të Armatosura me pajisje individuale të luftimit, në funksion të certifikimit të Batalionit të dytë të këmbësorisë si një komponent i gatshëm i NATO Response Force.*
* *Shpenzimet operacionale u përdoren me efikasitet për kryerjen e misionit të Forcave të Armatosura si në rang kombëtar ashtu dhe në kuadër të misioneve paqeruajtëse, duke rritur prezencën e Forcave të Armatosura në Detin Egje, Afganistan, KFOR, etj.*

Programi **“Forca e Luftimit”,** i cili synon mbajtjen në gadishmëri të kapaciteteve operacionale të forcës tokësore, detare e ajrore, ka shpenzuar 5.8 miliardë LEK (shpenzime korrente) në vitin 2023, ose 93% të planit të rishikuar. Konkretisht për vitin 2023:

* *2,223 personel i forcave toksore i mbajtur në gadishmëri, me një kosto faktike prej 2,631 milionë LEK.*
* *634 personel i forcave ajrore, i mbajtur në gadishmëri, me një kosto faktike prej 1,193 milionë LEK.*
* *627 personel i forcave detare, i mbajtur në gadishmëri, me një kosto faktike prej 1,053 milionë LEK.*
* *200 kontigjent ushtarak pjesmarrës në misione paqeruajtëse jashtë vendit, me kosto faktike prej 962 milionë LEK.*

Programi **“Mbështetja e Luftimit”** siguron logjistikën dhe inteligjencën strategjike për operacione të ndryshme si dhe kapacitete operacionale për reparte të veçanta. Realizimi ishte 5.4 miliardë LEK (shpenzime korrente), ose 84% e planit fillestar dhe 98% e atij të rishikuar.

* *1,566 Kapacitete Operacionale që sigurojnë mbështetjen logjistike të Forcave të Armatosura të RSH, realizuar me një kosto faktike prej 2.5 miliardë LEK.*
* *128 metër linear dokumenta të proçesuara dhe arkivuara sipas legjislacionit ne fuqi, me një kosto faktike prej 31.1 milionë LEK.*

Për programin **“Mbështetje për Shëndetësinë”**, janë planifikuar 4 (kater) produkte me buxhet 1,48 miliardë LEK. Këto produkte u realizuan në vlerën 1.46 miliardë LEK, ose 98% e planit të rishikuar, nga të cilat përmendim:

* *13,922 pacientë të trajtuar ambulator dhe të shtruar në urgjencë, me kosto faktike prej 1.29 miliardë LEK.*
* *198 pajisje mjeksore të blera me një kosto faktike prej 96.7 milionë LEK.*

Programi **“Emergjenca Civile”** lidhet me veprimtarinë e Agjencisë Kombëtare për Mbrojtjen Civile. Gjatë vitit 2023 u realizuan shpenzime në masën 1,78 miliardë LEK ose 40% e planit të rishikuar, ndër to përmendim:

* *4,303 orë pune që kontribuojnë në mbrojtjen e jetës, pronës, trashëgimisë kulturore e pyjeve, me një kosto faktike prej 444 milionë LEK.*
* *260 milionë LEK të shpenzuara nga Njësitë e Vetëqeverisjes Vendore për marrjen e masave parandaluese, lehtësuese, mbrojtëse dhe rehabilituese për parandalimin e fatkeqësive natyrore.*
* *173 familje të ndihmuara, banesat e të cilëve janë dëmtuar nga fatkeqësi të ndryshme me një kosto faktike prej 248.9 milionë LEK.*

Për sa i përket **investimeve publike** realizimi në vitin 2023 ishte 79.9% e buxhetit fillestar për projektet me financim të brendshëm (9.5 miliardë LEK) (83.7% të planit vjetor të ndryshuar me AN nr.6). Buxheti i shpenzimeve kapitale pësoi ndryshime gjatë vitit 2023, duke pakësuar shpenzimet me financim të brendshëm. Janë mbyllur projektet e investimit si më poshtë, ku ndër më kryesoret veçojmë rreth 20 projekte me vlerë total*e rreth 5.2 miliardë LEK, konkretisht:*

* *Armatim i lehtë, municion dhe pajisje e makineri pë forcat e Armatosura me vlerë rreth 4.6 miliardë LEK;*
* *Disa projekte “Fatkeqësi Natyrore të Menaxhuara” të implementuara nga disa bashki në territoret e tyre respektive me vlerë rreth 267 milionë LEK (Bashkia Poliçan, Bashkia Përmet, Bashkia Fusë-Arrëz,, Bashkia Fier, Bashkia Lushnjë etj.);*
* *Ndërtim i grupdepo për pajisjet e kërkim shpëtimit me vlerë rreth 108.5 milionë LEK;*
* *Përmirësimi në hardëare/softëare dhe ndërtime të dhomave të serverave me vlerë rreth 34 milionë LEK;*
* *Rikonstruksion i rrethimit të jashtëm/VR dhe portës hyrëse në RU 4030 me vlerë rreth 24.6 milionë LEK;*
* *Rikonstruksion i rrethimit të jashtëm/ VR dhe postobllokut të DMR Korçë me vlerë rreth 22.4 milionë LEK;*
  + 1. **Kultura**

Performanca e treguesve buxhetorë për programet kryesore të Ministrisë së Kulturës paraqitet si mëposhtë:

Tabela 35 Realizimi i buxhetit 2023 për Ministrinë e Kulturës

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikimi, Menaxhimi Administrimi** | 176408 | - | 307,448 | 0 | 280,702 | 0 | 159% | - | 91% | - |
| **Trashëgimia kulturore dhe muzetë** | 707135 | 69,500 | 883,645 | 103,086 | 759,576 | 42,375 | 107% | 61% | 86% | 41% |
| **Financimi i huaj** | - | 50,000 | - | 26,000 | - | 4,324 | - | 9% | - | 17% |
| **Arti dhe Kultura** | 1276938 | 1,642,500 | 1,757,338 | 1,343,500 | 1,609,085 | 1,333,558 | 126% | 81% | 92% | 99% |
| **Financimi i huaj** | - | 50,000 | 0 | 20,000 | - | 11,997 | - | 24% | - | 60% |
| **Gjithsej sipas natyrës** | **2,160,481** | **1,812,000** | **2,948,431** | **1,492,586** | **2,649,363** | **1,392,254** | **123%** | **77%** | **90%** | **93%** |
| **Totali** | **3,972,481** | | **4,441,017** | | **4,041,617** | | **102%** | | **91%** | |

Buxheti i Ministrisë së Kulturës u rishikua në rritje gjatë vitit 2023, ndryshime këto që kanë pasur të bëjnë me akordimin e fondeve shtesë nga Fondi Rezervë i buxhetit të shtetit, Fondit të Kontigjencës, Fondit të Veçantë si edhe ndryshimet e planit të miratuara me akt normativ. Ky buxhet u rrit me rreth 12% në krahasim me planin fillestar, ndërsa sipas programeve buxheti eshte rritur perkatësisht me 74% për “Planifikim menaxhim administrimi”, me 23% për “Trashëgima Kulturore dhe Muzetë” dhe me 5% për “Arti dhe Kultura”.

Në programin **“Trashëgimia Kulturore**, gjatë vitit 2023, është synuar realizimi i objektivit “*Reabilitimi i trashëgimisë arkitektonike, muzeve dhe peisazhit përmes rritjes së numrit të monumenteve dhe muzeve të rehabilituara*”, nëpërmjet realizimit të produkteve si më poshtë:

* *Punime mirembajtje, restaurime, ndërhyrje konsoliduese, pastrime nga vegjetacioni në objektet monument kulture, me një kosto 299.1 milione LEK.*
* *Mirëmbajtje në muzete e vizitueshme nga publiku, me një kosto prej 191 milionë LEK.*
* *Aktivitete edukuese dhe promovuese, ekspozita, të zhvilluara me nje kosto prej 186.2 milionë LEK.*
* *Është realizuar “Kthimi i objekteve ne qendra historike, në modele biznesi”, me kosto 69 milionë LEK.*
* *Është realizuar produkti “Trashegimia materiale e jo materiale e inventarizuar”, me kosto 13.3 milionë LEK.*
* *Restaurim dhe mezealizimi i ish baneses se Toptanasve (pasuri shteti) me një kosto rreth 9.6 milionë LEK.*
* *Restaurimi "Shën Mehilli, Mingul" Lunxheri, Gjirokaster, me një kosto rreth 9 milionë LEK.*

Programi **“Arti dhe Kultura** ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike. Kështu gjatë vitit 2023 janë realizuar:

* *Premiera dhe shfaqje artistike të zhanrit skenik operistik, koreografik e folklorik kombëtar, 558.4 milion LEK.*
* *Projekte dhe programe në mbështetje të skenës së pavarur me një kosto rreth 357.6 milionë LEK.*
* *Premiera dhe shfaqie artistike të zhanrit teatror klasik dhe bashkëkohor me një kosto rreth 136 milion LEK;*
* *Është realizuar produkti “ Javët kulturore të huaja në Shqipëri, me një kosto rrreth 120.7 milionë LEK.*
* *Aktivitete për qytetarët përdorues dhe frekuentues të koleksioneve bibliotekare me kosto 117.5 milionë LEK.*
* *Është realizuar promovimi i veprave të artit në hapësirat publike me një kosto rreth 77 milionë LEK.*
* *Veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore me një kosto rreth 57.9 milion leke.*
* *Veprimtari edukuese të teatrit me dhe për fëmijë me një kosto 44 milionë LEK.*
* *Ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj me një kosto rreth 40.5 milionë LEK,*

Për sa i përket **investimeve publike** realizimi në vitin 2023 ishte 80% e buxhetit fillestar për projektet me financim të brendshëm (1.4 miliardë LEK) (95.1% të planit vjetor të ndryshuar me AN nr.6) dhe 16.3% e buxhetit për projektet me financim të huaj (46 milionë LEK). Janë mbyllur projektet e investimit si më poshtë, ku ndër më kryesoret veçojmë rreth 8 projekte me vlerë totale rreth 2.1 miliardë LEK nga të cilat veçojmë:

* *Rijetesimi i Piramides Tirane me vlerë të plotë investimi prej 1.5 miliardë LEK;*
* *Restaurim, Rikonstruksion dhe Rinovim i salles Koncerteve ne Universitetin e Arteve, 363.7 milionë LEK;*
* *Projekti me Rajonin e Pulias per rikualifikimin e hapesires se Parkut te Kinostudios "Parku i Artit" me vlerë 104.7 milionë LEK;*
* *Restaurimi per ndertesen e Fondit te Biblotekes Kombetare (Faza1) me vlerë 91.9 milionë LEK.*
  + 1. **Rendi dhe Siguria Publike**

Performanca e treguesve buxhetorë për programet kryesore të Ministrisë së Brendshme paraqitet si mëposhtë:

Tabela 36 Realizimi i buxhetit 2023 për Ministrinë e Brendshme

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | **Inv.** | **Korr.** | **Inv.** |
| **Planifikimi, Menaxhimi dhe Administrimi** | 1,349,400 | 122,849 | 1,526,621 | 94,359 | 1,490,883 | 91,903 | 110% | 75% | 98% | 97% |
| **Prefekturat dhe funksionet e deleguara** | 520,370 | 5,000 | 612,606 | 12,996 | 556,070 | 12,388 | 107% | 248% | 91% | 95% |
| **Financimi i huaj** | - | - | - | 7,000 | - | 12,218 | - | - | - | 175% |
| **Shërbimi i Gjendjes Civile** | 517,700 | 130,000 | 620,498 | 130,000 | 566,580 | 130,000 | 109% | 100% | 91% | 100% |
| **Policia e Shtetit** | 17,901,300 | 1,162,151 | 20,006,382 | 1,070,017 | 19,960,032 | 1,065,586 | 112% | 92% | 100% | 100% |
| **Financimi i huaj** | - | 460,077 | 0 | 453,077 | - | 343,928 | - | 75% | - | 76% |
| **Garda e Republikës** | 1,950,300 | 10,000 | 2,082,300 | 3,500 | 2,078,688 | 3,498 | 107% | 35% | 100% | 100% |
| **Gjithsej sipas natyrës** | **22,239,070** | **1,890,077** | **24,848,406** | **1,770,949** | **24,652,254** | **1,659,522** | **111%** | **88%** | **99%** | **94%** |
| **Gjithsej** | **24,129,147** | | **26,619,356** | | **26,311,776** | | **109%** | | **99%** | |

Buxheti i Ministrisë së Brendshme u rishikua në rritje të lehtë gjatë vitit 2023 duke arritur në 26.6 miliardë LEK, nga të cilat u realizuan 26.3 miliardë LEK, ose 99%. Rritja i atribuohet kryesisht programit të shpenzimeve për Policinë e Shtetit, ku fondet u shtuan me rreth 2 miliardë LEK në shpenzimet korrente, ndërsa buxheti për investime u pakësuar me rreth 119 milion LEK.

Në programin **“Policia e Shtetit**”, u realizuan 99% e shpenzimeve ndaj planit vjetor për:

* *40,846 operacione policore të hetuara apo shërbime , me një kosto faktike prej 10.1 miliardë LEK.*
* *624 shërbime të Forcave Speciale/NSH për sigurimin e rendit publik, me kosto totale prej 1.2 miliardë LEK.*
* *214 operacione të posaçme që kontribuojnë në rriten e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit, me një kosto faktike 382 milionë LEK.*
* *63 objekte dhe personalitete të siguaruara, me një kosto totale prej 349 milionë LEK.*
* *7,323 shërbime të policisë rrugore të kryera në rrugët nacionale me një kosto totale prej 322 milionë LEK që kontribuojnë tek rritja e sigurisë publike dhe sigurisë rrugore përmes patrullimeve në rrugë dhe forcimi i kontrollit të territorit me policimin në komunitet.*
* *118 persona me cilësin e veçantë të mbrojtur, me një kosto faktike prej 163.3 milionë LEK.*
* *59 operacione të sigurisë në kufirin blu që kontribuojnë tek forcimi i masave për luftën kundë krimit ndërkufitar dhe trafiqeve të paligjshme me synim rritjen e standardeve të sigurisë së kufijve duke realizuar, me një kosto totale prej 141 milionë LEK.*
* *425 rekrutë të rinj të trajnuar për përafrimi të standardeve të shërbimeve policore me ato të BE-së, me një kosto totale prej 142 milionë LEK.*
* *52 operacione policore ndaj ekstremisteve e grupeve terroriste, me një kosto faktike 130.3 milionë LEK.*

Programi **“Garda e Republikës”**, me realizimin e fondeve me rreth 100% ndaj planit vjetor me ndryshime, ka realizuar ruajtjen e 110 Personaliteteve VIP vendas dhe të huaj, me një kosto faktike prej 2,078 milionë LEK.

Në programin **“Shërbimi i Gjendjes Civile”** ka realizim të fondeve rreth 93% ndaj planit vjetor, duke realizuar kështu regjistrimin e 1 050 000 akteve dhe dokumenteve të lëshuara nga shërbimi i Gjendjes Civile, me kosto prej 506 milionë LEK.

Programi **“Prefektura dhe Funksionet e Deleguara”**, ka realizuar fondet për vitin 2023 në masën 92%, për:

* *12,300 akte normative të verifikuara me një kosto faktike prej 384 milionë LEK.*
* *1,820 monitorime të kryera në nivel qarku me një kosto faktike prej 74.9 milionë LEK.*
* *465 kërkesa të trajtuara për administrimin dhe mbrojtjen e tokës me kosto faktike prej 76.9 milionë LEK.*

Për sa u përket **investimeve publike** realizimi në vitin 2023 ishte 91% e buxhetit fillestar për projektet me financim të brendshëm (1.3 miliardë LEK) (99.4 % të planit vjetor të ndryshuar me AN nr.6) dhe 77.4% e buxhetit fillestar dhe të planit vjetor të ndryshuar me AN nr.6 për projektet me financim të huaj (0.35 miliard LEK). Janë mbyllur 12 projekte investimi me vlerë rreth 1.1 miliardë LEK, ku ndër më kryesoret veçojmë:

* *Ndërtim/Rikonstruksion i Godinës së DVP Dibër me vlerë rreth 411.2 milionë LEK;*
* *Blerje mjete lundruese “Krijimi dhe kompletimi i njësisë Policore Detare”me vlerë rreth 104 milionë LEK;*
* *Rikonstruksion i Sallave operative të NUE në DVP-të dhe Komisariatët e Policës, me vlerë 59 milionë LEK;*
* *Rikostruksion/ndërtim I Parkut të Antenave Dajt me vlerë rreth 33.5 milionë LEK;*
* *Mur rrethues dhe punime sistemimi të sheshit për objektin Q.K.P.A. me vlerë rreth 22 milionë LEK;*
  + 1. **Politika e Jashtme**

Performanca e treguesve buxhetorë për katër programet kryesore në Ministrinë për Evropën dhe Punët e Jashtme paraqitet si më poshtë:

Tabela 37 Realizimi i buxhetit 2023 për Ministrinë për Evropën dhe Punët e Jashtme

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programi buxhetor në 000/LEK** | **Plani fillestar 2023** | | **Plani i rishikuar 2023** | | **Fakti 2023** | | Realizimi në % me planin fillestar | | Realizimi në % me planin e rishikuar | |
| **Korrente** | **Investime** | **Korrente** | **Investime** | **Korrente** | **Investime** | **Korr.** | Inv. | **Korr.** | **Inv.** |
| **Planifikimi, Menaxhimi dhe Administrimi** | 279,773 | 37,999 | 311,715 | 12,000 | 282,872 | 7,077 | 101% | 19% | 91% | 59% |
| **Mbështetje diplomatike jashtë shtetit** | 2,393,776 | 15,000 | 2,427,776 | 15,000 | 2,002,569 | 15,000 | 84% | 100% | 82% | 100% |
| **Aktiviteti diplomatik dhe konsullor i MPJ** | 245,500 | 0 | 280,500 | 0 | 218,305 | 0 | 89% | - | 78% | - |
| **Tatali sipas natyres** | **2,919,049** | **52,999** | **3,019,991** | **27,000** | **2,503,745** | **22,077** | **86%** | **42%** | **83%** | **82%** |
| **Totali** | **2,972,048** | | **3,046,991** | | **2,525,822** | | **85%** | | **83%** | |

Programi “**Mbështetje diplomatike jashtë shtetit**”, zë vendin kryesor në realizimin e shpenzimeve për MEPJ me një vlerë prej 2 miliardë LEK. Në përmbushje të objektivave të këtij programi gjatë vitit 2023, janë realizuar aktivietet si mëposhtë:

* *325 punonjës të trajtuar me “Mbështetje e përfaqësive diplomatike dhe konsullore me personel dhe kushte të përshtatshme pune dhe jetese”, me një kosto prej 1.6 miliardë LEK.*
* *48 “Kuota ndërkombëtare” të paguara ku vendi ynë është palë, si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA; UNIDO; UNESCO; Këshilli i Evropës, NATO; OSBE, etj, me një kosto prej 317 milionë LEK.*

Programi **“Aktiviteti diplomatik dhe konsullor”**, ka për qëllim zgjerimin, intensifikimin, diversifikimin, thellimin dhe pasurimin e marrëdhënieve dypalëshe me vendet fqinje, partnerët strategjikë, në rajon, Europë, dhe vende të tjera të botës. Në këtë program janë realizuar disa produkte me kosto faktike 218.3 milionë LEK, ku përmendim:

* *22 akte ligjore dhe nënligjore të hartuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE me një kosto faktike prej 169.2 milionë LEK.*
* *78 takime të zhvilluara dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit, me një kosto faktike prej 35.9 milionë LEK.*
* *108 aktivitete promovuese brenda dhe jashtë vendit në funksion të objektivave të diplomacisë ekonomike publike dhe diasporës, me një kosto faktike prej 11.3 milionë LEK.*

Për sa i përket **investimeve publike**, realizimi në vitin 2023 ishte 41.7% e buxhetit fillestar për projektet me financim të brendshëm (22 milionë LEK) (81.8% të planit vjetor të ndryshuar me AN nr.6). Përsa i përket financimit të huaj Ministria e Evropës dhe Punëve të Jashtme nuk ka patur financim. Buxheti i shpenzimeve kapitale pësoi ndryshime gjatë vitit 2023, duke pakësuar shpenzimet me financim të brendshëm. Ndërkohë që, janë paguar disa projekte për blerje paisjesh për përfaqësitë diplomatike, dhe pagesa në kuadër të projekteve të asistencës teknike.

*Informacion më i detajuar analitik sa i takon realizimit të shpenzimeve buxhetore në nivel programi/produkti për ministritë e linjës, gjendet në* ***Anekset 2.0*** *shoqërues të këtij Raporti, të gjeneruara nga sistemi AFMIS i monitorimit të buxhetit.*

1. *Këto shifra i referohen një mesatare rrëshqitëse për 4 tremujorët*

   *\*\* Këto shifra i referohen balancës tremujore pjestuar me PBB vjetore të vlerësuar*

   *\*\*\* Këto shifra i referohen balancës tremujore pjestuar me PBB tremujore* [↑](#footnote-ref-1)
2. ***Shënim****: Taksa mbi biznesin e vogël, pas ndryshimeve fiskale ligjore më të fundit, është bërë zero (ligji nr.112/2020 “Për disa ndryshime në ligjin nr.9632 datë 30.10.2006, “Për sistemin e taksave vendore”, të ndryshuar”). Nga realizimi faktik gjatë vitit 2022, rezulton se nga ky zë janë mbledhur rreth 72 milion LEK, që përbëjnë vetëm 0.26% të totalit të burimeve tatimore të pushtetit vendor, të cilat përfaqësojnë detyrime të paguara me vonesë.* [↑](#footnote-ref-2)
3. *Nuk përfshihen të ardhurat nga sigurimet shoqërore dhe shëndetësore* [↑](#footnote-ref-3)
4. *Deri në certifikimin final të bilanceve respektive, të dhënat financiare janë paraprake për për OSHEE Group sh.a (vitet 2021-2022) dhe OST sh.a (2022).* [↑](#footnote-ref-4)
5. *Pa përfshirë detyrimet e prapambetura të Ujësjellës-Kanalizime dhe Universiteteve* [↑](#footnote-ref-5)
6. *Për kontratën “Për projektimin, ndërtimin dhe mirëmbajtjen e ‘Portit të Integruar’ në Triport Vlorë”, referuar modelit financiar të kësaj kontrate, për tre vitet e para nuk parashikohen të kryhen pagesa nga buxheti i shtetit.* [↑](#footnote-ref-6)
7. *World Economic Outook, October 2023,* [*https://www.imf.org/en/Publications/WEO/Issues/2023/10/10/world-economic-outlook-october-2023*](https://www.imf.org/en/Publications/WEO/Issues/2023/10/10/world-economic-outlook-october-2023) [↑](#footnote-ref-7)